
HELSINKI 1944 . 
KIRJAPAINO-OSAKEYHTIÖ 
LAUSE 
* 



Opeta meitä laskemaan 
päivämme oikein. 

(Psalmi 90.) 

Kirjoittanut Otto Laitinen. 


Sukupolvet täällä vaihtuu, 
niinkuin uni katoovat. 
Käskystäsi, Herra suuri, 
tomuun kaikki palaavat. 
Mutta sinä, joka olit 
ennen aikain alkua, 
pysyt ikiaikaan asty 
oman kansas turvana. 

Tuhat vuotta edessäsi 
on kuin päivä eilinen. 
Viivymme vain hetken täällä, 
jonkin vuosikymmenen. 



Parhaillaankin ollessansa 
elämä vain turhuus on. 
Verrattu se ruohon kukkaan 
on ja linnun lentohon. 

Opeta, oi Herra, meitä 
oikein aikaa arvaamaan, 
päiväin mitta, vuotten kulku 
sinun laillas laskemaan. 

Anna meidän sydämeemme 
aina tosi viisaus, 
että kelpoa turvaksemme 
syntein anteeksantamus. 

Elämämme aamunkoissa 
ravitse 70 armollas, 
nuoruudessa, vanhuudessa 
maistaa sinun iloas. 

Ja kun, Herra, nöyryytät sä 
meitä täällä vaivoilla, 
anna, että luonas saamme 
kerran riemun taivaassa. 

Lapsemmekin, Herra, muista, 
että suuret tekosi 
myöskin heille, niinkuin meille 
aina kalliit olisi. 

Sinun laupeutes suuri 
autuutemme yksin on. 
Menestyä työmme anna 
— laske kerran lepohon. 




Sana ahdistetuille. 

Kirjoittanut K. V. T. 

Olkaa toivossa iloiset, ahdistuksessa kärsiväl¬ 
liset, rukouksessa kestävät. Room. 12: 12. 

Tämä on sanottu varsinkin hädässä oleville, 
ahdinkoon joutuneille Jumalan lapsille. Sellaisia 
lienee tämän kirjoituksen lukijoitten joukossa 
useita. Tuolla makaa sairasvuoteella sellainen. 
Tuolla istuu kunnalliskodissa rullatuolissa eräs 
reumatismin runtelema, ahdistettu Jumalan lap¬ 
si. Tuolla sodassa keuhkotaudin saanut nuori 
mies kuumehehkuisin poskin. On niin vaikeata 

Varsinkin teitä, mutta myös meitä kaikkia 
apostoli tarkoittaa: Olkaa iloiset, olkaa kärsiväl¬ 
liset, olkaa kestävät. 

Olkaa iloiset, hän sanoo. Olkaa toivossa iloiset. 
Mitä x toivomme? Emme sano: ,,Minä toivon, että 
Jeesus minutkin kadotetun ja tuomitun ihmisen 
lunastaisi ja kaikesta synnistä, kuolemasta ja per- 

keleen vallan alta vapahtaisi ja päästäisi.” Sanom¬ 
me: Minä uskon sen. Minä olen lunastettu, en 
kullalla enkä hopealla, vaan Kristuksen kalliilla 
verellä. Meille ilmoitetaan Jumalan armo ja syn¬ 
tien anteeksiantamus Jeesuksen veressä, ei sitä 
varten,, että toivoisimme: Jospa minäkin sen sai¬ 
sin, vaan sitä varten, että sen uskoisimme ja 
omistaisimme. Toivon kohteena ei enää ole lu¬ 
nastus, ei syntien anteeksiantamus. Mitä sitten 
toivomme? Paavali sanoo: „Me olemme uskossa 
saaneet pääsyn tähän armoon, jossa nyt olemme 
ja meidän kerskauksemme on Jumalan kirkkau¬ 
den toivo. Kuulitko: Jumalan kirkkauden toivo. 
Sinä kärsivä veljeni tai sisareni, siirrä katseesi 
pois nykyisyydestä eteenpäin, tulevaisuuteen, sii¬ 
hen, mikä odottaa sinua. Mitä siellä näet? Eikö 
sinun täydy ihan räpyttää silmiäsi. Näky on niin 
ihana ja kirkas. Sieltä loistaa sinua vastaan Ju¬ 
malan kirkkaus. Ei se loista sinulle vain jonakin 
saavuttamattomana ihanuutena vaan kuten Paa¬ 
vali sanoo: Meidän kerskauksenamme on Juma¬ 
lan kirkkauden toivo. Me kerskaamme siitä, että 
juuri me menemme sinne. Me sanomme kuten Jo¬ 
hannes: „Nyt me olemme Jumalan lapsia, mutta 
ei ole vielä ilmestynyt mitä meistä tulee, mutta 
me tiedämme tulevamme hänen kaltaisikseen ja 
saamme hänet nähdä sellaisena kuin hän on.” Me 
tulemme hänen kaltaisikseen. Jumalan kirkkaus 
tulee meihin. Jeesus sanoo: ,,Isä, sen kirkkauden, 
minkä sinä annoit minulle, annoin minä heille.” 

„Hän on tämän alennustilan ruumiinkin 'kirkasta¬ 
va oman kirkkaan ruumiinsa kaltaiseksi.” Tämä 
toivo meillä on, katoomattoman, saastuttamatto- 
man ja turmeltumattoman perinnön odotus. Tä¬ 
mä toivo on eräs kristityn sotilaspukuun kuuluva 
välttämätön osa. Se on kypäri. Paavali sanoo: 
„Olkoorii kypärinänne pelastuksen toivo” Viholli¬ 
nen voi nykyaikaisessakin sodassa helposti kuo- 
lettavasti haavoittaa sinut, jos menet taisteluun 
ilman tätä pään suojaa. Samoin käy meidän hen¬ 
gellisessä taistelussamme, jos taistelemme ilman 
pelastuksen toivoa. Me saamme Jeesukseen kat¬ 
soen, Jeesuksen vereen katsoen rohkeasti sanoa: 
minä menen Jumalan kirkkauteen, minä menen 
taivaaseen. Kärsivä, ahdistuksessa oleva veljeni, 
sisareni, sinulla on loistava tulevaisuus. Ole iloi¬ 
nen, ole toivossa iloinen, ole kesken kärsimyksiä¬ 
kin iloinen. Pidä kypäri päässä. 

Ja sitten: Ole kärsivällinen. Olkaa ahdistukses¬ 
sa kärsivällisiä. Mutta se on niin vaikeata. Kuin¬ 
ka kärsimättömiksi tulevat, ihan hermonsa me¬ 
nettävät monet niiden kärsimysten tähden, joita 
esim. nykyinen sota tuo mukanaan. Kun pommi¬ 
tuksissa omaisuus menee, kun rintamalla puo¬ 
liso kaatuu, kun suurien verojen tähden on otet¬ 
tava velkaa. Kuinka tuskallisia ja kärsimättömiä 
ovatkaan monet sairaat. Sairaanhoitajat saavat 
sen kyllä kokea. Yhtä mittaa on heidän tähtensä 
oltava liikkeessä. Heitätkö sinä, Jumalan lapsi, 
kivellä heitä? Oletko toisenlainen? Oletko ahdis- 

tuksessa kärsivällinen? Varmaan murehdit, kun 
sitä ajattelet. Sinun täytyy sanoa: sellainen kärsi¬ 
mätön minäkin olen. Ja kuitenkin olet toisenlai¬ 
nen. Ainakin kärsimyksen kestäessä tulet toisen¬ 
laiseksi. Paavali sanoo merkillisen sanan: Ahdis¬ 
tus saa aikaan kärsivällisyyttä, kärsivällisyys 
koettelemuksen kestämistä, koettelemuksen kes¬ 
täminen toivoa.” Eikö tuo ole merkillinen sana: 
Ahdistus saa aikaan kärsivällisyyttä. Kun sinä 
Jumalan lapsena Jumalan edessä hiljennyt, ajat¬ 
telet, kuka on näiden ahdistusten antaja, muistat: 
ei mitään tapahdu sattumalta, ei hiuskarva putoa 
päästäsi ilman taivaallisen Isäsi tahtoa, ajattelet, 
kaiken tämän takana on Isän käsi, ja kun ajatte¬ 
let, olenko minä sitten ollut niin kiltti lapsi, ettei 
Isän tarvitse antaa tällaista kuritusta, etkö ihan 
häpeä kärsimättömyyttäsi. Sinun täytyy myön¬ 
tää: Koko hengellinen elämäni oli vaarassa, olin 
tullut huolimattomaksi, maailmanmiieliseksi, uskon 
liekki oli sammumassa, rakkaus kylmentynyt, 
iankaikkisen elämän toivon sijaan silmäni oli 
kiintynyt vain näihin ajallisiin. Huomaat vähitel¬ 
len: tämä kärsimys on minulle hyvin tarpeelli¬ 
nen. Ole sen tähden ahdistuksessa kärsivällinen. 

Ja kolmas kehoitus: Ole rukouksessa kestävä. 
Hädässä oleva köyhä leski käy väärän tuomarin 
luona pyytämässä: auta minut oikeuteeni. Vaik¬ 
ka hänet yhä uudestaan ja uudestaan karkoite- 
taan pois, hän tulee yhä uudestaan, kunnes väärä 
tuomari, kyllästyneenä hänen pyyntöihinsä, auttaa. 

Näin Jeesus antaa meille opetuksen, että meidän 
tulisi aina rukoilla eikä väsyä. Meidän pitäisi 
uskoa Jumalasta edes niin paljon hyvää kuin tuo 
köyhä leski uskoi väärästä tuomarista. Hän oli 
rukouksessa kestävä. Jeesus sanoo: „Eikö Juma¬ 
la sitten] toimittaisi oikeutta valituilleen, jotka 
yötä ja päivää häntä rukoilevat.” Kun tiedät, että 
Jumala on Isä ja sinä hänen valittunsa hänen 
rakkaansa, hänen lapsensa, älä ajattele, että hän 
turhan tähden kiusaa sinua. Heti paikalla kun 
ahdistus on tehtävänsä tehnyt ja vaara on ohi, on 
on ohi myös kärsimysaika. Ole vain kestävä ru¬ 
kouksessa. 

Olkaa siis toivossa iloisia, ahdistuksessa kär¬ 
sivällisiä, rukouksessa kestäviä. 

Anna, rakas taivaallinen Isä, meille tällainen 
toivossa iloinen, ahdistuksessa kärsivällinen ja 
rukouksessa kestävä mieli tänä ahdistuksen ja 
koettelemusten aikana. 



» « 



Vaikka..., ...kuitenkin... 

(Ev.-yhd:n johtokunnan puheenjohtajan, teol toht. 

Lauri Takalan avajaissanat vuosikokouksessa 

Loimaalla I. VII. 1944.) 

V a i k k a pahat tekomme todistavat mei¬ 
tä vastaan, tee työsi, Herra, nimesi tähden; 
sillä meidän luopumuksemme ovat monet, 
sinua vastaan me olemme syntiä tehneet. 
Sinä Israelin toivo, sen vapahtaja ahdingon 
aikana, minkätähden sinä olet kuin muuka¬ 
lainen maassa, kuin matkamies, joka poik¬ 
keaa majaan vain yöpyäkseni? Minkätäh¬ 
den sinä olet kuin tyrmistynyt mies, kuin 
sankari, joka ei voi auttaa? Ja kuiten¬ 
kin sinä olet meidän keskellämme, Herra, 
ja me olemme otetut sinun nimiisi; älä mei¬ 
tä jätä. Jer. 14: 17 — 19. 


Kokoontuessamme tätä vuosikokousta alka¬ 
maan me näemme isänmaamme olevan ankaram- 

massa ahdingossa kuin kenties milloinkaan 
aikaisemmin nykyisten sotiemme aikana. Kulu¬ 
nut vuosi — se, jota tämänkertainen vuosikokouk¬ 
semme varsinaisesti koskee, — oli suurin piirtein 
rauhallisen työn vuosi. Tosin yhdistyksemme 
työntekijäin nuorimmat ikäluokat olivat edelleen 
rintamalla, josta johtuen toimintakin oli rajotet- 
tua. Tosin myös yhteytemme Japaniin oli edel¬ 
leen melko hauras. Asemasota teki kuitenkin sen, 
että yksi tai toinen saarnamiehemme saattoi rin¬ 
tamalta päästä työlomalle, tai ainakin säännöllis¬ 
ten väliaikojen perästä vuorolomalleen virkistä¬ 
mään evankeliumin julistuksella kotiseudun asu¬ 
jia. Matkusteleminen ei tuottanut sanottavia vai¬ 
keuksia. Juhlatuloit kastoivat kuukausi kuukau¬ 
delta. Ehkä jossakin yhdistyksemmekin vaikutus¬ 
alueella — ainakin kansanopistoissa — ilmeni he¬ 
rätystä. Nyt tilanne on koko lailla toinen. 

Nykyinen tilantie. Kevättalven poliittiset pon¬ 
nistukset tekivät rannikkokaupunkien elämän 
epävakaiseksi ja pakottivat rajottamaan toimin¬ 
taa. Kannaksella alkanut vihollisen suurhyök¬ 
käys on asettanut meidät todellisen uhkan eteen. 
Karjalan kansan on täytynyt jälleen jättää kotoi¬ 
set kunnaansa ja samota siirtolaistielle. Yhdessä 
sen rinnalla muu Suomi odottaa, mitä tuleman 
pitää. 

Mikä asenteemme on oleva tänä päivänä? Eikö¬ 
hän sama kuin Israelin, kun kova kuivuus vaiva¬ 
si sen maata? 

Synnintunnustus. Mitä mekään muuta voisim¬ 
me kuin tunnustaa: ,,Pahat tekomme todistavat 
meitä vastaan.” Eivät vain Venäjä, .Englanti ja 
Amerikka todista meitä vastaan. Niiden todistuk¬ 
set ovat vääriä. Vaarallisempaa on, että meidän 
omat pahat tekomme ovat todistamassa meitä 
vastaan. Itse me olemme lausuneet hyviä todis¬ 
tuksia milloin urhoollisuudestamme, milloin soti- 
laskunniostamme, milloin oikeasta asiastamme. 
Joikin yksinäinen hyvä todistus on saatu ulkoakin 
päin. Nämä hyvät todistukset eivät saa vaikene¬ 
maan pahojen tekojemme todistusta. 

Kansamme synnit ovat sotavuosien jatkuessa 
pukeutuneet räikeisiin muotoihin. Juopottelu ja 
irstas elämä ovat sisäisesti mädättämässä! ja tu¬ 
hoamassa puolustuskuntoisuuttamme. Kansallis¬ 
ylpeytemme, keskinäinen vikoilemisemme ja var¬ 
sinkin suuri surufctomuutemme ovat todistamassa 
meitä vastaan. Vakava tilanne vaatii meidät tilille. 

Emmekö me uskoa tunnustavana, armosta elä¬ 
vänä Jumalan kansana ole tämän tilinteon ylä¬ 
puolella? Tokko? Eivät meitäkään vastaan todista 
vain evankeliumin vastustajat. Meidän omat pa¬ 
hat tekomme todistavat meitä vastaan. Ehkä mei¬ 
dän tilillämme on julkisia lankeemuksia tai syn¬ 
nin suosimista. Ainakin siinä on laimeutta ja 
innostuksen puutetta, voimattomuutta vaikuttaa 
ympäristöömme, sulautumista tähän maailmaan 
tai ylimalkaiseen kristillisyyteen tai halua kiis¬ 
tellä — ei aina sanan totuuden — vaan oman kun- 

niamme puolesta. Kärjistynyt tilanne on luonnol¬ 
linen johtopäätös kaikesta tästä. Meidän on pak¬ 
ko tunnustaa Herralle: „Meidän luopumuksemme 
ovat monet, sinua vastaan me olemme syntiä teh¬ 
neet.’ : ’ 

Kuitenkin me rohkenemme toivoa Herraan. 
„Tee työsi, Herra, nimesi tähden.” Älä katso mei¬ 
dän omaan huonoon niineemme, vaan Sinun hy¬ 
vään nimeesi! 

Jumalan nimi on Herra, jopa „herrojen Herra.” 
Hän kykenee .tekemään tyhjäksi muiden herrojen 
hankkeet. Hän on „Israelin toivo.” Hengellinen 
Israel, 'kastettu ja uskova seurakunta, rohkenee 
panna toivonsa häneen. Se „toivo ei saata hä¬ 
peään.” Se sallii meidän toivoa silloinkin, kun ei 
toivoa ole. Jumalalla on myös nimi „vapahtaja.” 
Se nimi on avaimena 'kaikkeen muuhun. Se on sa¬ 
ma kuin Jeesus-nimi. Se julistaa meille koko 
Golgatan lunastustyön. Siinä me kaikki olemme 
vapahdetut kaikista synneistä. Siinä on toivon 
ankkuripohja. ,,Jeesus on minun Herrani, joka 
lunasti minut, kadotetun ja tuomitun ihmisen, kai¬ 
kista synneistä, kuolemasta ja perkeleen vallasta.” 
Kun Herra on kyennyt vapahtamaan kaikista 
synneistä, kykenee hän myös vapahtamaan kai¬ 
kesta ahdingosta. 

Hädän hetkellä me korotamme vetoavia huuto¬ 
ja Herran puoleen: „Minkätähden sinä olet kuin 
muukalainen maassa, kuin matkamies, joka poik¬ 
keaa majaan vain yöpyäksensä?” On kuin Herra 

vain hetkisen viipyisi luonamme taas mättääksen¬ 
sä meidät. On kuin hän piisi kokematon soturi, 
jonka yllätyshyökkäys tyrmistyttää, ,,kuin sanka¬ 
ri, joka ei voi auttaa.” 

Kuitenkin Herra on keskellämme, tämän kärsi¬ 
vän, vertavuotavan kansan keskellä, meidän pa¬ 
haa tehneitten luopiolasten keskellä. „Me olemme 
otetut sinun nimiisi.” Kasteemme on takeena sii¬ 
tä. Mt. 28: 19. Herra on keskellämme, sanassa ja 
sakramenteissa. Me saamme omistaa hänet va¬ 
pahtajaksemme, toivoksemme, Herraksemme. 

Nytkin me saamme sanoa Herralle: ,,Älä mei¬ 
tä jätä!” Älä katso meidän pahoja tekojamme! 
Katso omaa nimeäsi! Älä toimi meidän ansiomme 
mukaan! Tee työsi meissä! Tee se meissä itsessäm¬ 
me ja meidän kansassamme! Anna meidän olla 
Sinun työtovereitasi kansamme keskellä! Tee 
työsi meissä, että voisimme sitä olla! Tee se oman 
nimesi tähden! 



Pastori Karl Hacklin ja Rau¬ 
man uskonnolliset riennot. 

(Esitelmä Hacklinin virkaanasettamisen 100-v- 
juhlassa 10/IX 1943, pitänyt toht. Lauri Takala.) 

Kotiseudun muistot ovat omiaan kiinnostamaan 
meitä. Raumalla on tarjona omalaatuisiansa sel¬ 
laisia. Pitsinnypläys, ,/merikarhujen” tarinat tai 
Nortamon Jaaritukset” ovat sellaista, mikä tulee 
sivullisenkin mieleen, kun hän kuulee Raumaa 
mainittavan. Moisia muistoja syystä vaalitaan. 
Uskonnollisiinkin rientoihin sisältyy muistoja, 
jotka jo pelkästään oman kotiseudun kannalta 
'kiinnostavat. Pysähtyessämme niiden pariin me 
aivan kuin elämme ne uudelleen. Kenties keksimä 
me niistä jotakin, johon ei ennestään ole huomi¬ 
omme kiintynyt ja jolla ehkä on arvoa meillekin 
nykypolven ihmisille. Saamme aivan kuin uutta 
virikettä. Senpä vuoksi vietetään milloin millä¬ 
kin seudulla seurakunnallisia vuosisataisjuhlia 

tai jonkun merkittävän uskonnollisen johtomie¬ 
hen muistojuhlia. Tähän vuoteen sisältyy eräitä 
Fredrik Gabriel Hedbergin nousevaan vaikutuk¬ 
seen liittyviä muistoja. Sellainen oli Pöytyän vir- 
kaanasettajaisten 100-vuotisjuhla, jota vietettiin 
heinäkuun lopulla. Samaa muistojen sarjaa, jatkaa 
tämänpäiväinen juhlamme. Onhan kulunut päi¬ 
välleen 100 v. Rauman kappalaisen Karl Hackli- 
nin virkaanasettajaisista, jotka niinikään kuulu¬ 
vat Hedbergin vaikutuksen nousuajan tapahtu¬ 
miin. 

Rauman seudulla tuntuivat ennestään lounais^ 
Suomen varhaisemman herännäisyyden mainin¬ 
git. 1700-luvun puolivälin jälkeen oli herätys 
Uudenkirkon pitäjässä syttyen, kiihkoisana hur- 
mosliikkeenä kulkenut paikkakunnalta toiselle 
julistaen näkyjen ja ennustusten voimalla Kris¬ 
tuksen pikaista tulemista ja kehottaen ihmisiä pa¬ 
rannukseen. Hurmosilmiöt jatkuivat 1800-hivun 
puolella mm. Honkilahden hyppy seuroina. 

Taltuttavasti vaikuttivat liikkeeseen sitä lähellä 
olleet papit: Nousiaisten Achreniukset, Vehmaan 
kappalainen, postillankirjoittaja Björkqvist, Ulvi¬ 
lan rovasti Ignatius, sekä maallikkojohtajat Matti 
Paavola Nakkilassa ja Matti Pukanhaava Kan¬ 
kaanpäässä. 

Abraham Achrenius vetosi hurmosilmiöitten 
vastapainoksi raamattuun, kasteeseen ja ehtoolli¬ 
seen armonvälineinä. Autuuden perustuksena oli 
Jumalan vanhurskaus. Björkqvist varotti kuohut- 

tamasta tunteita ja osasi pitää erillään vanhurs¬ 
kauttamisen ja pyhityksen. „Usko ei ansaitse 
autuutta, vielä vähemmin työt, yksin Kristus on 
ansainnut autuuden. Usko on ainoastaan käsi, jo¬ 
ka vastaanottaa .. . Kristuksen.” 

Pukanhaavalle oli Jumalan armo Kristuksessa 
kaikki kaikessa. Paavola taas kiitti Hedborgin 
„U:&onopin” „puhdasta evankeliumia” mitä läm- 
pimimmin sanoin, „Näköjä” hän ei pitänyt suu¬ 
ressa arvossa. 

Toisaalta Abraham Achrenius saattoi asettaa 
synnistä luopumisen anteeksiantamusta edeltä¬ 
väksi ehdoksi, Björkqvist puhui „armonvilauksis- 
ta” ja Antti Achrenius korosti ulkonaisia jumali- 
suu dehharjotuksia. 

Viimeksimainittu ilmiö, eritoten polvillaan, jo¬ 
pa kasvoillaan tapahtuva rukoileminen tuli ajan 
mittaan luonteenomaiseksi Rauman seudun he¬ 
rännäisyydelle. 

Itse Raumalla oh uskollinen seurojen pitäjä 
räätäli Isak Lemberg, jonka johtamissa, monesti 
monta tuntia kestäneissä seuroissa rukoukset, vei¬ 
suu ja kehotuspuheet vuorottelivat. 

Hänen työtänsä tukivat veljekset, kauppias 
Juhana Mikael Ilvan, ja Hacklinin edeltäjä Rau¬ 
man kappalaisena, Kustaa Ilvan. Kauppias Ilvan, 
„Polttilan pappa”, oh kotikaupungissaan tunnet¬ 
tu vaatimattomuudestaan ja hyväntekeväisyydes¬ 
tään. Hengellisten liikkeitten historiassa hän on 
huomattu Renqvistin kirjallisuuden ja hänen kä- 

sitystensä välittäjänä länsisuomeen. Pastori 
Ilvan piti kuvarikkaita saarnoja, joissa korostet¬ 
tiin puhtaan elämän vaatimusta. 


Karl Hacklin, Vesilahdella v. 1814 syntynyt 
ratsutilalleen poika, joutui heti pappistaipaleensa 
alkuvaiheessa kosketuksiin herännäisvirtausten 
kanssa. V. 1837 papiksi vihittynä hän toimi aluksi 
apulaisena Siuntiossa ja Kirkkonummella. Näillä 
seuduilla hän kohtasi matkustavana puhujana 
vaikuttaneen räätäli Fredrik Axbergin aikaisia 
varhaisemman herännäisyyden jälkivaikutuksia. 
Ylioppilasmaailmassa eli parhaillaan nousukaut¬ 
taan Pohjanmaan ja Savon herännäisyys johtaji¬ 
naan Julius Bergh, Kaarle Kustaa von Essen ja 
Lauri Stenbäck. Heitä tuki ensinmainitun van¬ 
hempi veli, Nurmijärven kappalainen Juhana 
Fredrik Bergh. Lohjalla taas oli vv. 1834—38 apu¬ 
laisena aluksi nimikään Siuntiossa toiminut Fred¬ 
rik Gabriel Hedberg. Yhtäältä tässä herännäispii- 
rissä tuntui Jonas Laguksen ja Paavo Ruotsalai¬ 
sen enemmän evankeliumia korostava, toisaalta 
ruotsalaisen Schartaun ankara, kankeaan armon- 
järjestysasteikkoon pitäytyvä vaikutus. 

'Kirjoittaessaan Hedbergille 21/11 1837 Hacklin 
toivoi itselleen perusteellista herätystä, sekä va¬ 
pautumista synnin ja maailman palveluksesta. 
„Jos kerran voisin pudistaa synnin ikeen, luo¬ 
pua ^maailmasta, ottaa ristin päälleni ja seurata 
Jeesusta, en epäile, että voitto olisi minun.” Jo 

silloin Hacklin kiinnitti huomion yksityiseen sie¬ 
lunhoitoon ja varojen keräämiseen lähetykselle. 

„Koska pääsen näistä julmista kahleista Juma¬ 
lan lasten ihanaan vapauteen?” Hacklin 7/6 1838 
huudahti. Kuinka hartaasti hän olisi halunnut 
tulla uskossa yhdistetyksi Vapahtajaansa, mutta 
hän ei mielestään täyttänyt mm. Jeesuksen aset¬ 
tamaa hengen köyhyyden vaatimusta. 

Pari kuukautta myöhemmin (28/8 38) Hacklin 
epäili, oliko hän ollenkaan herännyt, kun ei voi¬ 
nut sotia syntiä ja maailmaa vastaan. Mitä valta¬ 
vaa osaa näyttelikään julma itse vanhurskaus! 
Synninsurunsa hän oli tahtonut tehdä suurem¬ 
maksi siinä onnistumatta. Jumala ei ollut kuiten¬ 
kaan vielä lähettänyt häntä helvettiin. 

Näihin aikoihin Luther ilmestyi heränneitten 
näköpiiriin. Hedberg teki tunnetun Luther-löy- 
tönsä. Lutherin Evankeliumipostilla erosi kaikis¬ 
ta ihmiskirj otuksista, joita hän siihen asti oli näh¬ 
nyt ja lukenut. Siitä puuttui järjen mukaan suun¬ 
niteltu autuudenjärjestys ja säännöt, joita noudat- 
malla saattoi tulla autuaaksi. Sen sijaan oli siinä 
niin selvä ja kirkas esitys taivaantiestä, ettei hän 
moista ollut koskaan nähnyt eikä kuullut. 

Hedbergin tekemän löydön vaikutus tuntui 
hänen toveripiirissään. Hänen kirjeensä johdosta 
mm. Hacklin sai viettää hengellistä kihlaus juhlaa 
armoauringon valaistessa hänen sieluaan. Tosin 
tuntuva ilo katosi, mutta Jeesus ei, jättänyt häntä, 

ja niin hän sai nauttia rauhaa sydämessään. Tosin 
hän yhä tarkkaili sisäisiä tuntomerkkejään, mutta 
hän oli myös oppinut ymmärtämään sanaa parem¬ 
min kuin ennen (18/9 1838). 

Merkillepantava on Hadklinin tunnustus: 
„Luther on sangen usein lievittänyt minun ahdis¬ 
tustani.” Samoihin aikoihin oli Hacklinissa herän¬ 
nyt ainakin hetkellistä epäilystä Schartauta koh¬ 
taan, kun hän oli lukenut erään epäedullisen 
arvostelun tämän teoksista. Sillä kertaa hän kui¬ 
tenkin kukisti epäilyksen muistaessaan, ettei sel¬ 
laisissa asioissa saanut rakentaa ihmisten arvoste¬ 
luihin, vaan oli koetettava niiden arvoa Jumalan 
sanan ja oman kokemuksen mukaan. 

Toimittuaan jonkin kuukauden. Huittisissa, 
Hacklin v. 1839 muutti kotipitäjäänsä Vesilahdel- 
le. Hän oli oppinut käsittämään saatanan kiu¬ 
saukseksi sen kuvitelman, että ihmisen tuli olla 
„niin ja niin särkynyt”, kokea „tuntuvampaa syn¬ 
ninkatumusta”, jotta omilla rahoillaan ostaisi 
anteeksiantamuksen, joka todellisuudessa oli saa¬ 
tavissa vain „rahatta ja hinnatta.” Golgatalla oli 
vuotanut veri, joka puhdistaa kaikista synneistä. 

Vappuna 1843 Hacklin siirtyi Rauman kappa¬ 
laiseksi kaksi vuotta aikaisemmin kuolleen Kus¬ 
taa Ilvanin jälkeen. Hedbergistä oli samana ke¬ 
väänä tullut Pöytyän pitäjän apulainen. 

Hedberg oli sillä välin oppinut tuntemaan he¬ 
rännäisyyden varjopuoliakin — ei ainoastaan ru¬ 
koilevaisuuden, jota Paavo Ruotsalaisen kannat- 

tajat sen ulkonaisten harjotusten vuoksi pitivät 
^tekopyhyytenä” — vaan myös Savon ja Pohjan¬ 
maan herännäisyyden. V. 1839 hän jo oli lausunut 
Savon heränneitten opin jokapäiväisestä paran¬ 
nuksesta maistuvan enemmän lailta kuin evanke¬ 
liumilta. Armon tuntuvien todistusten puuttues¬ 
sa tuli näet armotetun sielun pitää itseään armos¬ 
ta osattomana, jotta laki saisi kurittaa hänet Kris¬ 
tuksen luo. Hänen sovintotyöstään ei saanut 
ammentaa lohdutusta, ennenkuin Jumalan Henki 
antoi tuntuvan todistuksen. 

Oleskeltuaan jonkin aikaa Oulussa Hedberg 
jälleen joutui toteamaan aikansa herännäisyydes¬ 
sä epäuskon hengen, joka vei monta vapautettua 
sielua Kristuksen luota takaisin Mooseksen luo. 
Armotettu ihminen ei näet saanut taukoamatta 
pitäytyä Kristukseen. Pieninkin erehdys teki hä¬ 
net kadotetuksi, jonka täytyi kovalla ponnistuk¬ 
sella etsiä armo. 

Omissa virkaanasettajaisissaan, jotka pidettiin 
Pöytyällä heinäkuun lopulla 1843, Hedberg lau¬ 
sui: „Monituisia kertoja olen jo elävällä tavalla 
kokenut, ettei mikään muu voi tyydyttää omaa¬ 
tuntoa tahi tehdä meitä varmoiksi Jumalan 
armosta ja syntien anteeksiantamuksesta kuin 
ainoastaan se, että uskossa otetaan vastaan ja 
omistetaan evankeliumin todistus siitä sovinnosta, 
joka Kristuksessa Jeesuksessa jo on tapahtunut.” 
Hedbergin tunnustus vaikutti vapauttavasti mo¬ 
neen läsnäolijaan. Palatessaan kotiin he toivat 

mukanaan heille selvenneen evankelisen käsityk¬ 
sen. 

10/9 1843 vietettiin Raumalla Hacklinin vir¬ 
kaanasettajaisia. Tilaisuuden isännästä oli aikai¬ 
semmin kerrottu, etteivät hänen saarnansa olleet 
/kylliksi suolattuja.” Siten lienee viitattu niiden 
evankeliseen sävyyn. 

Paitsi Hedbergiä matkusti Raumalle mm. Vam- 
pulan kappalaisen apulainen Karl Henrik Lind- 
feldt, joka Hedbergin selvitysten ja Lutherin kir¬ 
jojen nojalla oli käsittänyt, että ristillä oli mak¬ 
settu kaikki hänen syntinsä ja että hänellä sellai¬ 
senaan oli osallisuus Kristuksen armoaarteisiin. 
Olipa hän jo taistellut euralaisten „tekopyhien” 
paastoharjotuksia ja itsekidutuksia vastaan. 

Myös oli saapuvilla kaksi Raumalla syntynyttä 
pappia: Porin kappalaisen apulainen, Johan Vil¬ 
helm Blom, ja Kalvolan väliaikainen saarnaaja, 
myös Rauman kappalaisen apulaisena toiminut 
Johan Efraim Ahlgren. 

Edelleen olivat saapuvilla myös Lutheriin kiin¬ 
nostunut Alastaron v.t. kappalainen Viktor 
Adrian Bergroth, Hacklinin kotipitäjän, Vesilah¬ 
den, miehet: innokas heränriäispappi, Gustav 
Hackstedt ja nimismies G. Salvin sekä Uudenkau¬ 
pungin pastori, Karl Heikel. 

Raumalla ei enempää kuin Pöytyällä itse viral¬ 
linen virkaanasettamistoimitus ole jättänyt muis¬ 
toa historiaan. Sen sijaan on tullut huomatuksi 

juhlallisuuksia seuranneen päivän iltana käyty 
keskustelu. Se koski vanhurskauttamisen jälkeis¬ 
tä elämää. Paavo Ruotsalainen oli aikoinaan Hed- 
bergin tiedustelun johdosta käsitellyt kysymystä 
kirjotuksessaan „Oikeista ja petollisista kristi¬ 
tyistä jälkeen vanhurskaaksi tekemisen.” Paavon 
mukaan petolliset kristityt, joilla hän nähtävästi 
tarkotti mm. rukoilevais-renqvistiläishenkisiä he¬ 
ränneitä, omistavat uskon itselleen väärällä ta¬ 
valla harjottaen kiivaasti jumalisuutta — mutta 
ilman Kristusta. Oikea kristitty „kaipaa, suree, 
murehtii ja ikävöitsee” uskaltamatta ilman sisäl- 
listä tuntoa kulkea askeltakaan pyhityksen tietä. 
Mainittua tuntoa vailla ollessaan hän ei pidä 
itseään epäuskoisena eikä oikeanakaan kristitty¬ 
nä. Jokapäiväinen asiansa uudistaminen armo¬ 
istuimen edessä oli Paavolle täikeä. 

Rauman keskustelussa Hedberg teki kysymyk¬ 
sen: „Kuinka tulisi menetellä, ettei vanhurs¬ 
kauttamisen jälkeen joutuisi salaisesti 
luottamaan entisiin kokemuksiin ja ny¬ 
kyiseen pyhityshar jotukseen sekä 
siten menettäisi armoa ja vanhurskautta Kristuk¬ 
sessa?” Useimpien annettua vähemmän tyydyttä¬ 
viä vastauksia past. Lindfeldt lausui aivan Hed- 
bergin vakaumuksen mukaisesti, „että ainoastaan 
alituiseen uudistettu luottamus yksin Jumalan 
armoon 'Kristuksessa saattoi varjella sielun hie¬ 
nolta omanvanhurskauden harhatieltä, jolle niin 
monet todella heränneet ja armotetut sielut jäi- 

jestäpäin eksyvät ” Tässäkin siis korostettiin 
uudistumisen tärkeyttä, mutta ei kaivaten ja mu¬ 
rehtien tapahtuvana sisällisen tunnon etsimisenä, 
vaan alituiseen uudistettuna luottamuksena Ju¬ 
malan armoton Kristuksessa. 

Lindfeldtin lausuntoa vahvistaakseen Hedberg 
terotti, kuinka välttämätöntä oli nyt ja aina edel¬ 
leen omaan arvollisuuteen tai arvottomuuteen 
katsomatta uskoa Jumalan armo Kristuksessa se¬ 
kä täydellä todella omistaa se itselleen. — Ei siis 
tarvinnut jäädä epävarmana odottelemaan, vaan 
sai omistaa armon viivyttelemättä. 

Lisäohjelmanumerona luettiin maisteri K. K. 
von Essenin kirje, jonka hän oli lähettänyt Hed¬ 
borgille palattuaan Pöytyän virkaanas että jäisistä 
Helsinkiin ja jossa hän kertoo, kuinka Jumala 
siellä oli antanut hänelle koittaa ennen tuntemat¬ 
toman valon, nim. evankeliumin salaisuuden tun¬ 
temisen ilman minkäänlaista lain sekotusta. Sitä, 
että hän oli uudestisyntynyt ihminen, jonka kans¬ 
sa perkeleellä ei ollut mitään tekemistä, hän ei 
kokenut sydämen tuntemuksella, vaan aivan 
yksinkertaisesti siten, että hän päällä ja ymmär¬ 
ryksellä tarttui armolupauksiin ja otti ne itsel¬ 
leen. Vihollista vastaan hän kerskasi, että hän on 
syntinen ja että Kristus on publikaanien ja syntis¬ 
ten ystävä. 

Akianderin teoksessa Suomen uskonnollisista 
liikkeistä kuvaillaan eloisasti edelläkerrotun vai- 

kutusta virkaanasettajaisvieraisiin. Toinen toi¬ 
sensa jälkeen hypähti ilosta seisomaan. Vilkasta 
liikehtimistä syntyi. Monet ottivat sanan vastaan 
uskolla ja sydämen riemulla. Joku sanoi: miksi ei 
kukaan ole ennen sanonut meille tätä? Toinen itki 
ja vapisi ilosta sekä syleili veljeään lausuen: „Voi, 
rakas ystävä! En koskaan ole ajatellut, että Kris¬ 
tus olisi niin armollinen sellaista syntistä kohtaan 
ja että kristillisyys olisi niin autuas asia!” Joku 
taas valitti, ettei siihen asti ollut tuntenut autuu¬ 
den tietä, vaan että oli alituiseen kärsinyt oman 
kelvottomuuden aiheuttamaa omantunnon levot¬ 
tomuutta. Sanalla sanoen: itsekukin käsitti Kris¬ 
tuksen autuuden ainoaksi perustukseksi, jonka 
Jumala oli kaikille lahjoittanut ja sinetöinyt. Elä- 
mäntuulahdus kosketti koko seuruetta, niin että 
tuskin maltettiin levolle lähteä. 

Fast. Hackstedt kuvaili jälkeenpäin Raumalla 
kokemaansa siten, että hän lauantaina ajatteli 
suunnilleen näin: „Jumala ei tahdo sinua — sinä 
et välitä Hänestä”, sunnuntaina enimmäkseen: 
„Jumala tahtoo sinut — mutta sinä et Häntä”, 
maanantaina: ,,Jumala tahtoo sinut, olisin toivo¬ 
nut uskovani Jeesukseen, mutta en voinut”, tiis¬ 
taina: ,,Jumala tahtoo sinut, minä en voinut sa¬ 
noa vastaan.” Päivällisaikaan hänelle vaikeni. 
Joskaan ei riemu kestänyt kauan, oli hänellä kui¬ 
tenkin Jumalan sana ja Eräs, jota kutsu¬ 
taan syntisten Vapahtajaksi. 

Nimismies Salvin rohkeni Rauman tapahtuman 

jälkeen juristitoveriensakin piirissä tunnustaa 
Kristusta. 

Rauman virkaanasettajaiset antoivat vauhtia 
kehitykselle, mikä seuraavana kesänä johti evan¬ 
kelisen liikkeen lohkeamiseen herännäisyydestä. 


Virkaanasettajaistensa jälkeen Hacklinkin vah¬ 
vistui uskossa siihen Jumalaan, joka oli antanut 
ainoan Poikansa maksamaan, pyyhkimään ja otta¬ 
maan pois meidän syntimme. Hän kirjotti: „Ja 
koska nyt meidän syntimme ovat pois otetut, niin 
eiväthän ne voi meitä vahingoittaa eivätkä kadot¬ 
taa, kun me uskomme rakkaaseen Herraamme 
Jeesukseen Kristukseen, joka on rakastanut mei¬ 
tä ja antanut itsensä meidän syntiemme edestä. 
Tähän tahdon luottaa, vaikka synti painaa, laki 
syyttää ja omatunto tuomitsee minua, sillä evan¬ 
keliumi opettaa minut tuntemaan tämän miehen, 
jonka nimi on Jeesus, Jumalan Poika, korkeasti 
ylistetty iankaikkisesti, joka on tullut kiroukseksi 
minun edestäni ja valmistanut minulle siunauk¬ 
sen, vanhurskauden, elämän ja autuuden.” 

Hacklin tunnusti, että me vielä sangen vähässä 
määrässä olemme varustetut armon, väkevyyden 
ja rakkauden P. Hengellä, koska epäusko, itsek¬ 
kyys, oman kunnian pyynti ja muut lihalliset tar- 
kotukset niin helposti sotkeutuvat pyrkimyksiim- 
me. Mutta sittenkään hän ei heittänyt pois lohdu¬ 
tusta: „Jos joku syntiä tekeekin, niin meillä on 
Puolustaja Isän tykönä, Jeesus Kristus, joka on 

vanhurskas. Ja hän on meidän syntiemme sovi¬ 
tus, eikä ainoastaan meidän, vaan myös koko 
maailman syntien.” Kasteessa meille lahjotettu 
autuus kuuluu jo nyt meille, ja sen täytyy ian¬ 
kaikkisesti olla kiistämätön omaisuutemme, jos 
vain uskossa tahdomme ottaa sen täyteen omis¬ 
tukseemme. 

Hacklinin rinnalle ilmestyi evankeliumia saar¬ 
naamaan ja „epäuskoa tuomitsemaan ,, merikap¬ 
teeni Berndt Vilhelm Birgstedt. V:n 1844 tammi¬ 
kuussa hän ylioppilas Gustav Dahlbergin seuras¬ 
sa kävi Hedbergin toimeksiannosta Paavo Ruot¬ 
salaisen luona Nilsiässä. Paavo terotti heille, ettei 
saanut „ryöstää itselleen uskoa ulkona laillista 
järjestystä.” Järjestys taas oli se, että ihmisen pi¬ 
ti sanaan ,,krossaamisen” sijasta ikävöidä siksi, 
'kunnes hänen sydämessään kävi valo, „vähäinen 
armon vilaus Herralta.” „Vastoin omaatuntoa et 
xnahdakkaan uskoa!” varotti Paavo. Nilsiän mat¬ 
ka muodostui evankelisen käsityksen kannattajille 
pettymykseksi. 

Masentavaa oli Hacklinin vähän myöhemmin 
kuulla, että pohj alaisetkin olivat yhtenä miehenä 
asettuneet „Kristuksen armorikasta evankeliumia 
vastaan” kutsuen sitä „hullujenhuone-evankeliu- 
miksi.” Samalla heissä kuitenkin toteutui sana: 
„Me saamaamme ristiinnaulittua Kristusta, joka 
on juutalaisille pahennus ja pakanoille hullutus.” 
Hadklin iloitsi joka tapauksessa siitä, että olivat 
ohi ne „Midianin päivät”, joina pohjalaiset isät 

olivat ihmissäännöillään harjoittaneet hirmuhalli¬ 
tusta heidän omissatunnoissaan. 

Hacklinin ja Birgstedtin toiminta synnytti Rau¬ 
malla vilkasta liikettä. Kaupunkilaisia liittyi 
„evankeliumin oppilaina ,, profeetalliseen sanaan 
pitäytyen odottamaan ahdingossakin kointähden 
koittoa. »Kuinka hausikaa ja ilahduttavaa onkaan, 
että sana otetaan vastaan ja uskotaan!’" kirjotti 
Hankiin. Herra lisäsi seurakuntaa huomattavasti 
niillä, jotka uskoivat. 

Todistuksena evankeliumin voimasta oli mm. 
porvari Johan Henrik Östringin lähtö täydessä 
autuuden varmuudessa. 

Maisteri Johan Christian Paqvalin, kauppias 
Ilvanin vävy, joka 1. VIII. 1844 oli aikeissa mat¬ 
kustaa Tammisaareen suorittamaan näytteitä ala- 
alkeiskoulun rehtorin virkaa varten ja joka toi¬ 
miikin siinä virassa Raumalla vv. 1845—57, oli 
»evankeliumin yksinkertaisessa valossa.” »Hänen 
nuhteeton elämänsä, uskonnollisuutensa, huomat¬ 
tavat hengenlahjansa, hyvä esityskykynsä ja 
ahkeruutensa hankki hänelle kaupunkilaisten suo¬ 
sion ja kunnioituksen. Oppilaat edistyivät loista¬ 
vasti, »todistetaan Rauman kaupungin historias¬ 
sa.” 

Elokuussa 1844 Hedbergiä odotettiin Lapin pi¬ 
täjässä vietettäviin, aikaisemmin mainitun J. V. 
Blomin virkaanasettajaisiin ja lokakuussa sama¬ 
na vuonna Raumalle laivuri Johannes Ruuthin ja 
raatimiehen tyttären, Edla Charlotta Hanssonin 

häihin. Olihan Hedberg ensiksi sytyttänyt paik¬ 
kakunnalle evankeliumin kirkkaan valon. 

Hedbergin ,,Uskonoppi 7 ’ oli oivallisena tukena 
Hacklinin suulliselle julistukselle. 

Uskon koettelemukseksi muodostui Hacklinille 
uskonveljen, kauppias Nils Magnus Canthin lan¬ 
keemus vanhaan juoppoudensyntiinsä. Saatana 
näytti papille tämän esimerkin valossa, millaisia 
hedelmiä evankeliumin saarna kantaa, ja tahtoi 
saada hänet sulkemaan tien armoistuimelle. Hän 
torjui hyökkäyksen vetoamalla siihen, että, joskin 
evankeliumista väärinkäyttämällä sitä tulee muu¬ 
tamille surman haju kuolemaksi, onhan aina nii¬ 
täkin, jotka tarvitsevat sitä lohdutukseksi ja ko¬ 
hennukseksi säikähtyneille omilletunnoilleen, joi¬ 
ta laki, synti ja saatana alituiseen vaivaavat. 
Canthkin alkoi paeta armoistuimen luo opetellen 
muiden ystävien mukana taitoa ottaa keskellä 
syntiä ja epäuskoa vastaan sanassa oleva Jumalan 
todistus ja sai sydämessään kokea sanan jumalal¬ 
lista voimaa. 

Birgstedtissä ilmeni hänen v. 1845 muutettuaan 
Pornaisiin taipumusta käsitykseen, jonka mukaan 
pakaniakrisitityt ovat vapautetut noudattamasta 10 
käskysanan lakia. Sittemmin selventäessään aja¬ 
tuksiaan hän tunnusti ns. lain kolmannenkin käy¬ 
tön, joskaan hän ei sallinut lain ratkaista Juma¬ 
lan mielialaa syntistä kohtaan. 

Hacklin kallistui myös eräänä aikana antamaan 
kannatustaan sille mielipiteelle, ettei uskovalla 

ole lain kanssa mitään tekemistä ja ettei uskova 
enää tee syntiä. Hedberg ei kuitenkaan ottanut 
,,Hacklinin filosofiaa” kovin raskaasti. Hacklin 
kirjottaakin, että Hengen sytyttämä Jumalan Po¬ 
jan tunteminen kykenee taivuttamaan sydämem¬ 
me pakottamattomaan ja vapaaehtoiseen rakkau¬ 
teen lähimmäistä kohtaan. Siten usko vaikuttaa 
sen, että lain vaatima vanhurskaus itse asiassa — 
joskin heikkona alkuna — täyttyy niissä, jotka 
uskovat. 

Evankelisten pappien suunnittelemaan saama- 
kirjahankkeeseen Hacklin oli valmis osallistu¬ 
maan. 

Hacklinin esimies, rovasti Frans Mauritz 
Ljungberg, ,,1800-luvun huomattavin sielunpaimen 
Raumalla”, anoppinsa välityksellä Nousiaisten he¬ 
rännäisyyteen kosketuksissa ollut pappi, osotti 
alkuaikoina joskus tyytymättömyyttä kappalais- 
taan kohtaan. Vastustusmieltä ilmeni myös seu¬ 
dun „tekopyhissä” ja suruttomassa maailmassa. 
Kansa yleensä rakasti innokasta sananjulistajaa 
ja ystävällistä pappia. Opettaja Helomaa muiste¬ 
lee lapsuutensa ajoilta Hacklinin joulusaarnan 
sattuvia sanoja. 

Ns. Itämaisen sodan mainingit tuntuivat Rau¬ 
mallakin heinäkuussa 1855. Birgstedtin kerrotaan 
antaneen kirkontornista punaisella lipulla kau¬ 
punkilaisille merkin vihollislaivaston saapumises¬ 
ta kaupungin edustalle. Hacklin seisoi omista¬ 
mansa Anundila nimisen talon portilla katsele- 

massa, (kuinka hätääntyneet ihmiset riensivät pois 
kaupungista. Pari päivää myöhemmin häneltä 
ilmestyi tapahtumaa kuvaileva 12-säkeis töinen 
runo, jossa hän mm. lausuu: 

„Nyt myös Suomen nuori väki 
saapi tulikasteensa. 

Vuosi sitten Rauma näki 
heidän alkuhankkeensa. 

Jalouskin isäin vielä 

Elää heissä sotatiellä.- 


Kahden kovan hetken alla 
surmannuolet ulvovat. 

Silloin haluir hartahalla 
monet huulet huutavat: 

Anna, Herra voitto vielä, 
älä meiltä kättäs kiellä. 

Jopa saadaan kohta kuulla: 

Sota on nyt loppunut. 

Kaikki kiittää riemusuulla: 

Karvaakaan ei katkennut. 

Käsissäs meit’ Herra kannoit, 
uljaillemme voiton annoit.- 1 -” 

4 vuotta ennen kuolemaansa Hacklin oli rov. 
Ljungbergin ja past. Reinforssin mukana vihki¬ 
mässä Rauman hautausmaata puhuen sanoista: 
„Hetki tulee, jolloin kaikki, jotka haudoissa ovat, 
saavat kuulla Ihmisen Pojan äänen.” 

Lähtöhetki koitti Hacklinille hänen ollessaan 
vasta lähes 44 v:n ikäinen 8/11 1857. Hänen jää- 
hyväissaamaansa, jossa hän sanoi: „01en viimeis¬ 
tä kertaa teidän edessänne”, uskovaiset pitkän 
aikaa iloiten muistelivat. Muutamaa päivää ennen 
lähtöänsä hän vakuutti: „Minä elän ja kuolen sen 
opetuksen uskossa, jota olen Rauman seurakun¬ 
nalle opettanut.” 

Hacklinin aikalaisia oli pitsikauppias H. Lind- 
bom, joka matkusteli Ruotsissa ja Suomessa ja oli 
kiinnostunut sellaisestakin kuin ehdollista syn¬ 
ninpäästöä koskevasta kysymyksestä. 

Vehmaan kappalainen, Viktor Maurits Roslin 
kävi 60-luvulla Raumalla rohkaisemassa Hackli¬ 
nin seuraajaa, alakuloisuuteen taipuisaa Blomia. 
Roslinin luona taas vierailivat raumalaiset: kello¬ 
seppä Stenvall, maalari Granholm sekä suutari- 
mestari Berglund ja Lindroos. Uskovia kuohutti¬ 
vat kysymykset: 1) Onko lain vielä uudestisynty¬ 
misen jälkeen hallittava lihaa? ja 2) onko uskova 
syntinen vain tunteessa vai myös olemuksessaan? 


Rauman historiassa mainitaan Hacklinia kun¬ 
nolliseksi tehtävissään ja vaatimattomaksi ole¬ 
muksessaan”, hän „nautti suurta suosiota seura- 
kuntalaistensa keskuudessa.” Hänen siunaukselli¬ 
sen työnsä vaikutukset ovat ulottuneet jossakin 
suvussa jonkun hänen luonaan palvelleen kotiapu¬ 
laisen välityksellä monta polvea eteenpäin. Kau- 

niisti on past. Blom runoillut hänen hautaki- 
veensä: 

„Hän todeir tunsi Herran ja eli armosta, 
kans’ kaitsi kallist’ laumaa selvällä sanalla. 
Pois pääsi vihdoin rauhaan, lepäämään 

vaivoistaan, 

Ylkänsä yhteyteen, kun halas halulla. 

Sen armaan Herran haltuun ja hyvään 

hoitohon 

Tänn’ jätti seurakunnan ja rakkaan puolison.” 


Evankelisen liikkeen historiassa Hacklin muis¬ 
tetaan ennen kaikkea niiden virkaanasettajaisten 
isäntänä, joissa vanhurskautetuille terotettiin, että 
ainoastaan uudistettu luottamus yksin Jumalan 
armoon Kristuksessa saattoi varjella sielun hie¬ 
nolta omanvanhurskauden harhatieltä. 





Rovasti Richard Bonsdorff. 

Kirj. rovasti Julius Lindberg. 

Kesäkuun 25 p:nä 1943 kuoli Siuntion kirkko¬ 
herra, rovasti Richard Bonsdorff. Hänen muka¬ 
naan poistui eräs kirkkomme uskollisimpia työn¬ 
tekijöitä. 

Karl Richard Bonsdorff syntyi Jyväskylässä 
lokakuun 14 p:nä 1872. Isä Karl Robert Bonsborff 
oli lehtori Jyväskylässä. Äidin nimi oli Emille 
Forsell, aikaisemmassa avioliitossa Borgström. 
Richard ikä-vi ensin koulua Jyväskylässä ja oles¬ 
keli kesäisin velipuolensa maatilalla Padasjoella. 
Muutenkin hän loma-aikoina (matkusti sinne ja 
hänen oli tapana kutsua Padasjoen kotia toiseksi 
kodikseen. Parhaat lapsuusmuistonsa oli hänellä 
Padasjoelta. Viimeisen kouluaikansa hän vietti 
Helsingissä, jossa kävi suomalaisen normaali¬ 
lyseon, josta tuli ylioppilaaksi toukok. 25 p:nä 
1891. Nuorten tavoin hän eniten piti seuraelämäsi 

tä ja herätti komean ulkomuotonsa ja kohteliaan 
olentonsa sekä lauluäänensä tähden huomiota. 
Hän lauloi Y. L:ssä. 

Hänen serkkunsa, kirjailijatar Maila Talvio, jo¬ 
hon itseensä oli vaikuttanut se herätys, mikä sii¬ 
hen aikaan havaittiin Helsingissä, neuvoi häntä 
käymään rippikoulun Elis Bergrothin edessä, jo¬ 
ka suureksi siunaukseksi vaikutti Helsingissä. 
Rickhard seurasikin hänen neuvoaan. Rippikou- 
luaika tuli hänelle herätysajaksi. Hän tuli levot¬ 
tomaksi sielustaan ja löysi rauhan Vapahtajassa. 

Hän hyIkäsi nyt kaikki huvit ja hänet valtasi 
halu saada tehdä jotain sen Vapahtajan hyväksi, 
jonka hän oli löytänyt. Hehkuvalla innolla hän 
alkoi todistaa Jeesuksesta ja julistaa Jumalan sa¬ 
naa kanssaihmisilleen. Hän alkoi lukea teologiaa 
ja harrasti erityisesti hebreaa ja kreikkaa voidak¬ 
seen perehtyä raamattuun alkukielellä. Valmista¬ 
viin opinto-aineisiin kuului myös filosofia ja mui¬ 
ta humanistisia aineita, mitkä eivät suorastaan 
koskeneet kristillistä elämää. Se raamatun kri¬ 
tiikki, mikä ilmeni raamatun kieliä opiskellessa, 
ei häntä miellyttänyt. Suoritettuaan jumaluus¬ 
opillisen alkututkinnon, jätti hän jumaluusopilli¬ 
set opiskelut ja liittyi. vapaakirkollisiin, joiden 
joukossa hän oli löytävinään enemmän hengel¬ 
listä elämää. Toverit säälittelivät, että sellainen 
kyky menisi kirkolta hukkaan, mutta he olivat 
oppineet tuntemaan hänen luonteensa, joka vaati 
kaikki tai ei mitään. Vapaakirkollisissa piireissä 



Rovasti Richard Bonsdorff. 


hänet otettiin ilolla vastaan. Missä hän saarnasi, 
syntyi (hänen julistuksensa vaikutuksesta herä¬ 
tystä. Vapaakirkollisena saarnaajana hän mat¬ 
kusti sekä suomen että ruotsinkielisillä seuduilla, 
voitti monia Herralle Jeesukselle, mutta joutui 
myös monasti kärsimään pilkkaa ja vainoa. Ker¬ 
ran muutamat henkilöt panivat toimeen väijytyk¬ 
sen ja tahtoivat suorastaan surmata hänet, mut¬ 
ta Jumala pelasti hänet. 

Eräällä näistä matkoistaan hän tuli Lahteen. 
Hän oli jo silloin niin kuuluisa, että suuret jou- 

kot virtasivat kuulemaan häntä. Eräs kirkkoher- 
rantytär Maria Alina Snellman Kymistä, joka 
oleskeli Lahdessa, päätti käydä näissä kokouksis¬ 
sa, vaikkei hänellä ollut mitään erikoisia kristil¬ 
lisiä 'harrastuksia. Jumalan sanan totuus valtasi 
hänet, ja hän tuli todelliseen kääntymykseen. 
Hän tutustui myös vapaakirkolliseen saarnaa¬ 
jaan, nuoret tunsivat vetoa toisiinsa ja päättivät 
yhdistää kohtalonsa. Vuonna 1896 he viettivät 
häänsä. Bonsdorff pyysi saada pysyväisen saar¬ 
naajanko imen, ja hänet määrättiin Vaasaan, missä 
hän vaikutti suureksi siunaukseksi. Vaasassa syn¬ 
tyi kaksi tytärtä. Lyhyehkön oleskelun jälkeen 
Oulussa muutti Bonsdorff Helsinkiin, ja työs¬ 
kenteli siellä Vapaakirkossa, mutta samalla 
N. M. K. Y:ssä, jossa yhdistyksessä hän jo opis¬ 
keluaikanaan Helsingissä oli pitänyt uskonnolli¬ 
sia puheita ja ottanut osaa lauluun. Jumalan sanaa 
tutkiessa oli sovitusoppi luterilaisessa hengessä 
yhä enemmän hänelle selvinnyt. Hän näki, että 
objektiivisen Golgatan työn täytyi olla subjek¬ 
tiivisen pelastuksen perustuksena. Hänen julis¬ 
tuksensa sai useimmiten luonteen, minkä apostoli 
ilmaisee sanoilla: „Jumaia oli Kristuksessa ja so¬ 
vitti maailman itsensä kanssa-.” Myöskin se, mikä 
merkitys kristillisellä kasteella on syntisille ihmi¬ 
sille, selvisi hänelle. Hän alkoi terottaa uudesti¬ 
syntymistä kasteessa. Niin hän jätti vapaakirkon 
sekä alotti jumaluusopilliset lukunsa uudestaan. 
Tänä aikana hän asui appiukkonsa luona Kymis- 

sä ja auttoi häntä saama- ja sielunhoitajatoimes- 
sa. Hän esiintyi usein Helsingissä Luterilaisen 
Evankeliumiyhdistyksen rukoushuoneissa. Epäil¬ 
len suhtautuivat monet häneen, mutta kuultuaan 
hänen julistavan puhdasta evankeliumia, iloitsi¬ 
vat, että olivat saaneet puhujan, joka selvästi ja 
rohkeasti esitti sovinto- ja kasteoppia. Hän sai to¬ 
dellisia hyviä ystäviä evankelisen herätyksen saa- 
neitten piireissä. 

Hänet vihittiin papiksi toisena päivänä tammi¬ 
kuuta 1905 arvosanalla: laudatur. Hänet määrät¬ 
tiin ensin kirkkoherran apulaiseksi ja sitten v.t. 
kirkko-herraksi Kymiin. Siellä syntyi hänen poi¬ 
kansa. Pastoraalitutkinnon hän suoritti heinä¬ 
kuun 9 p:nä 1907 ja valittiin neljäntenä vaali- 
saarnaajana Siuntion kirkkoherraksi maaliskuun 
19 p:nä 1908. Virkaan 'hän sai astua samana vuon¬ 
na. Nyt alkoi hänelle vilkas toiminta samassa seu¬ 
rakunnassa. Jumalanpalveluksissa hän kaunopu¬ 
heisesti saamasi ristiinnaulittua Kristusta. Hän 
kokosi ihmisiä raamatunselityksiin, joita pidettiin 
tuvissa ja kansakouluilla. Lukusijoja pidettiin ja 
ne muuttuivat todellisiksi juhlahetkiksi. Rippi¬ 
koulua hän tahtoi pitää niin, että lapset oppisivat 
Jumalan sanaa ja että heistä tulisi ratkaisun teh¬ 
neitä ihmisiä. Nuorisolle hän perusti laulukuoroja 
ja johti yhteen aikaan torvisoittokuntaa. Kaiken 
tarkoituksena oli tutustuttaa seurakuntalaiset 
Jumalan teihin ja kristillisesti kasvattaa heitä. 
Pakana- ja merimieslähetysompeluseuroja perus- 

lettiin ja pyhäkouluja pantiin toimeen. Siuntios¬ 
sa syntyi nuorin tytär. 

Vuoden 1/6 1913 — 1/6 1914 Richard Bonsdorff 
oli virkavapaa ja toimi Suomen Merimieslähetyk¬ 
sen matkasaarnaajana. Siinä ominaisuudessa hän 
matkusti ympäri maata ja keräsi varoja meri¬ 
mieslähetykselle sekä saarnasi Vapahtajastaan 
suurille joukoille. Hän toimitti Merimiehen Ystä¬ 
vää ja Sjömansvänneniä. Myös julkaisi hän 134 
psalmin selityksen nimellä „Öinen temppelipalve¬ 
lus” selkä suomen- että ruotsinkielellä. Mutta 
matkasaarnaajan toimi rasitti häntä. Hän palasi 
seurakuntaansa ja jatkoi työtään siellä. Uskol¬ 
lisesti hän samalla innolla ja harrastuksella teki 
työtä alati julistaen 'Kristusta. Hän ei väsynyt 
sinäkään aikana, jolloin osa seurakuntalaisista luo¬ 
pui hänestä, kun pitivät, että hän liiaksi oli taipu¬ 
nut vasemmiston puolelle. Viimeisinä aikoina hä¬ 
nen ollessa myös suojeluskuntapappina ja hänen 
kulkiessaan viemään kuolinsanomia kaatuneitten 
omaisille, hänen sielunhoitajaominaisuutensa tu¬ 
livat täysiin oikeuksiinsa. Ei kukaan niin kuin 
hän voinut lohduttaa surevia, ei kukaan niin 
kuin hän osannut johdattaa heitä sielujen par¬ 
haan ystävän Jeesuksen Kristuksen luo. 

Uusi, koko ruotsinkielistä Suomea käsittävä työ 
oli auennut hänelle pyhäkoulutyössä. Hän oh 
aina ollut kiinnostunut koulusta. Eräs niistä työ- 
haaroista, jotka vapaakirkolliset piirit olivat otta¬ 
neet käytäntöön, oli pyhäkoulu, jonka ensi 

kädessä oli oltava lasten hartaushetki. Yhdessä 
lämpimän pyhäkouluystävämme, neiti Bertha 
Hermanssonin ja muutamien muiden asiaan 
innostuneiden kanssa Bonsdorff v. 1916 perusti 
Etelä-Suomen Pyhäkouluyhdistyksen, joka sitten 
uudestaan järjestettiin käsittämään koko ruotsin¬ 
kielisen Suomen. Hän tuli yhdistyksen puheen¬ 
johtajaksi ja pysyi siinä ominaisuudessa myöskin 
yhdistyksen muodostuttua itsenäiseksi yhdistyk¬ 
seksi v. 1925 nimellä: Suomen Ruotsalainen Pyhä- 
koululiitto (Finlands Svenska Söndagsskoleför- 
bund). Kaikella sillä tarmolla, mikä oli hänelle 
ominaista, antautui hän tähän tehtävään. Erityi¬ 
sesti hän pani huolta opettajien valmistamiseen. 
Voidakseen ohjata pyhäkouluopetuksen pedago¬ 
giseen, lastensielua ymmärtävään suuntaan, teki 
hän opintomatkoja Englantiin ja Saksaan. Suu¬ 
rissa pohjoismaisissa pyhäkoulukokouksissa Os¬ 
lossa, Helsingissä ja Tukholmassa oli hän muka^ 
na johtajana ja huomiota herättävänä puhujana. 

Perheenisänä Bonsdorff oli hyvä ja sydämelli¬ 
sesti kiintynyt omaisiinsa. Hänen sydämellinen 
olentonsa ja syvä humorintajunsa antoivat 
yhteiselämälle kodissa valoisan leiman. Eräs hä¬ 
nen tyttärensä kirjoittaa: „Pienestä pitäin muis¬ 
tan, kuinka hänen sydämelleen oh tärkeätä, että 
se usko, mikä hänellä oli, tulisi myös juurrutetuk¬ 
si hänen lapsiinsa. Rukouksessa hän uskollisesti 
taisteli omiensa puolesta.” 

Hänen uskollisen puolisonsa pitkäaikainen sai- 

raus ja hänen kuolemansa saattoivat hänet yksi¬ 
näiseksi. Muutaman vuoden 'hän kesti yksinäi¬ 
syyttä, mutta sitten meni uusiin naimisiin leski¬ 
rouva Gerda Berglundin, o.s. Tengström, kanssa, 
joka vain muutaman kuukauden sai pitää mie¬ 
hensä. Sairasvuoteella hän ja tyttäsret hellästi hoi¬ 
tivat puolisoa ja isää. Hänen vävynsä todisti hä¬ 
nestä haudalla: „Niiden vaikeiden kärsimysviik- 
kojen aikana, mitkä hän ennen kuolemaansa sai 
läpikäydä, tuli taivaan kirkkaus häntä yhä lähem¬ 
mäksi, ja hänen sielunsa vapautui yhä enemmän 
tästä maallisesta. Kuolema oli häneen nähden 
menettänyt kärkensä ja oli vain portti iäiseen 
elämään.” Hautajaisissa allekirjoittanut puhui 
2 Tim. 4: 7 johdolla, sanoista: „Minä olen hyvän 
'kilvoituksen kilvoitellut, juoksun päättänyt, 
uskon säilyttänyt. Tästedes on minulle varattuna 
vanhurskauden seppele, jonka Herra, vanhurskas 
tuomari, on antava minulle sinä päivänä, eikä 
ainoastaan minulle, vaan kaikille, jotka hänen 
ilmestymistään rakastavat.” Piispa Max von Bons¬ 
dorff toimitti ruumiinsiunauksen, kuuden papin 
assisteeraamana, puhuen siitä, kuinka Jeesus 
opetti opetuslapsilleen, kuka on suurin taivasten 
valtakunnassa. „Hän otti lapsen, asetti sen hei¬ 
dän keskelleen ja sanoi: Totisesti minä sanon teil¬ 
le: Ellette käänny ja tule niinkuin lapset, ette tu¬ 
le sisälle taivasten valtakuntaan”. Tilaisuus kir¬ 
kossa oli tunnelmallinen ja kaikki todistukset 
poismenneestä seurakunnan paimenesta olivat 

yksimielisiä siitä, että (hän oli hyvä Kristuksen 
sotamies. „Muistelkaa johtajianne, jotka ovat 
puhuneet teille Jumalan sanaa; katsokaa, kuinka 
heidän vaelluksensa on päättynyt, ja seuratkaa 
heidän uskoaan. Jeesus Kristus on sama eilen ja 
tänään ja iankaikkisesti (Hebr. 13: 7, 8). 




Opettaja Juho Oskari Ahola. 



* 27. XI. 1865 f 12. IV 1940. 
Kirjoitti opettaja Kalle Väre. 


Lähes kymmenen vuotta sitten sanoi opettaja 
Oskari Ahola minulle: „Tiedätkös sitä, että meil¬ 
lä oli opettaja Akseli Korpis-vainajan kanssa sem¬ 
moinen sopimus, että kumpi tahansa meistä ensin 

kuolee, niin jälkeenjäänyt kirjoittaa kotiinmuut- 
taneesta muistokirj oituksen Kotimatkalla-j ulkai- 
suun.” „No, sinä sait sen tehtävän suorittaa, mut¬ 
ta kukahan kirjoittaa sitten sinusta ?” vastasin 
hänelle. „Niin, minä koetin täyttää tuon sopimuk¬ 
sen ja kirjoitin jotakin parhaimmasta ihmisystä¬ 
västäni ja Akselistahan sentään olikin sanottavaa, 
mutta mitäpä on minusta? Olen vähäisin kaikkien 
veljien joukossa, eikäpä minua enää kukaan niin 
läheisesti nyt tunnekaan, kun Akseli ennen mi¬ 
nua meni. Ei liene kenelläkään mitään kirjoitta¬ 
mista minusta”, sain vastaukseksi. 

Tuo vastaus ei ollut nöyrää ylpeyttä, kuten 
luulla voisi, vaan se ilmaisi sanojan sielun oleel¬ 
lisen pohjatunteen. Tällaisia syvällisesti oman va¬ 
javuutensa tuntevia Jumala kuitenkin voi käyt¬ 
tää vaikuttavina aseina valtakuntansa työssä ja 
puettaa heidät voimalla korkeudesta. Opettaja 
Oskari Ahola oli eräs tällainen Jumalan herät¬ 
tämä ja armoittama edelläkävijä. Siksi haluamme 
tässä muutamin sanoin kuvata hänen elämänsä 
vaiheita. Luokoon se rohkeutta ja intoa meihin 
vielä edessämme olevia kilvoituksiamme varten. 

Juho Oskari Ahola oli eräs niistä kansamme 
lapsista, joita synnynnäinen opin ja tiedon halu 
pakottaa pyrkimään alhaalta ylöspäin, varjosta 
valoa kohti. Hänen syntymäkotinsa oli Akaassa. 
Mutta isä, maanviljelijä Mattias Alen, muutti pian 
lisääntyvän perheensä kanssa Vesilahdelle, jossa 
hän vuokrasi Yrjölä-nimisen talon Rautialan ky- 

Iästä. Juho Oskari oli vanhin lapsista ja kun toi¬ 
sia tuli hänen jälkeensä yhdeksän, ei vuokraajan 
varoilla voinut ajatellakaan lasten kouluttamis¬ 
ta aikana, jolloin kaikki koulutarpeet ja monet 
lukukausimaksut oh itse suoritettava ja hankitta¬ 
va. Mutta tavallistahan kuitenkin silloin oh, että 
tällainen kova kohtalo oli perheissä vain vanhem¬ 
pien lasten osana. Nuoremmilla oli jo useinkin 
tilaisuus vaikka pitkällekin koulua käydä. Niin 
oh Matias Aleninkin kodissa. Perheen vähävarai¬ 
suuden tähden piti Oskarinkin, kuten häntä toi¬ 
sella nimellään aina* puhuteltiin, tehdä ankarasti 
jo lapsena työtä ja huolehtia nuoremmista sisa¬ 
ruksista. Ei päässyt kouluun, vaikka mieli teki. 
Vasta rippikoulun käytyään hän suoritti kansa- 
koulukurssin. Sitä ennen hän oh jo kuitenkin 
varhaisista vuosistaan alkaen lueskellut käsiinsä 
saamiaan kirjoja ja tutkijan tavoin syventynyt 
elämän moninaisiin ongelmiin. Sama ilmiöhän on 
ollut havaittavissa lukuisain suurmiestemme elä¬ 
män alkuvaiheissa. Yrjölän talon naapurina Vesi- 
lahdella asui uskovainen nimismies Salven, joka 
salli Oskari-pojan mielin määrin penkoa kirjas¬ 
toansa. Siten joutuivat romaanien ja tietokirjojen 
ohella m.m. Lutherin ja Hedborgin kirjat my osa¬ 
kin nuoren lukijan käsiin. Kylän lainakirjaston 
hoitaja näki aina myöskin tämän opinhaluisen po¬ 
jan vakinaisena asiakkaanaan ja lausui kerran: 
„Uskokaa pois, ei tuo poika koko ikäänsä Yrjölän 
peltoja muokkaa, kyllä hän kyntää vielä vakoja 

hengenkin vainioilla.” Niin kävikin. Oskari Aho¬ 
lassakin toteutui tuo mielenkiintoinen, nyt ylei¬ 
sesti tunnetuksi tullut satu: Aurankurjesta sanan- 
palvelukseen. Hän haki Jyväskylän seminaariin 
oppilaaksi ja pääsi sinne. Mutta jo kahden vuoden 
kuluttua opiskelu keskeytyi. Syy ei ole tarkkaan 
tiedossamme, mutta hyvin luultavaa on, että va¬ 
rattomuus sen aiheutti, koskapa tapaamme tämän 
innostuneen seminaarilaisen Urjalan Lankeelan 
kunnalliskodin johtajana vuoden 1890 syksystä 
alkaen, jolloin hänen olisi pitänyt jatkaa luku- 
jaan seminaarin kolmannella luokalla. Kolme 
vuotta kului ja sitten keskeytynyt opiskelu jatkui, 
mutta nyt Sortavalan seminaarissa, josta Oskari 
Ahola, silloin Alen, valmistui v. 1895 opettajaksi. 
Paljon ponnistusta ja itsepäistä sitkeyttä kysynyt 
opintie oli siten hänen kohdallaan käyty aiot¬ 
tuun päämäärään saakka. Itseopiskelua ja uusien 
tietojen hankintaa harrasti tämä opettaja kuiten¬ 
kin edelleen läpi elämänsä aina viimeisiin vuosiin 
asti. 

Seminaarista päästyään opettaja Ahola pääsi 
Pielisjärvelle Viekin koululle opettajaksi. Sama¬ 
na vuonna hän meni avioliittoon Nakkilasta ko¬ 
toisin olevan maanviljelijän tyttären, Amanda 
Knuuttilan kanssa. Avioliitosta syntyi seitsemän 
lasta, joista viisi tytärtä ja kaksi poikaa. Kaksi 
vanhinta tytärtä kuoli parhaassa nuoruuden- 
iässä, toinen käsityönopettajana, toinen sairaan¬ 
hoitajat tarena. Suuri oli vanhempien suru, kun 

nämä toivorikkaat neitoset piti kätkeä Nurmek¬ 
sen kauppalan hautausmaahan. Äiti varsinkin 
murtui ja kun hän pian senjälkeen sairastui anka¬ 
raan nivelreumatismiin, tuli kodin osaksi säälit¬ 
tävä kohtalo, monien vuosikausien aikainen avun- 
etsintä ja lopulta kymmenen vuotta kestänyt täy¬ 
dellinen liikuntakyvyttömyys, joka 1939 päättyi 
vapauttavaan, autuaalliseen kuolemaan. 

Opettaja Oskari Ahola ei muuttanut ikänänsä 
koulupaikkaa. Viekin, sittemmin Nurmeksen 
kauppalan koulun johtajaopettajana Pielisjärvel- 
lä hän eläkkeelle pääsyynsä asti toimi, osoittaen 
esimerkillisesti sitä hämäläistä sitkeyttä, joka ei 
hevin siirry siltä olinpaikaltaan, jossa kerran on 
työskentelynsä aloittanut. Hän saavuttikin Poh- 
jois-Karjalan kansan täyden luottamuksen. Edus- 
kuntaehdokkaakseen he opettajansa valitsivat ja 
Nurmeksen kauppalanvaltuuston jäsenenä hän 
oli pitkän ajan. Turun toisessa yleisessä kirkollis¬ 
kokouksessa hän oli maallikkoedustajana. 

Eläkkeelle päästyään hän muutti asumaan vai¬ 
monsa kotipitäjään Nakkilaan, josta sitten perhe 
aivan talvisodan kynnyksellä siirtyi Viipuriin. 
Siellä sitten opettaja Aholan, kuten niin monen 
muunkin kaunis koti sodan jaloissa tuhoutui ko¬ 
konaan. Rouva Amanda Ahola sai, kuten jo mai¬ 
nittiin, elokuussa siirtyä taivaalliseen kotiin, 
säästyen näkemästä kolmen kuukauden perästä 
alkaneita hävityksen ja kauhun päiviä. 

Mutta sanokaamme jo, mitä opettaja Oskari 

Aholasta on mainittava kristittynä, ihmisenä ja 
jumalanvaltakunnan työntekijänä. Hänen uskon¬ 
nollinen kehityksensä alkoi ani varhain lapsuus¬ 
iässä. Ja taaskin äiti, uskova, vapaasta armosta 
ja anteeksiantamuksesta elävä äiti, oli siunattuna 
välikappaleena Jumalan kädessä. „Meidän lap¬ 
suuskodissamme oli Jumalan sana ahkerassa käy¬ 
tössä, sitä sai kuulla ja sitä piti myöskin lukea. 
Äidin vaikutukset näkyivät erikoisesti veljessäni, 
mutta myöskin meissä muissa lapsissa.” Näin kir¬ 
joitti vainajan sisar, johtajatar S. A., tiedonannois¬ 
saan, joita hän ystävällisesti tätä kirjoitusta var¬ 
ten lähetti. Emäntä Vilhelmiina Alen on jälleen 
uusi, kirkas todistus uskovan äidin vaikutuksesta 
lapsiinsa. Semmoisen äidin muisto pysyy siunat¬ 
tuna iankaikkisesti. 

Varhaisnuoruutensa aikana joutui O. A. koske¬ 
tuksiin kahden silloin eläneen voimakkaan sanan¬ 
julistajan kanssa. Ne olivat lähetyssaarnaaja 
Frans Hannula ja kirkkoherra Johannes Bäck. 
Seuroista seuroihin, juhlilta juhlille kulki nuoru¬ 
kainen Hannulan kanssa ja luultavasti hän jo sil¬ 
loin alkoi esiintyä puhujanakin. „Ei tämä ole 
yhden eikä kahden miehen tehtävää, kaikki, jot¬ 
ka Herran tunnette, avatkaa suunne!” oli Hannu¬ 
la kehoittanut. Huomattava hengellinen herätys 
silloin ilmenikin Vesilahdella ja sen ympäristös¬ 
sä. Elävämpään ja syvällisempään evankeliumin 
salaisuuden käsitykseen Oskari A. pääsi Johannes 
Bäokin saarnojen kautta, kuten hän itse kertoi. 

Aluiksi 'hän, kuten monet muutkin olivat vierok¬ 
suneet Backia muka lain hylkääjänä ja harhaop¬ 
pisena. Mutta tämän kuultuaan kirkkoherra Bäck 
oli kerran tuntuvalla tavalla osoittanut, millainen 
käsitys hänellä on Jumalan laista. Jumalanpalve¬ 
luksessa eräänä sunnuntaina Tyrvään kirkossa 
hän piti semmoisen saaman, ettei yksi ainoakaan 
kuulijoista enää uskaltanut toivoakaan sitä tietä 
taivaaseen. Kansa ihan vapisi kirkossa ja vielä sen 
ulkopuolellakin, kuin ennen muinoin Siinain vuo¬ 
ren juurella. Suuren kauhistuksen ja pyhän pelon 
vallassa he menivät koteihinsa. Vesilahden nuoru¬ 
kainen oli silloin myöskin ollut Tyrvään kirkos¬ 
sa. Niin hänellekin kävi, että viikolla oli mentävä 
yksityispuheisiin Bäckin kanssa. Siten tulikin 
hänestä O. A:n suoranainen oppi-isä, jonka jai¬ 
kain juuressa nuori mies ahkerasti istui ja joi elä¬ 
män vettä janoisen henkensä tyydykkeeksi. „Niin 
— minä ahmin kerran sen makuun päätyäni”, 
tunnusti hän jälkeenpäin. 

Luonnollista on, että Evankeliumiyhdistys alkoi 
siitä alkaen opettaja Aholalle tulla rakkaaksi ja 
läheiseksi. Sen julkaisut ja lehdet alkoivat kiin¬ 
nostaa. Niitä oli ruvettava levittämään ja niihin 
kirjoittamaan kirjoituksia. Puoluekiistojen aika¬ 
na v. 1906 hän jo Sanansaattajan palstoilla ilmaisi, 
mitä hän ajattelee maallisista riennoista evanke¬ 
liumin rinnalla. Hän kirjoittaa: 

— Vapaus ja tasa-arvoisuus on nyt aste, johon 
pyritään ja joka onkin erittäin työkansan tilaan 

nähden oikeutettua. Mutta nykyään näyttää siltä, 
kuin tarkoitettaisiin tuolla vapaudella irtaantu¬ 
mista kaikista siteistä. Ei saisi olla mitään, joka 
haittaa ja sitoo vapautta. Täytyy saada tehdä mi¬ 
tä vain tahtoo. Tällaisessa vapaudessa on tiellä 
kir s tiilinen kirkko ja etupäässä Jumala. Näin pit¬ 
källe kauheimimassa raivossa, kiukussa ja häpäi¬ 
semisessä vie perkele, kun sitä seurataan ja Ju¬ 
malan tahto hyljätään, joka kumminkin aina tu¬ 
lee olla lähtökohta ja nurkkakivi kaikissa toimis¬ 
sa joko suuremmissa tai pienemmissä. Sillä ellei 
Herra huonetta rakenna, niin ne hukkaan työtä 
tekevät, jotka sitä rakentavat. Toimittakoon sit¬ 
ten vaikka kuinka kauniin aatteen nimessä tahan¬ 
sa, niin kumminkin, mitä ei meidän taivaallinen 
Isämme ole istuttanut, se pitää juurinensa revit¬ 
tämän ylös. Edistyköön sivistys, tieto ja ihmis¬ 
henki, kehittyköön ne kuinka paljon tahansa, ne 
ei kuitenkaan Ikinä tule ulettumaan kristinuskon 
korkeuden ja siveellisen valistuksen yläpuolelle, 
sellaisena kuin se loistaa ja säteilee evankeliu¬ 
missa. 

iSaamalupatutkinnon suoritettuaan toimi opet¬ 
taja Ahola ahkerasti Ev. Yhdistyksen puhujana 
vuosikymmenien ajan ympäri maata. Yhdistyksen 
vuosijuhlilla Helsingissä hän kävi säännöllisesti 
ja oli miltei vakinainen j.uhlasaamaaja siellä. Vie¬ 
lä eläkeiällään hän oli useita vuosia Lounais- 
Suomen piirisihteerinä. Vakavahenkisiä olivat hä¬ 
nen puheensa, niin syvän synnintunnontuntuisia, 

että joskus oli vaikea löytää niistä vapaata, ehdo¬ 
tonta evankeliumin lohdutusta. Se oli niissä, mut¬ 
ta tämä puhuja esitti aina perinpohjin harkittuja 
ajatuksia, jonka vuoksi vain tarkkaava kuulija sai 
oikean käsityksen julistetun sanan sisällöstä. 
Hutilointi ja kevytmielisyys oli kokonaan vieras¬ 
ta op. Aholalle kaikissa asioissa. Harkitun kan¬ 
tansa hän esitti avoimesti, jopa jyrkästikin ystä¬ 
vyyssuhteen menettämisen uhallakin. Evankeliu¬ 
miyhdistyksen tulevaisuuskuvassa hän näki paha¬ 
enteisen varjon siinä, jos maallikkoaines jatku¬ 
vasti sillä tavoin johtokunnasta häviää, kuten hä¬ 
nen mielestään viimeaikoina on käynyt. Yhdis¬ 
tyksen perustajien näkemykselle tulisi olla uskol¬ 
lisia ja säilyttää toiminta huomattavasti maallik- 
korakenteisena. Näin hän useita kertoja ihan huo¬ 
lestuneena puhui. 

Meillä Ev. Op. Liiton jäsenillä, on varsin erikoi¬ 
nen syy tehdä kunniaa opettaja Oskari Aholan 
muistolle. Häntä on pidettävä liittomme perusta¬ 
jana, koskapa hänen nimensä mainitaan ensim¬ 
mäisenä Evankelisten opettajain yhdistyksen 5- 
henkisessä toimikunnassa, jonka tehtäväksi tuli 
laatia sääntöehdotus perustettavalle yhdistyksel¬ 
le. Tällainen perustava evankelisten opettajain 
kokous pidettiin Hämeenlinnassa jouluk. 30 ja 31 
p:nä 1905. On mielenkiintoista lukea selostusta 
tuon kokouksen kulusta. Vallan tärkeistä kysy¬ 
myksistä siellä keskusteltiin innokkaasti, ja ennen¬ 
kaikkea painostettiin sitä, että evankelisten opet- 

ta jäin on pidettävä aina ja kaikkialla voimakas 
Kristuksen tuntemisen tuoksu mukanaan. Kun 
sitten 'herätettiin kysymys: „01isiko suotava ja 
tarpeen vaatimaa perustaa evankelisten opetta¬ 
jain yhdistys?” niin kylläpä se kannatusta sai. 
Opettaja K. Nokkala ennen muita kannatti perus¬ 
tamista ja ehdotti nimeksi: „Pyhäin opettajain 
yhdistys.” Tästä nimestä kuitenkin muutamat sa¬ 
noivat, että se voi estää heikkoja kristittyjä yhdis¬ 
tykseen liittymästä, kun eivät tunne olevansa py¬ 
hiä. „Vaikka emme tunne, niin sitä me kuitenkin 
olemme ja uskomme”, vastattiin monelta taholta. 
,,Pyhistä puhuu Raamattu ja samoin kolmas 
uskonkappale. Ja kun sitä ukkomme ja pyhinä 
Jeesuksessa olemme, tulee yhdistyksemme nimen¬ 
kin ilmoittaa tämä kantamme.” Näin innolla ja 
kaikessa totuudessa vaadittiin. Kun kuitenkin 
asiallisesti huomautettiin, että nimitys evankeli¬ 
nen” ilmaisee kantamme täydelleen, sillä evanke¬ 
liumin kauttahan meillä on kaikki, niin yhdyttiin 
kokouksessa lopulta yksimielisenä kannattamaan 
nimeä: „Evankelisten opettajain yhdistys.” Lie¬ 
neekö op. Oskari Ahola ollut tässä kokouksessa? 
Sitä ei selostuksesta oikein huomaa. Mutta toimi¬ 
kuntaan hänet siellä kuitenkin valittiin ja perus¬ 
tetun yhdistyksen puheenjohtajana hän toimi 
kauan aikaa väsymättömällä tarmolla. Hän sai 
kokea tämän „lempilapsensa” tähden sekä iloa 
että surua. Pitkiä aikoja oli yhdistys, sittemmin 
nimellä: liitto, kuin hautautuneena kaiken maail- 

man rientojen ja harrastusten sekamelskaan. 
Ilman opettaja Aholaa se varmaan olisi niinä 
aikoina nukkunutkin ikuiseen uneen. Mutta kun 
hän uudelleen ja yhä uudelleen herätteli toisia, 
niin jopa taas vuosien perästä toiminta virkistyi 
ja puheenjohtajakin sai ilokseen nähdä esim. Kar¬ 
kun, Kuusankosken, Hämeenlinnan ja Tampereen 
kokouksissa runsaasti osanottajia. Uskollista liit¬ 
tomme lipunkantajaa tulemme aina siunaten kii¬ 
tollisena muistelemaan. 

Ihmisenä ja seuramiehenä opettaja Aholasta on 
lausuttu vähän toisistaan eriäviä arvosteluja. 
Muutamat pitivät häntä liian jäykkänä, jopa 
ylpeänäkin. Sitä hän ei kuitenkaan todellisuudes¬ 
sa ollut, kun vaan lähemmin tuli hänen kanssaan 
kosketuksiin. On totta, että hänen suora, melkein 
sotilaallinen ryhtinsä aluksi vaikutti ensikertalai¬ 
sessa ehkä arkuutta, mutta kun muutamia kerto¬ 
ja oli ollut puheissa hänen kanssaan, niin jopa tuli 
huomaamaan, miten nöyrä Jumalan lapsen hen¬ 
ki sentään siellä ruhtinaallisen ulkokuoren sisäl¬ 
lä asui. Vähän heikko näkökyky teki hänet toi¬ 
sinaan huomaamattomaksi tuttujensakin keskuu¬ 
dessa, joka aiheutti väärinkäsitystä. Vaimonsa 
pitkällisen sairauden ja lastensa sieluntila tuotti¬ 
vat myöskin hänelle, varsinkin toisinaan, semmoi¬ 
sen mielenahdistuksen, ettei ole ihme, vaikkapa 
liiallinen lepertely ja kohteliaat seuratavat unoh- 
tuivatkin. Kyllä hän ylpeytensä ja muutkin vi¬ 
kansa itse tunsi. „Mikähän pohatta minäkin luu- 

lisin olevani, jos ei Isä olisi antanut minulle täl¬ 
laisia painoja”, hän kerrankin sanoi uskoessaan 
vakavana huolensa ymmärtävälle ystävälleen. 

Niin pieneksi ja vähäpätöiseksi kuin opettaja 
Oskari Ahola itse elämäntyötänsä arvostelikini, 
oli se kuitenkin harvinaisen määrätietoista, vilpi¬ 
töntä ja vakaata uurastusta, jolla on pysyvä 
arvonsa monien hetkellisesti riehahtavien ja yhtä 
pian sammuvien toimintojen rinnalla. 

Tämän rakkaan työtoverimme ja veljemme 
vaellus täällä ajassa päättyi talvisodan ankarien 
koettelemusten keskellä. Evakon kova osa piti 
hänen vielä kokea ennen oikeaan kotiin pääsyä. 
Hyvissä ajoin sotatilan alkaessa hän lähti Viipu¬ 
rista pakomatkalle Pohjanmaan rauhallisille ta¬ 
sangoille. Lopun vuodesta 1939 hän vieraili opet¬ 
taja Jalmari Miettisen koululla Kortes järven 
Purmojärvellä, jossa toimi vielä opettajanakin 
muutamia viikkoja. Sieltä hän tuli v. 1940 alussa 
luoksemme Alavuden Taipaleen koululle. Selväs¬ 
ti huomasin heti, mitä sotatila oli vaikuttanut hä¬ 
neen. Hän oli entistäänkin vakavampi ja vaiteli- 
aampi. Hän ei voinut käsittää, miten kukaan voi 
laskea enää minkäänlaista leikkipuhetta suustaan. 
Kerran hän aikoi ruveta puhelimitse oikaisemaan 
tunnettua vaasalaista sanomalehtimiestä, joka te¬ 
ki hänen mielestään sopimatonta pilaa vihollisen 
pommitustuloksista. Sisarelleen Tampereelle hän 
kirjoitti kirjeen, joka kuvastaa hänen haikean 
huolensa isänmaan kohtalosta. Kun se on mitä 

parhain ilmaus hänen syvällisimmistä tunteistaan, 
annamme tälle kirjeelle tilan tässä. Näin opettaja 
Ahola kirjoittaa: 

— Niin, sotatilaan sitä jouduttiin ja varsin 
ankaraan. Hävitystä ja kauhua on se mukanaan 
tuonut tuo raakalaisvihollisemme. Se ei ole aino¬ 
astaan rintamalla hyökännyt, vaan mitä raaimmin 
siviiliväestön kimppuun, kylväen hävitystä ja 
murhaa. Uutisten mukaan joukkomme ovat saa¬ 
neet vallan loistavia voittoja. Olemme saaneet 
ennen kuulumatonta myötätuntoa ja suurenmois¬ 
ta avustusta miltei koko maailmalta. Tämä kaik¬ 
ki on vaikuttanut rohkaisevasti ja innostavasti 
meihin. Mutta sillä on vaaransakin. Jospa se jo 
onkin vienyt kansamme siihen, että Jumala unhoi¬ 
tetaan ja omaan kuntoon ja ihmisiin luotetaan. Ja 
sittenkin se on niin, että 1 jos ei Jumala meitä auta 
ja pelasta, niin perikato meidät perii. Jumalan 
hyvyys on meitä kohtaan ollut äärettömän suuri 
tänä itsenäisyytemme aikana, mutta syntinen elä¬ 
mä törkeimmässä ja hienoimmassa muodossa on 
kansassamme kehittynyt äärimmäisen pitkälle ja 
sentähden tämä kurituskin meillä on. Illalla sain 
kuulla taas uutisia vihollisen pommihyökkäyk¬ 
sistä ja se teki masentavan vaikutuksen. En ole 
semmoista ennen tuntenut. Sydän löi levottomasti 
ja nukuin hyvin huonosti yöni. Koetin huutaa 
Herran tykö, mutta kun olen sitäkin tekemään 
niin perin kehno. Tunnen jo niin suuressa mää¬ 
rässä ruumiillista ja henkistä herpautumista. 

Muistiinkin käy niin perin huonoksi. Ajattelen, 
että jos olisi kansassamme vielä niitä, jotka pa¬ 
remmin kuin minä, kohottaisivat vanhurskaan 
huudon Jumalan armoistuimen eteen, niin ehkä 
hän vielä meitä armahtaisi ja estäisi perikatoon 
joutumasta. Jos hyökkäävä vihollinen voittaa, 
niin kyllä sitten tulee meille niin kovat ajat, 
ettemme osaa ajatellakaan. 

Maaliskuun alussa, sodan vielä riehuessa anka¬ 
rimmillaan, valtasi hänet kova ikävä tavata omai¬ 
siaan ja siksi hän matkusti Alavudelta Vesilah- 
delle veljensä luokse. Lähtemättömästi on mieles¬ 
säni kuva hänen olemuksestaan viimeisenä päivä¬ 
nä, jolloin Alavuden kirkolla puuhailimme yhdes¬ 
sä matkapapereita kuntoon. „No, nyt ei varmaan¬ 
kaan enää koskaan tavata toisiamme näissä kur¬ 
jissa Kedarin majoissa”, hän lähtöhetkellä lausui. 
„Taivaassa tavataan”, koetin vastata iloisesti, mut¬ 
ta silmä kyyneltyi, käsi ojentui, auton ovi aukeni 
ja hetkisen perästä olin yksin astelemassa silloi¬ 
seen toimipaikkaani siirtoväen huoltotoimistoon. 
Matkalla tulivat mieleeni Raamatun sanat: „Itke- 
kää itkevien kanssa.” 

Muutamia päiviä oltuaan Vesilahdella, tarttui 
vanhus taas kynään ja kirjoitti jälleen samalle sis¬ 
kolleen Tampereelle m.m. näin: 

— Olen taas ollut jonkun aikaa sinulle kirjoit¬ 
telematta, vaikka aikaa minulla olisi ollut. Eihän 
minulla muuta nykyään olekaan, mutta alan olla 
henkisiltä kyvyiltäni jo niin tylsä, etten tahdo pal- 

jon mitään kokoon saada. Tämä viisi kuukautta 
kestänyt pakolaisaika on paljon siihen vaikutta¬ 
nut. Sitte tämä hirvittävä tilanne, johon olemme 
joutuneet. Pitääkö meidän sortua tuon hirmuval¬ 
lan alle, joka on päällemme hyökkäämässä? Joko 
kansamme syntimitta on niin täysi, että meidän 
täytyy sortua? Paljon olen tämän johdosta ajatel¬ 
lut, vaikka en osaa ajatuksiani paperille panna. 
Hirveätä on se hävitys, mitä tuo petomainen vi¬ 
hollinen tekee täällä rintaman takanakin. Sydä¬ 
meeni koskee 'kipeästi joka kerta, kun nuo mur- 
halinnut lentävät tästä yli sinne kaupunkia kohti. 

Vielä on eräässä kirjeessä, joka olikin sitten 
viimeinen vainajan kynäntuote, kuten loppukat- 
saus hänen omaan elämäänsä ja ikäänkuin tili- 
selvitys. Se on tällainen: 

— Paljon olen ajatellut kulunutta elämääni. 
Suuren suuri syntisyyteni sieltä aina tulee etu¬ 
alalle. Usein on haikea kysymys, onko näin suu¬ 
rella syntisellä vielä armo ja anteeksiantamus, ja 
muussa kuitenkaan Jumalan kanssa ei selvitä, 
kuin anteeksiantamuksella. Jos ei sitä ole, olem¬ 
me kaikki hukassa. Mutta Jumalan kiitos, sana 
sanoo: „Meillä on rikkomusten anteeksiantamus 
Hänen armonsa rikkauden mukaan. ,, Ja: „Jumala 
on meille iankaikkisen elämän antanut pojassaan 
Jeesuksessa Kristuksessa.” Näihin kai saa suurin¬ 
kin syntinen turvata ja luottaa. 

On ymmärrettävää, että jokainen, jolla oli koti 
Kannaksella tai Viipurissa, seurasi senkin vuoksi 

erikoisen jännittyneesti sodan vaiheita. Ei kuiten¬ 
kaan koskaan opettaja Aholan kuultu sitä vahin¬ 
koa valittavan. Koko kansan asia oli hänen sydä¬ 
mellään. Kun sitten yhtäkkiä pakkorauha tuli ja 
Karjalan luovutus ilmoitettiin radiossa, koski se 
niin kipeästi tähän opettajavanhukseen, että hän 
veljen kerronnan mukaan tunnin ajan käveli tau¬ 
koamatta kiivaasti huoneessaan edestakaisin, voi¬ 
matta lausua sanaakaan. 

Vesilahdelta muutti viimeksi nyt tämä koditon 
vaeltaja huhtikuun alussa toisen veljensä luokse 
Messukylään, jonne olikin sopimus jäädä toistai¬ 
seksi asumaan. Sisar kuvaa kirjeessään rakaste¬ 
tun veljensä viime hetkiä ja kuolemaa näin: 

— Ei, 'hän kuitenkaan ehtinyt olla kuin vii¬ 
kon verran siellä, kun 12/4 kohtasi häntä sydän- 
halvaus, joka katkaisi väsyneen matkamiehen 
maallisen vaelluksen. Veljeni soitti ja lauloi lem¬ 
pilauluansa S. K. Nro 15: 

„On mulla ystävä niin armas, hyvä-, 
mua syntikurjaa aina rakastaa. 

Mä huono oon ja kylmä, erehtyvä 
vaan armaaksensa hän mun tunnustaa.” 

Kesken jäi laulu, kun sydämeen alkoi koskea 
kovasti. Veljeni riensi hänen luokseen ja sanoi: 
,. Ta itä a tullakin nyt kotiinlähtö”, johon Oskari 
vain lyhyesti voi vastata: „kyllä.” Sydän lakkasi 
toimimasta ja henki siirtyi toivon mukaan autu¬ 
aitten lepoon. 

Vielä hautauksestakin sisar kirjoittaa: 

— Huhtikuun 18 p:nä kello 15 kokoontui Tam¬ 
pereen hautausmaalle pieni sukulais- ja ystävä¬ 
piiri tekemään viimeistä palvelusta hänelle. Pas¬ 
tori Kalervo Korpinen siunasi ruumiin ja haudal¬ 
ta siirryttiin kaupunkilähetyksen huoneistoon, 
jossa vietettiin pieni muistohetki. Pastori Korpi¬ 
nen, piirisihteeri Parkkinen ja saarnaaja Kokko¬ 
nen puhuivat ja S. K:n lauluja laulettiin. 

Näinhän sitä vanhojen, uskollisten työntekijäin 
ja evankelisten opettajäinkin rivi on harvennut 
vuosi vuodelta. „Auta Herra!” kohoaa huokaus 
muistellessa, miten paljon koulu, seurakunta ja 
Jumalan valtakunnan työ aina näyttää menettä¬ 
vän, kun tällaiset opettaja Oskari Aholan kaltai¬ 
set työmiehet poistuvat keskuudestamme. On 
niinkuin jokin kannatinpylväs olisi kaatunut. Kui¬ 
tenkin saamme uskoa, että järkkymättömän 
armon valtakunnan Herra on pitävä huolta lau¬ 
mastaan ja kunakin aikana on antava sille pai¬ 
menet ja opettajat, jotka pelottomasti julistavat 
syntiemanteeksiantamuksen sanomaa ja samalla 
kaunistavat evankeliumin opin puhtaalla ja va¬ 
kaalla vaelluksellaan. Anna, rakas taivaallinen 
Isä, meille vielä monta sellaista työntekijää, ettei 
armosi tunteminen katoaisi kansamme keskuu¬ 
desta milloinkaan. 

Alfred Anttila. 



* 20. 4. 1859 — f 13. 11. 1943. 

„On siunattu muistonne meille, 
te uskossa nukkunehet. 

On taivas jo auennut teille, 
soi virtenne riemulliset . 

Maan kahlehet kaikki jo katkes, 
jäi taistelu, tuska ja työ, 
ja murheenne riemuksi ratkes 
ja kirkkahaks } päiväksi yö” 

Niinkuin matkamiehellä on matkansa päämää¬ 
ränä koti, niin Jumalan lapsenkin matka kulkee 
kotia kohti. „Ei meillä ole täällä pysyväistä kau¬ 
punkia, vaan tulevaista me etsimme.” Uskon kil¬ 
voitusta kilvoitellessaan suuntautuu toivon kat¬ 
se siihen hetkeen, jolloin hän voi yhtyä sanoihin: 
„Minä olen hyvän kilvoituksen kilvoitellut, juok¬ 
sun päättänyt, uskon säilyttänyt. Tästedes on mi¬ 
nulle talletettuna vanhurskauden seppele, jonka 
Herra, vanhurskas tuomari, on antava minulle 
sinä päivänä, eikä ainoastaan minulle, vaan myös 
kaikille, jotka hänen ilmestymistään rakastavat.” 
Kotiin, kirkkauden asuntoihin, on saanut keskuu¬ 
destamme siirtyä myöskin maanvilj. Alfred 
Anttila Loimaan Krekilästä. Hänen elämänsä 
vaiheet kertovat meille Jumalan armon uudista¬ 
masta, pyhittämästä persoonallisuudesta, miehes¬ 
tä, joka eli elämänsä vuosikymmenet salattua elä¬ 
mää Kristuksen kanssa Jumalassa siunaukseksi 
kodilleen, ympäristölleen. Liikuttavan kauniisti 
kuvailee hänen poikansa, opettaja Juho 
Anttila rakkaan isävainajansa elämän vaiheita 
rakennukseksi Kotimatkalla-vuosijulkaisunkin 
lukijoille. Hän kertoo: 

Isäni äiti oli uskovainen. Hän oli 10 pitkää 
vuotta elänyt lainalaisessa tilassa ja kuoleman pe¬ 
lossa, mutta kerran kirkossa helluntaivirttä vei¬ 
sattaessa kirkastui hänelle autuus valmiina Jee¬ 
suksessa. Isä on kertonut äitinsä olleen ahkeran 
sananviljelijän ja terottaneen lapsilleenkin sanan 





64 


käytön tärkeyttä. Sunnuntaisin piti lukea päivän 
evankeliumi talli postillasta saarna. Hän oli myös 
ahkera rukoilija. Isä kertoi, että hänen äitinsä 
virsikirja oli erikoisen kulunut siltä kohdalta, 
missä oli vanhempien rukous lastensa edestä. Tä¬ 
män äidin lapsista voidaankin sanoa: „uskossa 
nämä kaikki kuolivat”, isä, nuorin lapsista, kuoli 
viimeisenä. 

Hurskaan kodin lapsena eli isä nuoruusvuo- 
tensa aralla omallatunnolla. Kerrankin kun hä¬ 
nen piti sunnuntai-aamuna mennä kylään toisia 
nuoria tapaamaan, kääntyi hän pihalla takaisin, 
kun muisti, ettei ollutkaan vielä lukenut päivän 
evankeliumia. Väkijuomat olivat siihenkin aikaan 
nuorten viettelyksenä. Kotipolton aikanahan nii¬ 
hin oli totuttu, eikä niiden käyttöä pidetty paha¬ 
na. Isäkin eksyi joskus juopumukseenkin, mutta 
aina hänellä kuitenkin oli paha omatunto. Tans¬ 
siaiset olivat niinikään tavallisia nuorten elämäs¬ 
sä. Kerran oli naapuritalossa sunnuntaina tanssi¬ 
aiset ja isäkin meni sinne. Mentiin juuri „purpu- 
ria” ja isäkin oli mukana, mutta hänen jalkansa 
nyrjähti polvesta, hän kaatui lattialle ja vieri pen¬ 
kin alle. Sieltä hänet kannettiin kotiin vuoteel¬ 
leen. Äitinsä oli silloin sanonut: „Jumala rakastaa 
sinua niin suuresti.” Mutta isä kertoi, ettei hän 
ymmärtänyt silloin sellaista rakkautta, joka antoi 
hänen loukkaantua, vaikka kaikkivaltiaana olisi 
voinut varjella. „Jälkeenpäin vasta huomasin”, 
hän kertoi, „kuinka suurta rakkautta se oli. Hän 

ei päästänyt minua helvettiin menemään, vaan 
veti armossaan puoleensa.” Hänen silloin saaman¬ 
sa polvivamma vaivasi häntä usein, ja hän kertoi 
tästä tapauksesta sellaisella vakavuudella, että 
me lapset opimme karttamaan tanssiaisia helvetin 
tienä. 

Isän nuoruuden aikana oli Loimaalla hengellis¬ 
tä liikettä. P. Kurvinen y.m. pitivät hartausseu- 
roja ja levittivät hengellistä kirjallisuutta. Isällä¬ 
kin oli huoli sielunsa pelastumisesta. „01in kaikki 
käskyt rikkonut ja pelkäsin joutuvani helvettiin/’ 
hän sanoi. Siksipä hän todenteolla rupesi teke¬ 
mään parannusta. Hän koetti jättää synnin ja val¬ 
mistaa itseään Jumalalle kelpaavaksi, mutta kai¬ 
kesta tekemisestään huolimatta ei löytänyt sel¬ 
laista rauhaa, että olisi uskaltanut kuolla. Rovasti 
H. Pihlman, joka silloin oli Loimaalla pappina, oli 
kerran kirkossa saarnannut tällaisesta omatekoi¬ 
sesta parannuksesta ja huutanut kovalla äänellä: 
„Mutta mihin ne vanhat panet?” — tarkoittaen 
syntejä, joita oli tehnyt siihen asti, kun hyväksi 
luuli tulleensa. Isä sanoi, ettei hän yhtään ymmär¬ 
tänyt, mihin ne vanhat pannaan, vaan joutui yhä 
ahtaammalle. „Miksi en minä sitä saa?” oli hän 
kerran äidilleen sanonut, kun näki ja kuuli usko¬ 
vien iloitsevan autuudestaan. „Saat kyllä ja olet 
jo saanut”, oli äiti vastannut. Mutta ei hän vaan 
voinut uskoa, vaan joutui yhä ahtaammalle, niin 
ettei Voinut muuta kuin huokailla: 

,,Anna, Jeesus, Henfces’ valon 
sieluun paistaa pimeään.” 

Keväällä v. 1888 Herra vastasi näihin huokauk¬ 
siin. Kim isä meni kalanpyydystään kokemaan 
myllyrantaan, oli kuin Vapahtaja itse olisi tullut 
hänen vierelleen ja sanonut hänelle Jes. 61: 10, 
nämä sanat: „Minä iloitsen suuresti Herrassa ja 
riemuitsen autuuteni Jumalassa, sillä hän puetti 
minut autuuden vaatteella ja Verhosi vanhurskau¬ 
den hameella”, joka myös on vanhassa katekin 
Hiuksessa ja jonkahän osasi ulkoa. Rauha ja 
autuuden ilo täytti silloin hänen sydämensä, ja 
hän laskeutui polvilleen lähellä olevan pensaan 
juurelle ja rukoili: „Oi, sinä kaikkein armollisin 
ristiinnaulittu Herra j.n.e.” Tätä tapausta kertoes¬ 
saan vertasi hän itseään Tuomaaseen, jolle Jeesuk¬ 
sen piti erityisesti ilmestyä, ennenkuin hän voi 
uskoa, mutta huomautti samalla Vapahtajan sano¬ 
ja: „Autuaat ovat ne, jotka eivät näe ja kuitenkin, 
uskovat.” Tultuaan kotiin pukeutui hän pyhävaat- 
teisiin ja meni samassa kylässä asuvan F. Eskolan 
(opettaja Eemeli Eskolan isä) luo iloaan kerto¬ 
maan. „Minäkin olen autus”, hän sanoi. Eskola oli 
silloin iloiten lausunut: „Nyt on taas ilo Jumalan 
enkeleillä taivaassa.” Kun isä tästä tapauksesta 
kertoi, sanoi hän: „01in kasteestani saakka jo ollut 
autuas, mutta en ollut sitä huomannut” ja kun 
hän toisti tuota Jesajan lausetta: „puetti minut 
autuuden vaatteella”, lisäsi hän siihen aina: 
,,Kasteessa, jo pienenä vauvana.” Myöhemmin 

kertoi isä vihollisen vielä kiusanneen häntä sillä, 
että hän oli tehnyt pilkkaa Pyhää Henkeä vas¬ 
taan. Tästä epäilyksestä hän kuitenkin pääsi ver¬ 
rattain pian, kun sai ostaa Dahlbergin kirjan: 
Uusi Testamentti selityksillä. Siellä sanotaan: 
„Joka sitä pelkää tehneensä, se ei ole sitä tehnyt. , ’ 
„Niin meni pirun viimeinenkin nuora poikki”, 
lausui isä iloisena. 

Isä toivoi, että kaikki tulisivat totuuden tun¬ 
toon. Sentähden hän pani toimeen paljon seuroja. 
Kahdenkeskisessä keskustelussakin hän käänsi 
pian puheen mieliaiheeseensa, oli hän sitten kes¬ 
kustelussa tutun tai tuntemattoman kanssa. Vii¬ 
me kesänä kävi luonani eräs helsinkiläinen opet¬ 
taja, luokkatoverini. Hän halusi myöskin poiketa 
kotiini, jossa kerran yli 30 vuotta sitten oli käy¬ 
nyt. Isä oli silloin hänelle puhunut ainoasta tar¬ 
peellisesta. Kun hän nyt poislähtiessään kiitti isää 
niistä sanoista, joita oli silloin saanut evääksi elä¬ 
män matkalle, lausui isä: „Ei minulle mitään kii¬ 
tosta, Jumalalle vaan kaikki kiitos ja kunnia tul¬ 
koon!” 

Rohkean tunnustuksensa takia hän sai myös 
pilkkaa osakseen. Kerran hän Mellilässä meni 
erääseen kauppaan. Siellä oli m.m. eräs juopunut 
isäntämies, joka huudahti tervehdykseksi: tai¬ 
vas ja maa hukkuvat.” Toiset nauroivat, mutta isä 
sanoi: „Niin varmasti kerran tapahtuu, mutta 
kuinka sinun silloin käy?” Kaikki hiljenivät ja 
isä kertoi, kuinka meillä on turva tuomiopäivänä. 

Helvetti ei ole ihmisiä varten valmistettu, mutta 
ihmiset menevät sinne omasta tahdostaan, kun 
hylkäävät Jeesuksessa tulleen autuuden. Pilkan 
piti isä asiaan kuuluvana toistaen usein Lutherin 
sanoja: „Ei pilkka ole mikään miekka, joka sinun 
henkesi viepi. Helposti sinä sen jaksat kantaa.” 
Toisinaan hän taasen toisti runoilijan sanoja: 

„Ei siitä sitten vähä, 
jos saamme pilkkaa kärsiä, 
kun siunattuina kerran me 
pääsemme perintöhömme.” 


Ajallisissa toimissa oli isä ahkera ja huolelli¬ 
nen. Oppimattomana ei hän tosin pystynyt maas¬ 
ta ottamaan niin runsaita satoja kuin nykyajan 
ammattitaitoiset maanviljelijät. Kaikki maallinen- 
kin hyvyys oli hänestä taivaan lahjaa. Jos lapset 
tulivat näyttämään hänelle mansikkaa tai kukkaa, 
ylisti hän taivaan Isää, joka on antanut aurinkon¬ 
sa paistaa ja on antanut sataa: „Maa on täynnä 
Herran hyvyyttä”, hän huudahti katsellessaan 
kesäisiä vainioita. Jos oli kauniita korjuuilmoja, 
kehoitti hän kiittämään taivaallista Isää. Pitkäl¬ 
listen sateitten aikana saattoi joku valittaa, ettei 
saatu perästäkään satoa korjuun. Silloin hän sa¬ 
noi, että 'kyllä meidän on aina ennen saatu. 

Hevoshoito oli se maatalouden ala, johon hän 
erikoisemmin oli kiinnostunut. Hän kasvatti ja 
opetti paljon hevosia ja hevoshoitokirja oli ainoa 
maallinen kirja, jota hän harrastuksella luki. He- 



Muuan Anttilan tilan peltolohko . 


vosnäyttelyissä hän sai useita kasvatuspalkintoja. 
Tältä elämältä ei hän paljoa odottanut. Usein hän 
puhui Salomosta, joka sai paljon maallista hy¬ 
vyyttä, mutta piti kuitenkin parhaana sitä, että 
ihminen on iloinen työssään. Hänen mielestään 
sopi tähän elämään olla tyytyväinen, jos saa: 

1. Tarpeekseen syödä ja nukkua. 

2. Tavalliset huoneet ja vaatteet, ettei tarvitse 
vilua kärsiä ja 

3. Hyvillä hevosilla ajaa. 

Hevosten luovuttaminen sotaan oli hänestä var¬ 
maan vaikeata, kun parhaat hevoset täytyi luo¬ 
vuttaa sodan vaaroihin ja vieraitten hoitoon. 
Kerran kun uusi hevosotto taasen ilmoitettiin, sa- 





Alf. Anttilan lemmikkejä . 

noin hänelle: „Ottanevatko jo Mystinkin”, (isän 
nimikkohevonen, kantakirjatamma) oli hän vähän 
aikaa vaiti, mutta sanoi sitten: 

„Menköön sitten, mikä ei pysy, 
tulkoon, mi on tuleva. 

Ei hän matkallansa kysy, 
jos onkin ilma raju isä, 

-kun tietää: kotinsa ei täällä, 
vaan taivahassa olevan.” 

Tätä viimeistä säettä lausuessaan hän katsoi mi¬ 
nuun taivaallista iloa loistavin silmin. 

Paljon vastusta ja murhetta hänellä oli yhden¬ 
toista lapsen isänä ja hoivaajana, mutta äidin 
tarmokas ote taloudessa korvasi sen, mitä isältä 
puuttui. Kotitalo onkin ollut samalla suvulla v:sta 
1724 ja jää edelleen pojille. Isä sai myös n.s. su- 

kukunniakirjan tunnustukseksi suvun kiintymi¬ 
sestä kotikontuun. 

Muukalaisena hän kuitenkin eli täällä ikään¬ 
kuin varjoelämää (Hebr. 11: 9—10). Taivaassa eli 
sielu uskon kautta. Taivaasta hän uneksikin. Ker¬ 
rankin hän kertoi nähneensä suurenmoisen unen 
taivaan kultakaupungista. Se hohti kuin muuta¬ 
ma taskukellon koneisto, ja sinne kiiti kultainen 
juna, jonka pyöristä sinkoilivat tulikipunat. Tai¬ 
vaasta puhuessaan hän usein huudahti: ,,Millais¬ 
ta siellä mahtaa olla? Millaista se Isä on meille 
valmistanut?” Usein hän laski, montako vuotta 
hänellä vielä on aikaa, jos eläisi äitinsä ikäiseksi. 
Kerran oli muuan isäntä häntä syyttämällä kiroil¬ 
lut ja haukkunut suutuksissaan, ja kun hän tätä 
kertoi, sanoivat toiset, että olisit sanonut niin ja 
niin, mutta isä sanoi: „Ei, minä aion taivaaseen!” 

Isä oli erittäin ahkera sananviljelijä. Hän ku¬ 
lutti monta Uutta Testamenttia käyttökelvotto¬ 
maksi. Hän oli muuten hyvä lukemaan. Kun hän 
kerran luki eräälle turkulaiselle opettajalle Huo- 
nepostillaa, ihmetteli tämä minulle isän lukutai¬ 
toa. Lutherin kirjoihin oli hän hyvin perehtynyt 
ja ammensi niistä jopa maallistakin viisautta. 
Kun rovasti Sovijärvi kerran katseli hänen kirja- 
kaappiaan, sanoi hän: „No, noiden kirjojen ääres¬ 
sä ei ainakaan voi eksyä.” Usein tuli hän Lutherin 
postilla tai jokin muu kirja mukanaan ja luki sii¬ 
tä perheelleen. „Luther puhuu ihmeellisesti”, hän 
huudahti. Viimeisinä elinvuosinaan, kun ei enää 

jaksanut olla töissä, saattoi hän päiväkaudet viet¬ 
tää postillansa ääressä. Ulkoakin hän muisti pal¬ 
jon Lutherin lausumia ajatuksia. 

Kirkkoon oli hänellä myönteinen suhde. Pap¬ 
pien puolesta hän aina kehoitti rukoilemaan. Ker- 
toipa hän kerran lähettäneensä kirjeen pastori 
Vartiaiselle, jossa m.m. oli kysynyt: ,,Joko olette 
saanut maistaa, kuinka suloinen Herra on?” Kir¬ 
jeeseen ei past. Vartiainen vastannut, mutta oli 
tavatessa kiittänyt kirjeestä. 

Tohtori Savolin kuulutti kerran Loimaan kir¬ 
kossa, että hartausseuroja ei seurakunnassa saa 
pitää ilman hänen lupaansa. Tästä evankeliumin 
viholliset iloitsivat. Isä ei kuitenkaan tahtonut 
lakata seuroja pitämästä, vaan meni pyytämään 
tohtorilta lupaa. Tämä oli silloin taputtanut isää 
olalle ja sanonut: „Pitäkää rauhassa vaan.” 

Pyhäkoulua isä piti monta vuosikymmentä. 
Muistan kerran pikku poikani sanoneen pyhä¬ 
koulusta tullessaan, kun isä ei silloin ollut opet¬ 
tamassa, että isoisä osaa paremmin pitää pyhä¬ 
koulua kuin muut. Lukukinkereillä isä myös kä¬ 
vi säännöllisesti ja innostui vastailemaan papin 
kysymyksiin niin ahkeraan, että papin joskus täy¬ 
tyi huomauttaa, että hän haluaisi kuulla muidenr 
kin vastaavan. 

Vanhan katkismuksen hän myös osasi ulkoa ja 
piti siitä paljon. Kun uusi katekismus valmistui, 
pidettiin kirkonkokous sen käytäntöön ottami¬ 
sesta. Isä oli silloin lausunut: „Vanhaa meidän 

lapset kuitenkin lukevat. Siitä minullekin autuus 
kirkastui.” 

Kertoisinko vielä pikkutapauksen isän hautaus- 
tilaisuudesta. Kun hautaa luotiin umpeen ja joku 
heitti ensimmäisen lapiollisen multaa arkun kan¬ 
nelle, jäi arkun kannen tasaiselle 'keskiliistakkeel- 
le noin yhden neliösentin suuruinen loistava esi¬ 
ne, joka todennäköisesti oli kultaa. Luullakseni 
se oli joku naisten kaulaketjun lukko. Se loisti 
siinä silmiin hetkisen, kunnes toisten heittämä 
multa sen peitti ja sitä ei huomannut kukaan muu 
kuin minä. Mutta minua tämä pikkutapaus vie¬ 
läkin muistuttaa kultaisesta isästä ja hänen kul¬ 
taisista opetuksistaan. Niinkuin kultaesine säilyt¬ 
tää kiiltonsa maan mullassakin, niin säilyy myös 
hyvän isän muisto hänen lastensa sydämissä. 





Tirehtööri Rikhard Mäkinen. 

Sanomattoman raskasta on nähdä risti piirret¬ 
tynä tämän, monelle niin kalliin nimen vaiheille. 
Heinäkuun 21:n päivän aamuna 1944 päättyi rau¬ 
hallisesti, monien raskaitten tuskien jälkeen, 
suuresti rakastetun elämän kaunis kaari. 

Emil Rikhard Mäkinen syntyi Pornaisten Kir¬ 
konkylän Ruskeepäässä 26. 9. 1875. Hänen ei var¬ 
maankaan nuorukaisiässään tarvinnut ankarasti 

miettiä, mihin elämässään ryhtyisi, sillä hänen 
rikkaat musikaaliset lahjansa viitoittivat tien ja 
tekivät varmaan ratkaisun helpoksi tehdä. 

Nuorukaisen tie veikin Helsingin Musiikkiopis¬ 
toon, jossa hän opiskeli vv. 1898—1902. Sen jäl¬ 
keen hän jatkoi opintojaan vielä yksityisesti m.m. 
professori E. Melartinin johdolla. 

Uskelan seurakunnan kanttori-urkuriksi hän 
tuli v. 1905 ja tässä seurakunnassa hän toimi lähes 
neljä vuosikymmentä. Valtava kehitys tapahtui 
näinä vuosikymmeninä Salon seudun musiikki¬ 
elämässä tirehtööri Rikhard Mäkisen tarmokkaan 
ja uupumattoman työn tuloksena. 

Eikä Rikhard palvellut vain yhtä seurakuntaa, 
Uskelaa, vaan hän palveli hänelle suoduilla suu¬ 
rilla hengenlahjoilla koko Suomen Siionia, Suo¬ 
men kirkkoa. Hän sai armon tehdä kirkon vai¬ 
niolla pitkän ja Jumalan siunauksesta arvaamat¬ 
toman rikkaan työpäivän. 

Nyt hän on mennyt pois, mutta tänne jäivät 
kirkkojemme holveissa kiertämään, toisten soit¬ 
tamina ja laulamina, hänen säveltämäinsä urku- 
kappaleiden ja monien muiden sävelteostensa iha¬ 
nat sävelet. Ja kautta Suomen evankelinen kansa 
laulaa rakkaissa Siionin Kanteleen lauluissaan 
monia, monia Rikhard Mäkisen luomia kauniita 
ja ,,kansaan meneviä’’ sävelmiä. Laulajan mentyä 
jäi kannel soimaan tänne ylistystä Jumalan suu¬ 
rista armo teoista. 

Tämän kirjoituksen puitteissa ei ole kuitenkaan 

tarkoitus lähemmin kosketella hänen rikasta elä¬ 
mäntyötään. 

Rikhard Mäkinen, jos kukaan, rakasti ja kun¬ 
nioitti Herran huonetta, sen ylevyyttä ja pyhyyt¬ 
tä. Hänen ilonsa oli suuri, kun Uskelan kirkkoon 
laitettiin uudet urut, niiden hyväksi hän työsken¬ 
teli tarmolla urkujen ollessa vielä rakenteilla. Sit¬ 
temmin, urkujen valmistuttua hän varsinkin ke¬ 
väisin ja kesäisin melkein joka päivä meni kirk¬ 
koon ja soitteli tuntikausia. Löytäessään uruista 
yhä ihanampia ääniä hän varmaan tunsi samaa 
kuin psalmilaulajakin: ,,Sydämeni ja ruumiini rie¬ 
muitsevat elävää Jumalaa kohti.” 

Sairasvuoteella ollessaankin hänen ajatuksensa 
varmaan usein asustivat Uskelan kirkossa, ihanien 
urkujansa ääressä. Kerrankin, rakkaan vaimonsa 
tullessa huoneeseen hän sanoi. „Kuule, Hilma! 
Kyllä minulla on sentään ollut ihana tehtävä Us¬ 
kelan seurakunnassa.” Hetken päästä hän jatkoi: 
„Kun ne urutkin onnistuivat niin hyvin.” 

Rikhard Mäkinen oli uuden virren laulaja, joka 
ei omaa kunniaansa etsinyt, vaan Kaikkivaltiaan 
Jumalan ja rakkaan Vapahtajamme kiitokseksi 
virtensä viritti. Hänen elämänsä tunnus oli: 
„01en sulasta armosta autuas Jeesuksessa Kris¬ 
tuksessa. Usein kuulimme hänen sanovan: „Jee- 
sus on syntimme sovittanut kalliilla verellänsä ja 
sen turvin me nyt pääsemme iankaikkiseen elä¬ 
mään.” 

Nyt hän on itse, tämä rakastettu, jo päässyt 

Jeesuksen veressä turvattuna iankaikkiseen elä¬ 
mään. Nyt hän on taivaassa rakasta uutta virttä 
Karitsalle laulamassa. 

Rikhard Mäkisen koti oli ihana rauhan maja, 
josta ilon ja autuuden äänet kuuluivat. Keventy¬ 
nein mielin sieltä murheellisenakin mennyt pa¬ 
lasi, sillä tässä kodissa oli tulijaa vastassa lämmin 
mieli ja Jumalan Sanan sydämellinen lohdutus. 
Yksinäisenä jäi nyt kaipaamaan hänen herttainen, 
rakas puolisonsa, joka vuosikymmenet uskollisesti 
toimi hänen rinnallaan ja väsymättä ja hellästi 
hoiteli pitkän ja vaikean sairauden aikana. 

Sanomaton kaipaus täyttää sydämet Rikhard 
Mäkisen lähdettyä. Sanat tuntuvat tyhjiltä ja mi¬ 
tään sanomattomilta ilmaisemaan sitä, mitä nyt 
tunnetaan. Ei istu enää mestari tutulla, rakkaalla 
urkupenkillään Uskelan kirkossa, eikä L.E.Y. Sa¬ 
lon rukoushuoneessa. Ei täyty kirikko eikä ru¬ 
koushuone enää hänen ihanista, sielua ruokkivan 
soittonsa sävelistä. 

Uskelan-Salon Nuorisoliiton kuoro on Rikhard 
Mäkisen lähdettyä kuin orpo, joka neuvottomana 
kysellen katselee ympärilleen. Kuoro kaipaa -kal¬ 
lista perustajaansa, rakkainta isäänsä ja korvaa¬ 
matonta johtajaansa, joka sitä vuosikymmenet 
vaali ja kasvatti kuin konsanaan sydämensä rak¬ 
kainta lasta. 

Samoin kaipaa koko L.E.Y. Uskelan-Salon Nuo¬ 
risoliitto ja sen toiminta monikymmenvuotista, 
aina ja kaikessa sen parasta katsovaa rakkainta 

puheenjohtajaansa niin myös Salon L.E.Y. ru¬ 
koushuoneen johtokunta monivuotista, tunnollista 
jäsentään. 

Rikhard Mäkistä kaipaa moni sairasvuoteella le¬ 
päävä herttaisena Sanan lohdutuksen tuojana. 

Sydän, jota ankarasti repivät ja rasittivat kaik¬ 
ki elämässä esiintyvät, pienimmätkin ristiriidat ja 
jota huoli rakkaan isänmaamme asioista vuosikau¬ 
sia ylen raskaana painoi, on saanut pyhän, siuna¬ 
tun levon. Siihen meidän, tänne jääneiden on tyy¬ 
tyminen. 

Lauantaina 29. 7. -44 oli Rikhard Mäkisen ruu¬ 
miinsiunaustilaisuus Uskelan kirkossa. Ruumis- 
saarnan piti Salon kirkkoherra H. Linkonen, li¬ 
turgina toimi kirkkoherra V. Kivistö. Uruissa oli 
taiteilija H. Salmensuu. Kallis vainaja siunattiin 
Uskelan kirkkomaan multaan ja ruumiinsiunauk¬ 
sen toimitti vainajan suuresti rakastama työtoveri, 
Uskelan v.t. kirkkoherra V. Kivistö. 

L.E.Y. Uskelan^Salon Nuorisoliiton kuoro saat- 
teli laulullaan lepoon rakkainta johtajaansa. 

Haudalta siirryttiin rukoushuoneeseen viettä¬ 
mään muistohetkeä. 

„Vanhurskasten vaellus on niinkuin aamunkoi¬ 
ton valkeus, joka vaikenee vaikenemistaan aina 
täyteen päivään.” 


Hilja Laaksonen. 





Siunattuja vanhuksia. 

Nuorisolle kirjoittanut pastori Yrjö Joutsi. 

Vanhoilla ihmisillä on paljon kokemusta ja 
elämänviisautta. Jos he ovat uskovaisia, heillä on 
runsaasti uskonkokemustakin ja hengellistä vii¬ 
sautta. Sentähden on nuoremmilla paljon oppi¬ 
mista heiltä. Heidän parissaan on hyödyllistä ja 
kasvattavaa olla, kun vain hiljentyy 'kuuntele¬ 
maan heidän sanottavaansa. Nykyajan muotia ei 
tosin tunnu olevan vanhusten oppiminen, tuskin 
heidän kunnioittamisensakaan. Raamatussa sano¬ 
taan kuitenkin: „Nouse harmaapään edessä ja 
kunnioita vanhusta sekä pelkää Jumalaasi.” 
3 Moos. 19. 32. Onnellinen on se nuori ihminen, 
joka kuuntelee Jumalan sanan valaiseman van¬ 
huksen neuvoja ja opetuksia ja ottaa niistä vaa¬ 
rin. Hän saa siitä varmasti siunauksen. Olen itse 
tämän usein kokenut. Kerronpa siitä vähäsen.. 

Teuvalla toimiessani eli siellä kaksi uskovaista 

vanhusta, joiden luona useasti kävin suorastaan 
oppia saamassa. Toinen oli emäntä Sanna Heini- 
luoma, toinen eläkeläinen Antti Suksi. Kyllä 
siellä oli monta muutakin uskovaista vanhusta, 
mutta nämä kaksi tulivat minulle hyvin läheisik¬ 
si. Heidän kanssaan syntyi aina keskustelua 
uskonasioista, sillä he olivat Herraansa tunnusta¬ 
via kristityitä. Heidän seurassaan tuntui kuin 
olisi ollut elämän lähteillä, koskapa virvoittava 
Herran sana virtasi heidän huuliltaan. Nyt heitä 
ajatellessani tulevat mieleeni psalmin sanat: 
„Autuaat ne ihmiset, joilla on voimansa sinussa, 
joilla on mielessänsä pyhät matkat! Kun he käy¬ 
vät kyynellaakson kautta, he muuttavat sen läh¬ 
teitten maaksi, ja syyssade peittää sen siunauksil- 
la.” Ps. 84, 6. 7. Noissa vanhuksissa toteutuivat 
nämä sanat. Siunaus, heidän kypsyneen elämänsä 
syyssade, vuoti virvoittaen heidän ympäristöönsä, 
niille, jotka hiljentyivät heitä kuuntelemaan. He 
olivat Herralle pyhitettyjä henkilöitä, joiden luo¬ 
ta palasi aina virkistynein, rohkaistuin mielin ja 
hyviä neuvoja saaneena. 

Sanna Heiniluoma oli puusepän leski, syntyisin 
Kurikasta. Hänellä oli ollut onnellinen avioliitto, 
vaikka se olikin lapseton. Ei hän ollut koskaan 
nähnyt miestään, sillä hän oli tullut sokeaksi jo 
siinä kahdenkymmenen vuoden iässä. Mutta 
onnellinen hän silti oli ja osaansa tyytyväisenä 
hoiteli taloutta. Vaikka silmäin valo puuttuikin, 
hänellä oli sisäistä valkeutta, Jumalan sanan tun- 




Maiju Orrela lukee Sanna Heiniluomalle, synt. 9. 8. 1857, 
kuoli 12. 7 . 1941, Jumalan sanaa, taustalla Teuvan 
seurakuntatalo . 

ternistä. Sitä hän oli saanut jo näkevänä lukemal¬ 
la ja myöhemmin ahkerasti kuulemalla. Hän oli 
nuorten ystävä, ja moni neitonen toimi hänen sil- 

manaan lukemalla- hänelle, taluttamalla häntä ja 
kulkemalla hänen asioillaan. Hänellä oli suuri 
Jumalan sanan nälkä ja taivaan ikävä. Oman kur¬ 
juuden tunto oli syvä, usein ihan itkuun asti. Mut¬ 
ta Jeesuksen veren armo oli hänen turvansa ja 
lohdutuksensa. Siitä hän eli. Monta kertaa yhdes¬ 
sä tutkimme seuraavan sunnuntain saarnatekstiä. 
Monet Teuvan kirkossa pitämäni saamat olivat 
kypsyneet keskusteluissa Sanna Heinihioman ka¬ 
marissa. 

Suksen Antti-paappa oli elänyt nelisenkymr 
mentä vuotta hartaana ja innokkaana laestadiolai- 
sena. Mutta hän ei silloin vielä ollut löytänyt tosi 
rauhaa ja täyttä turvaa. Aina häntä oli kiusannut 
syntien tunnustamisen puutteellisuus ja siitä joh¬ 
tuva rauhattomuus. Rovasti Ernst August 
Lundqvistin selkeästä julistuksesta hän sitten oli 
oppinut luottamaan suoraan Raamatun sanaan ja 
Kristuksen täydelliseen sovitustyöhön ilman 
ihmisten välitystä. Hän oli näin löytänyt kirk¬ 
kaamman valon ja oli sille uskollinen. Antti- 
paappa oli jo nuoruudessa alkaneen pyhän kir¬ 
jan lukemisen avulla saavuttanut harvinaisen hy¬ 
vän Jumalan sanan tuntemisen. Vanhaa Testa¬ 
menttiakin hän osasi taitavasti. 

Tullessani Antti-paapan eläkeläiskamariin van¬ 
hus usein istui lukemassa Raamattua ja alkoi sit¬ 
ten kertoilla löytämistään totuuksista ja opetuk¬ 
sista. Se oli syvällistä, koetun uskonelämän kan¬ 
nattamaa puhetta. Siitä sai aina rakennusta ja ke- 

Antti Suksi } synt. 10. 2. 1845 3 kuoli 30. 10. 1938. 

hoitusta omalle hengenelämälleen. Monet kiusat, 
epäilykset ja ahdistukset, jotka vanhusta vaiva- 
sivat, hän voitti Jumalan sanalla. Siitä hän yhä 
uudestaan ammensi valoa ja voimaa pysyäkseen 

uskossa lujana loppuun asti. Herramme Jeesuk¬ 
sen armo oli hänen autuutensa kallioperushis. 

Eräs tämän arvokkaan eläkevanhuksen ihmeel¬ 
linen kokemus hänen elämänsä varrelta kerro¬ 
taan 'tässä. Sen kautta hän vielä kuoltuaankin pu¬ 
huu opiksi ja siunaukseksi meille. 

Ei Antti-paappa kirkkoon lähtiessään kotoaan 
ollut huomannut, että oh rippipyhä. Mutta niin 
kuitenkin oh. Hän ei siis ohut ennakolta tiennyt 
valmistautua käymään pyhällä ehtoollisella sinä 
päivänä. Mutta hänen mielensä teki kuitenkin 
Herran pöytään. Hän ikävöi yhteyttä Vapahtajan 
kanssa, vakuutusta syntien anteeksisaamisesta ja 
virvoitusta elämänsä korpimatkalla. Hän päätti 
itsekseen: „Minäkin käyn Herran pöydässä.” 

Mutta sitten tuli ‘kiusaus. Sielunvihollinen alkoi 
ahdistaa kirkonpenkissä istuvaa vanhusta. „Eihän 
sinun sovi mennä. Sinähän olet niin suuri synti¬ 
nen. Et ole edes kotona valmistautunutkaan. Ei si¬ 
nun nyt sovi mennä. Ehdithän joskus toisella ker¬ 
taa, kun olet kelvollisempi ja valmistautunutkin.” 
Niin se kuiskaili, ja vanhus joutui kovaan sisäi¬ 
seen kamppailuun. Sillä hän tunsi juuri nyt tar¬ 
vitsevansa pyhän pöydän virvoitusta. 

Siinä hän istui penkissään sydän raadeltuna ja 
ristiriitaisin ajatuksin miettien, pitäisikö mennä 
vai eikö. Sisimmässä kävi ankara taistelu. Toiset 
jo astelivat alttarin eteen ja polvistuivat ottamaan 
vastaan Kristuksen ruumiin ja veren sakramen¬ 
tin. Mutta Antti-paappa istui yhä penkissään 

vailla rohkeutta yhtyä ehtoollisvieräitten jouk¬ 
koon. Saatana kiusasi ja esteli häntä. 

Silloin hän kuuli alttarilta sanat: „Joka syö mi¬ 
nun lihani ja juo minun vereni, sillä on iankaik¬ 
kinen elämä, ja minä herätän hänet viimeisenä 
päivänä.” „Tuota elämää minäkin janoan”, Antti- 
paappa itsekseen ajatteli. Samassa hän katsahti 
ylös kohti pappia, joka alttarilta nuo sanat lausui. 
Mutta mitä ihmeellistä! Hänen silmänsä tuskin 
erottivat pappia, joka ikäänkuin häipyi häntä 
ympäröivään kirkkauteen. Sillä hänen takanaan 
seisoi hohtavan kirkas olento kädet ojennettuina 
seurakuntaan päin, suoraan kohti kilvoitelevaa 
vanhusta. Antti-paappa ymmärsi, että siinä oli 
itse Jeesus, joka lempeästi ja avosylin kutsui hän¬ 
tä ehtoollispöytään. Vapahtaja ei siis kieltänyt¬ 
kään häntä kurjaa ja vaivattua syntistä tulemas¬ 
ta. Vanhus tajusi, että kiusaaja vain oli estämässä 
häntä pääsemästä Herran armopöytään. Hän nou¬ 
si päättävästi ja asteli vakaasti alttarin eteen. 

Kun hän sitten pyhän ehtoollisen saatuaan pa¬ 
lasi penkkiinsä, hän onnellisena ja voitonriemun 
vallassa saneli itsekseen: „Pääsinpä kumminkin, 
pääsinpä kumminkin!” Hän oli voittanut kiusauk¬ 
sen. 




Kaksi kuvaa Karjalan kansan 
murhepolulta. 

1. ERÄS SIIRTOLAINEN. 

Kirj. rovasti Martti Savelainen. 

Suomen lyhyt kesä alkoi olla kauneimmillaan. 
Puut ja pensaat olivat vihreässä lehtiverhossaan, 
nurmet ja pellot kukkia täynnä. Metsä raikui lin¬ 
tujen iloista viserrystä. Juuri silloin oli Suomen 
maanteillä ja rautateillä tavallista enemmän mat¬ 
kustajia. Oli suuri tungos. Jo ensi silmäyksellä 
huomasi, etteivät nämä olleet tavallisia matkaili¬ 
joita eikä minnekään juhlille menijöitä. Heillä oli 
kuten Israelin kansalla muinoin Egyptistä lähti¬ 
essään mukanaan lapsensa, karjansa ja osa irtain¬ 
ta omaisuuttaan. Matkustajat olivat Karjalan siir¬ 
toväkeä. Rajan kansa oli taas joutunut rajan ja 
sodan kiroja kokemaan. Oli lähdettävä etsimään 
turvaa lännempää. 

Seuraamme erään matkamiehen vaiheita. On 
varmaa, että monen matka on ollut vielä paljon 

vaikeampaa. Mutta seuraamme häntä, kun hän 
näiden rivien kirjoittajalle on tuttu ja kun hänen 
vaiheensa elävöittävät siirtolaisuuden vaivoja 
niille, joitten ei ole tarvinnut niitä päiviä kokea. 
Samalla nämä rivit tahtovat avartaa sydäntämme 
ja synnyttää meissä oikeata lähimmäisen rak¬ 
kautta. 

Matkamiehemme oli saanut viettää lapsuuden 
onnelliset ja huolettomat päivät pappilassa. Isä oli 
pappina Karjalan kannaksella. Pappila oli kau¬ 
niilla paikalla Kirkko järven rannalla. Mutta jo 
verrattain varhain kohtasi raskas isku pappilan 
tytärtä. Isä, joka ei ollut vielä täyttänyt 50 ikä¬ 
vuottaan, palasi eräänä iltana pitkältä sairasmat- 
kaltaan väsyneenä ja huonovointisena. Vuotee¬ 
seen oli laskeuduttava. Tuskat olivat kovat. En- 



Matkalla länteen. 

Minä panen maata sekä lepään rauhassa, sillä sinä , Herra, 
yksinäsi autat minua turvassa asumaan, Ps. 4: 3 , 

nenkuin päivä päättyi, olivat isän taistelut päätty¬ 
neet. Syvän surun murtamana seisoi pappilan vä¬ 
ki kuolleen vuoteen ympärillä. Nuori, noin 14- 
vuotias neitonen jäi isättömäksi. Muutaman vuo¬ 
den perästä, kun armovuodet loppuivat, oli siir¬ 
ryttävä pappilasta. Lapsuuskodista lähtö oli ras¬ 
kasta. Mutta pian hän sai oman kodin. Kansakou- 
lutoverista tuli elämäntoveri. Kaikki oli alussa lu- 
paavaa ja onnellista. Äidilleenkin hän voi tarjota 
kodin. Mutta sitten himmeni aviopuolison järki. 
Tuli pitkällinen sairaus kotona ja sairaalassa. Tä¬ 
mä oli raskasta pappilan tyttärelle. Mutta hän ei 
kuitenkaan menehtynyt suruunsa eikä uupunut 
taakkansa alle. Tarmolla hän tarttui työhön. Hän 
teki oman pienen taloutensa työt. Kävipä hän 
myös naapureissa työssä, ja näin hän elätti per¬ 
heensä. 

Tuli sitten marraskuun loppupäivät vuonna 
1939. Vihollinen hyökkäsi maahamme. Koti oli jä¬ 
tettävä. Siirtolaisuuden raskas taival oli edessä. 
Monta kertaa oli majapaikkaa muutettava. Mutta 
Karjalan takaisinsaamisen toivo ja varmuus oli 
elähdyttämässä ja voimia antamassa. Näin kävi¬ 
kin. Pappilan tytärkin pääsi kotiseudulleen, mut¬ 
ta kaikki oli rauniona. Rauniona ja tuhkana oli 
kirkko, jossa rakas isä oli Jumalan sanaa julista¬ 
nut. Hävitetty ja poltettu oli lapsuuskoti, pappila. 
Sitä katsellessa kirposi kyynel silmään. Myös 
omasta kodista ei ollut jäljellä muuta kuin rau¬ 
niot. 

Mutta kodin raunioille ja lapsuusmuistojen 
ääreen ei voinut jatkuvasti jäädä itkemään. Oli 
ryhdyttävä jälleenrakennustyöhön. Hänelle lu¬ 
vattiin asevelitalo, mutta hänen itsensäkin oli 
paljon puuhattava sen hyväksi. Annamme hänen 
itsensä kertoa tästä. 

,,Kun en saanut ketään kaivamaan talon perus¬ 
tusta, kaivoin sen itse. Naapurimiehen kanssa ve¬ 
din hiekan ja kivet. Laitoimme sokkelin ja las¬ 
kimme sementtiperustuksen. Metsässä kävin te¬ 
kemässä pärepölkkyjä, jotka vein sahalle. Uimin 
tiilit kävin kunnantalon raunioilta purkamassa ja 
puhdistamassa. Sammalet kävin lasten kanssa 
suolta repimässä.” 

Oli siinä työtä ja puuhaa. On paljon puhuttu ja 
kirjoitettu karjalaisten ahkerasta ja tuloksellises¬ 
ta jälleenrakennustyöstä. Tässä on muuan esi¬ 
merkki siitä. Toisinaan tuntui pappilan tyttärestä 
työ liian raskaalta ja ylivoimaiselta, mutta toivo 
päästä omaan kotiin antoi voimaa ja intoa. Juuri 
jouluksi 1942 pääsi hän muuttamaan omaan ko¬ 
tiinsa. Se oli suuri ilon ja kiitoksen hetki. Ensim¬ 
mäinen joulu taas rakkaassa Karjalassa, rakkaalla 
synnyinseudulla ja vielä omassa kodissa. Siinä on 
jotain niin suurenmoista, etten voi sanoin kuva¬ 
ta.” Näin hän esitti tunteitaan tuona aikana. 
Kiitollisuus Jumalaa kohtaan asusti sydämessä. 
Jumala on hyvä. Hän on antanut oman kodin. 

Saapui sitten kevät 1944. Synkät aavistukset 
täyttivät sydämen. Lentokoneita rupesi yhä use- 

ämmin lentelemään. Ammunta muuttui yhä ko¬ 
vemmaksi. Ja niin hyökkäsi vihollinen kesäkuus¬ 
sa uudelleen. Rajan lasten oli jätettävä koti ja 
lähdettävä toistamiseen turvapaikkaa etsimään ja 
siirtolaisuuden vaivoja kokemaan. Jos edellinen 
lähtö oli raskas, oli tämä vieläkin raskaampi. Ko¬ 
kemus teki sen sellaiseksi. Myös pieni koti, jonka 
eteen oli niin paljon vaivaa nähty, oli rakkaampi 
kuin suuri, komea kartano. 

Oli kesäkuun 12. päivän ilta kello 20, kun pap¬ 
pilan tyttären oli omasta pienestä kodistaan pois¬ 
tuttava ja sille jäähyväiset sanottava. „Ennenkuin 
läksin kotoa, seisoin rakkaan äitini istuttaman 
kielopenkin edessä, ihailin sitä, kyynel kirposi 
silmäkulmaan ja väkisin nousi kysymys: Mitä 
varten meiltä otetaan kaikki tämä?” 

Kauan ei ollut aikaa viivähtää rakkaiden muis¬ 
tojen edessä. Oli lasten kanssa liityttävä siirto¬ 
laisten pitkään jonoon, jonka alkupäätä enemmän 
kuin loppuakaan ei näkynyt. Vihollisen lentoko¬ 
neet seuraavat rauhallisia pakolaisia. Pommeja 
sataa eteen ja taakse. Matkamiesten on tavan ta¬ 
kaa heittäydyttävä vatsalleen maahan. Jumalan 
varjeleva käsi on mukana. Pommit eivät satu. 

Matka jatkuu. Tullaan K:n asemalle. Metsässä 
on yövyttävä. Suuren kiven viereen tekee äiti 
nuotion. Sen lämmössä lapset nukkuvat. Äiti val¬ 
voo. Uni ei tule silmään. Uudelleen hän elää men^- 
neet tapahtumat. Hän on muistoissaan lapsuuden 
kodissa Kirkko järven rannalla. Hän ajattejee 




91 


omaa pientä kotiaan, jossa hän muutama päivä 
sitten iloisena ja tyytyväisenä puuhaili. 

Matka jatkuu taas ja sitä kestää kaksi viikkoa. 
Lähes 400 kilometriä on avojaloin kulettava. Toi¬ 
sinaan tahtoo väsymys voittaa ja voimat koko¬ 
naan loppua. Ei auttanut muu kuin käydä maan¬ 
tien viereen lepäämään, sillä tuntui, että jos aske¬ 
leenkin ottaa, niin siihen jää. Sydän oli seisahtua. 
Kun oli jonkun aikaa levätty, oli liityttävä siirto¬ 
laisten loppumattomaan jonoon ja lähdettävä hil¬ 
jalleen matkaa jatkamaan. Suuri turvallisuuden 
tunne täytti matkamiesten mielen, kun oli Mosko¬ 
van pakkorauhan raja sivuutettu. Oli päästy tur¬ 
vatulle alueelle. 

Vain kolme yötä joutui matkamiehemme pitkän 
matkansa aikana viettämään taloissa. Muut oli 
nukuttava taivasalla, milloin kankaalla, milloin 
maantien ojassa. Ilmat olivt koleat. Toisinaan oli 
vaellettava rankkasateessa, märissä vaatteissa. 

Matka päättyi Savoon, Pertunmaan pitäjään. 
Asunnoksi määrättiin entinen suuri kartano. 
Luonto oli kaunis, mutta se ei sittenkään mielly¬ 
tä, sillä sydän muistelee rakasta Karjalaa, omaa 
synnyinseutua ja omaa pientä kotia siellä. 

Kun olemme seuranneet siirtolaisemme moni¬ 
vaiheista vaellusta, täytyy sanoa: Raskasta on 
rajaseudun kansan elämä. Paljon kovaa ovat he 
kokeneet. Me lännempänä asuvat näemme itsem¬ 
me kovin pieniksi heidän rinnallaan. Me tunnem¬ 
me suurta kunnioitusta heitä kohtaan. Samalla 





92 


tunnemme Jumalan velvoittavan meitä avaamaan 
kotimme ja sydämemme karjalaisille veljillemme 
ja sisarillemme. Jos emme näin tee, vedämme Ju¬ 
malan vanhurskaan tuomion ja kirouksen itsem¬ 
me ja koko kansamme yli. 

Myös me rukoilemme, että Jumala avaisi pian 
siirtblaisillemme paluutien rakkaaseen Karjalaan. 
Rukoilemme myös, että Jumala asettaisi jokaisen 
meidän jalkamme sille tielle, mikä vie taivaalli¬ 
seen isänmaahan, ja pitäisi meidät sillä tiellä lop¬ 
puun asti. 

„Sinun rauhasi anna mulle, 
elon kohtalot kaikki kirkastain. 

En pyytänyt tyyntä tietä, 
sinun tahtosi tietä vain. 

Isän silmä, sä hellin valvo. 

Isän rakkaus, johda, vie. 

Koti taivahan kaukaa siintää, 
kotipolku on armon tie . 39 


2. KUN SYDÄN AUKENI. 

Kirj. kirkkoherra Toivo Rapeli. 

Väsyneenä laahusti siirtolaisäiti perheineen ja 
karjoineen eteenpäin. Taivalta oli jo taittunut 
kolmattasataa kilometriä. Matka oli alkanut Ki¬ 
vennavalta ieräänä lauantaiaamuna. Viholli- 

sen kranaatit olivat lennelleet jo kotipelloille. 
Lentokoneet olivat hätyytelleet kylän väestöä 
useaan otteeseen. Nopeasti oli haalittava kokoon 
Sutelan talon tavaroita sen verran kuin kuormaan 
mahtui. Talon hevonen valjastettiin. Vanhempi 
lapsista, 10-vuotias Liisa, ohjasi hevosta, nuorem¬ 
pi 7-vuotias Maija istui kuorman päällä, äiti koi¬ 
teli neljää lehmää. Sotilaat kiiruhtivat lähtemään, 
vihollinen lähestyi nopeasti. Uusi siirtolaistaival 
alkoi .... 

Vaikeata oli matkan teko. Pakolaisjonot olivat 
pitkiä; lehmiä, hevosia, ihmisiä, lampaita, autoja. 
Kaikki kulkivat länttä kohti. Sotilasautoja tuli 
vastaan. Lehmät tahtoivat karkailla. Tie tukkeu¬ 
tui vähän vähä. Viholliskoneita liikkui ilmassa, 
tuontuostakin oli suojauduttava maastossa, var¬ 
sinkin alkumatkasta. Lehmät olivat väkisin eksyä. 

Kengät kuluivat äidiltä loppuun jo alkumat¬ 
kasta. Hän kääri papereita jalkojen ympärille 
usean kerran, mutta pian ne repeilivät. Paljain 
jaloin täytyi kulkea suurin osa matkasta. 

Yöpymispaikat olivat erilaisia: useimmat yöt 
vietettiin puiden juurilla ja heinäladoissa, muuta¬ 
ma yö saunoissa ja talojen permannoilla. Uni 
maistui hyvältä missä vain rasittavien päivämars- 
sien jälkeen. 

Matkaa oli jo tehty kolme viikkoa. Monelta 
asemalta oh Sutelan emäntä yrittänyt saada jouk¬ 
konsa junaan, mutta aina yritys epäonnistui. Yhä 
neuvottiin eteenpäin. 

Nyt alkoi jo tulla suuri väsymys. Tultiin suur¬ 
ta mäkeä alas. Tie oli vapaa, mutta mäki oli ver¬ 
raten jyrkkä. Äiti käski Liisan ohjailemaan leh¬ 
miä, itse ryhtyi hän hevosta ajamaan. Maija nuk¬ 
kui kuorman päällä. Alamäessä hevonen lähti 
juoksemaan, emäntä koetti pidättää, mutta se 
vauhkoutui yhä hurjempaan vauhtiin ja kohta 
meni koko kuorma kumoon .... Maija ja emän¬ 
tä pääsivät pelkällä säikähdyksellä, mutta kuor¬ 
ma oli uudelleen pakattava. Taas samaa vaiva- 
loista menoa. Yöt puiden alla. Sadepäiviä oli usei¬ 
ta. Vaatteet kastuivat, tavarat kastuivat, mieliala 
oli painunut. 

Siinä eteenpäin kulkiessa mietti äiti mennyttä 
lyhyttä onnenaikaa Karjalassa. Kyllähän heitäkin 
varotettiin sinne menemästä, hieman pelotti itseä- 
kin, kun sota jatkui, mutta sydän käski. Rie¬ 
muisin mielin palattiin. — Sodan jäljet näkyivät 
kaikkialla: kotitalo oli tuhoutunut, metsä pahasti 
kärsinyt, pellot turottuneet, mutta omat olivat sit¬ 
tenkin pellot, omat mäet, oma järvi, tämä oli sitä 
Karjalaa, josta siirtolaisuudessa nähtiin unia ja 
johon sydämen kaipaus veti. Täällä oli kotiseutu. 

Uusin toivein alettiin tehdä jälleenrakennus¬ 
työtä. Sutelan isäntä oli ihmeellinen, tuntui siltä, 
että hän ei milloinkaan väsynyt. Voimaa riitti 
aamuvarhaisesta myöhäiseen iltaan. Pellot alkoi¬ 
vat taas kasvaa kultaista viljaa ja oma valkea koti 
nousi sinisen järven rannalle .... Saunakin pys¬ 
tytettiin. Jumalan siunaus oli kaikessa suuri. 

Tykkien jylinä muistutti, että sota jatkui. Usein 
tunkille mieleen ajatus: entäpä jos on vieläkin 
lähdettävä? Mutta tuo ajatus tunget tiiin pois. 
„Kyllä rintama ja linjat kestävät” vakuuttivat so¬ 
tilaat, jotka pistäytyivät usein uudessa kodissa. 
„Meillä ovat nyt toisenlaiset asemat ja toisenlai¬ 
set aseet kuin talvisodassa.” Turvalliselta tuntui 
kuulla tällaista puhetta. 

Varsinkin korpraali Taskula Hämeen puolesta 
kotoisin kävi Sutelassa usein. Siellä hän. kylpi, söi 
ja muutaman kerran oli yötäkin. Sutelasta tuli 
hänelle kuin toinen koti. 

Mutta keväällä toukokuussa oli isän taas läh¬ 
dettävä sotaan. Vaimo ja lapset jäivät niin 
yksin .... Vaimo aavisti jotain pahaa. Vihollisen 
lentokoneet alkoivat lennellä, ne ampuivat yksi¬ 
tyisiä ihmisiä pelloilla ja 9. päivä perjantaina 
alkoi suuri hyökkäys ja niin oli lähdettävä, koti 
oli jätettävä, matkalla oltiin taas kaukana, kau¬ 
kana Hämeessä. 

Perille oli vielä pitkä matka. Äidin jalat olivat 
käyneet rikki, vaatteet olivat repeilleet, koko ruu¬ 
mista pakotti. Liisa koetti ohjailla urhoollisesti 
hevosta, mutta uupumus tahtoi voittaa. Pikku- 
Maija oli vilustunut pahasti ja yski sairaalloisesti. 
Alkoi tuntua siltä, että he eivät jaksaisi perille. 

Mistä saisi muutamaksi päiväksi levähdyspai¬ 
kan? Siirtolaisperhe kulki paraikaa vauraan hä- 
mäläiskylän halki. Oli iltapäivä. Sade uhkasi. Pii- 

vet taivaalla tummenivat yhä. Rajuilma oli tu¬ 
lossa. 

Ensimmäisessä talossa sanottiin, että talo oli va¬ 
rattu erästä helsinkiläistä perhettä varten. Toises¬ 
sa talossa kehoitettiin menemään sijoituskuntaan- 
sa. Kolmannessa ei ollut tilaa. 

Kyyneleet silmissä ja tuska sydämessä kuljet¬ 
tiin eteenpäin. Tuskin koskaan oli rukous tullut 
esille niin palavana kuin nyt. Sydän aivan huusi: 
„Hyvä Jumala! Auta meitä, armahda lapsiani! Si¬ 
nä näet, etten jaksa enää. Anna meille paikka, 
missä saamme levätä!” 

. Siirtolaisperhe poikkesi nyt erääseen hyvin 
maalattuun, isoon taloon. Onnistuisivatko he siel¬ 
lä? 

Pirtissä oli keski-ikäinen nainen leipää leipo¬ 
massa. Arasti astui siirtolaisäiti sisälle lastensa 
kanssa, alasti kyseli hän mahdollisuutta saada le¬ 
vähdyspaikkaa perheelle ja karjalle. Vastaus oli 
lyhyt ja töykeä: „Meillä ei ole ruokaa vieraille 
lehmille, tuskin riittää omillekaan.” Se oli isku, 
jota siirtolaisvaimo tuskin jaksoi kestää. „Eikö 
saisi ostaa lehmille syötävää, asuisin lasteni kanssa 
vaikka saunassa. Pyytäisimme täällä levätä vain 
muutaman päivän.” „Meillä ei ole heiniä myytä¬ 
väksi eikä huoneita vieraille”, ääni oli tiukka. 

Pirtissä syntyi hiljaisuus. Talon emäntä jatkoi 
työtänsä. Siirtolaisperhe istui kuin jokainen olisi 
saanut iskun. Katkera tuska valtasi mielen. Olisi¬ 
pa ollut mukana oma puoliso tukemassa. Mutta 

hän oli rintamalla .... Äidin tuskaisa sydän huu¬ 
si ylöspäin: Jeesuksen tähden armahda meitä, 
hyvä Jumala!” 

Samassa aukeni ovi ja talon tytär tuli sisälle 
kirje kädessään. Emäntä keskeytti työnsä ja alkoi 
lukea. Kirje oli rintamalla olevalta pojalta. Äiti 

luki hiljaa: „-Ennen näitä taisteluita 

olin, kuten tiedät, Kivennavalla monta viikkoa. 
Tuo aika tulee taas uudelleen mieleen. Opin siellä 
vasta tutustumaan karjalaiseen väestöön. Kävim¬ 
me usein tovereitteni kanssa siviilitaloissa ja siel¬ 
lä saimme osaksemme suurta vieraanvaraisuutta. 
Usein kylvin erään Sutelan talon uudessa sau¬ 
nassa ja usein söin ja join heillä. Olin siellä kuin 
kotona. He pitivät minua kuin omaa poikaansa. 
Yhdessä veisasimme usein virsiä iltaisin. 


En tiedä, mikä minua täällä odottaa, mutta kun 
taas olen nähnyt karjalaisten lähdön, tunnen vel¬ 
vollisuudekseni sanoa: pitäkää heitä hyvinä. Avat¬ 
kaa heille ovet ja sydämet. Omistakaa heille rak¬ 
kautta, jota he ovat opettaneet meille. Jumala 
siunatkoon kotia.” 

Ihme! Siirtolaiset näkivät, kuinka jäykän emän¬ 
nän piirteet sulivat hänen lukiessaan kirjettä, kyy¬ 
neleitä alkoi tulla silmiin. Äkkiä kääntyy hän siir- 
tolaisvaimon puoleen ja kysyy: „Mistä te olette 
kotoisin?” ,,Kivennavalta.” „Tunnetteko siellä Su¬ 
telan talon?” ,,Minä olen Sutelan emäntä.” „Tun- 
sitteko korpraali Taskulan?” „Hän oli usein meil- 



98 


lä ja pidän hänestä paljon.” Jäykkä emäntä purs¬ 
kahti itkuun sanoen: „Minä olen hänen äitinsä.” 

Ulkona olivat pilvet hajaantuneet. Aurinko heit¬ 
ti valonsäteitä pirttiin. Mutta Jumalan rakkauden 
aurinko paistoi myös pirtissä olevien sydämiin. 
Kaksi äitiä löysi toisensa. 

Sutelan siirtolaisperhe ei jatkanutkaan enää 
pitemmälle. He jäivät Taskulaan asumaan. Siellä 
riitti karjalle ruokaa sekä siirtoväelle leipää. 

Vihollisen tulen alla. 

Kirj. kirkkoherra Toivo Rapeli. 


Se tapahtui eräänä maanantaipäivänä kesäkuu¬ 
ta. Vihollisen hyökkäys oli käynnissä täydessä 
voimassaan. Hälyyttäviä tietoja saapui rajalta. 
Vihollis lentoko noitten yhä kiihtyvä toiminta to¬ 
disti meille, että vakavat tapahtumat olivat edes¬ 
sämme. 

Päivä oli 'kirkas, aurinkoinen. Viholliskoneet 
olivat olleet liikkeellä varhaisesta aamusta alkaen. 
Muolaan kirkkomäellä komeili kaksi uutta suur¬ 
ta rakennusta: seurakuntatalo ja kunnantalo. Ne 
olivat oivallisia kohteita vihollisen toiminnalle. 
Odotimme vain, milloin tuho tulee . .. 

Jo kello yhteentoista mennessä olimme useaan 
otteeseen hakeneet turvaa lähellä olevasta hau¬ 
tausmaasta. Siellä oli talvisodan alkuisia syöksy- 
hautoja ja korsuja, ja ne tarjosivat yhä vieläkin 
hyvän lentosuojan. 

Kello yhdentoista tienoissa tuntui vähän rau¬ 
hallisemmalta ja läksimme kotiin pakkaamaan ta¬ 
varoita lähtöä varten. Lapset olivat jo mummun 
kanssa lähteneet edellisenä iltana. . . 

Tykkien jylinä kuului voimakkaana, vihollis- 
koneiden ääni kuului kauempaa .. . Vaimoni puu¬ 
hasi keittiön puolella, minä pakkasin.. . Taas pu¬ 
rimme kotia, joka vasta oli. suurella vaivalla pys¬ 
tytetty. Vain pari viikkoa ehdimme siellä asua, 
minä vain neljä päivää. Suurella rakkaudella ja 
suurin taloudellisin uhrauksin olimme saaneet 
seurakuntatalomme valmiiksi. Siellä oli keskus¬ 
lämmitys, vesijohto, sähköt, niin — sähköhella- 
kin. Kaikki oli uutta ja siistiä. Vihkiäisten piti olla 
18. p. Kutsukortit oli lähetetty. — Taasko piti 
kaikki jättää? Sydäntä kouristi... 

Äkkiä kuului voimakas lentokoneiden surina, 
se läheni. Kiiruhdimme alas pihalle hakeutuak- 
semme suojaan, kenties hautausmaalle. Pastorin 
rouva oli myös ulkona. Viholliskoneita! Niitä oli 
monta, ja suunta oli suoraan meitä kohden. Ei 
ajatustakaan, että olisimme ehtineet hautaus¬ 
maalle. Mihin mennä? Huusin: „Painutaan ojaan.” 
Sinne oli matkaa noin 15 metriä. Se oli vasta kai¬ 
vettu, kapea viemärioja. Juoksimme sinne ja pai¬ 
nauduimme pitkäksemme ojan pohjalle. Luulin 
aluksi, ettei meitä oltu huomattu. Mutta pian tu¬ 
lin toisiin ajatuksiin ... 

Tuskin ehdimme maahan, kun koneet olivat 
yllämme ja alkoivat tehden syöksyjä alas tulittaa 

meitä. Luoteja rapisi ympärillämme, koko olento 
aivankuin kuumeni, ruudinsavu tunkihe ne¬ 
nään . . . Elimme muutamia jännittäviä hetkiä .. . 
Salamana lensi mieleeni ajatus: Täälläkö' Muo- 
laassa sittenkin kuolema tapaa? Lapset menettä¬ 
vät samalla kertaa sekä'äidin että isän. 

Samassa tuli uusi syöksy meitä kohden. Koneet 
lensivät alas, meistä tuntui kuin ne olisivat hipo¬ 
neet maata, luodit tuiskivat ojan reunoihin, pika- 
tykki ampui. Me olemme mennyttä! Huusin: 
„011aan aivan hiljaa. Ei saa liikuttaa yhtään mi¬ 
tään. Vihollinen luulee, että olemme kuolleet.” 
Liikkumattomina odotimme kuolemaa . . . 

Mutta ajatus työskenteli nopeasti ja voimak¬ 
kaasti. Tuntui selvältä, että kuolema on edessä. 
Mutta toinen voimakkaampi tunne tunkihe esille: 
oman mitättömyyden ja huonouden tunne. Elä¬ 
mäni, työni ja olemukseni huonous tuntui nyt 
todellisemmalta kuin koskaan. Siinä makasin 
maassa syntisenä, tuomittuna, kurjana ja onnetto¬ 
mana. Viholliskoneet ja niiden tuli oli kuin Ju¬ 
malan tuomioitten julistusta kohdallani. Suuri 
syntisyyden ja syyllisyyden tunto painoi. .. Tuo¬ 
na hetkenä, kuoleman kolkuttaessa ei ollut mi¬ 
tään, mihin omassa elämässä olisi voinut tarttua. 
Vain syntiä ja syytöstä joka taholla. 

Mutta samassa kaikui sielussa voimakkaana 
huuto armollisen Jumalan puoleen: „Jumala, ole 
minulle armollinen hyvyytesi tähden, pyyhi pois 
minun syntini suuren laupeutesi tähden. Pese mi- 

nut puhtaaksi rikoksistani, puhdista minut syn¬ 
nistäni.” Tämä armonhuuto kiteytyi jatkuvaksi, 
toistuvaksi hurskaudeksi: Jumala, armahda mei¬ 
tä Kristuksen tähden! Syntisellä oli vain yksi tur¬ 
vapaikka: Jumalan armo Kristuksessa. Aivan- 
kuin salaman valossa välähti sielussani raamatun¬ 
lause: „Jokainen, joka avuksi huutaa Herran ni- 
meä, pelastuu.” Jos milloin, niin silloin huusin 
täydestä sydämestä.-Samat ajatukset oli¬ 

vat liikkuneet vaimonikin mielessä niinä hetkinä. 
Sain sen perästä päin kuulla. Sama on syntisten 
velka Jumalan edessä, sama on syntisten turva ... 

Vielä yksi vihollisen hyökkäys. Vielä ruudin 
hajua, vielä muutamia kammottavia sekuntteja ja 
sitten.. . Liikutin käsiäni, ne liikkuivat, jalkojani, 
ne tottelivat. Vain multaa oli rapissut päällemme, 
kaikki olimme ehjiä, kaikki pelastuimme ... 

Kiiruhdimme hautausmaalle suojaan, emme 
jääneet enää odottamaan uutta vihollishyökkäys- 
tä... 

Sodan äänet jatkuivat. Tykistö jylisi. Savupat¬ 
saita näkyi. Mutta sielussa kaikui: „Tässä on kur¬ 
ja, joka huusi ja Herra kuuli ja pelasti hänet kai¬ 
kista hänen ahdistuksistansa. Herran enkeli aset¬ 
tuu niiden ympärille, jotka häntä pelkäävät ja pe¬ 
lastaa heidät.” 

Aurinko paistoi, armo paistoi, sielu kiitti.. . 





Koko kansan tähden. 

Kotimatkalla varten kirjoittanut Kalle Väre. 


Hyvää rauhan aikaa oli eletty jo useita vuosi¬ 
kymmeniä. Ei varakkaan Peltolahden isännän¬ 
kään ollut tarvinnut maanpuolustus- tai sota-asi¬ 
oiden tähden olla päivääkään poissa kotoisista 
askareitaan. Pojat jo kyllä kukin vuorollaan olivat 
olleet asevelvollisuuttansa suorittamassa. Sitäkin 
oli Peltolahti aluksi kovasti moitiskellut ja jouta¬ 
vana miesten ajanhukkana paheksinut. Mutta eri¬ 
koisesti valistuneet vanhimmat pojat olivat vähi¬ 
tellen saaneet isäukon pään muuttumaan niin, että 
jo nuorempien lähtöä hän asiaankuuluvana kan¬ 
natti kuin velan maksua ikään. Isänmaallinen 
mieliala olikin alkanut vallata alaa huomattavassa 
määrässä, vaikka epäilyksenalaisia ihmisiä tahtoi 
aina ilmetä varsinkin kiivaiden vaalitaistelujen 
aikana. Sahalta vähän matkaa järven rannassa 
asuvaa suutaria ihan kammoksuttiin kumoukset- 

lisien ja jumalankielteisten aatepuuhailujensa 
vuoksi. Hän olikin suurin häpeäpilkku tässä muu¬ 
ten kunniallisessa kyläkunnassa. 

Mutta kovalle koetukselle joutui sitten tämän¬ 
kin kylän asukasten isänmaallisuus, kun viholli¬ 
nen tuloksettomien neuvottelujen jälkeen hyök¬ 
käsi maahan ja kaikki asekuntoiset miehet koot¬ 
tiin rajojen suojaksi. Silloin kysyttiin todellista 
uhrimieltä ja oman yksityisen etunsa aulista 
unohtamista, kun monestakin kodista oli ainoan 
miehen lähdettävä ja heikko kotiväki jätettävä. 
Raskaammaksi vielä tuli eronhetki siellä, missä 
matkaan lähtevä ihan kuin varmasti tietäen tule¬ 
van kohtalonsa, varustautui siinä mielessä sota- 
polulle. Oli alkanut sankaritekojen, mutta myös¬ 
kin sankarihantajaisten vakava aika. Mutta oli 
tullut myöskin aika, jolloin ennen kokemattomal¬ 
la tavalla tämän kansan lähimmäisrakkautta ja 
ystävällisyyttä kysyttiin kaikkialla. 

Itkua, hälinää ja outoa liikettä oli Suomen itse¬ 
näisyyspäivänä muuten hiljaisen kylän kansakou¬ 
lulla. Monta autokuormallista oli tuotu asemalta 
siirtoväkeä. Talojen isännät olivat kerääntyneet 
valitsemaan kullekin etukäteen suunniteltua 
määräosaa. Niiden joukossa oli tylykatseisia, 
arvostelevia ukkoja, jotka jo alunperin asettui¬ 
vat näihin tulokkaisiin nähden ankaran isännän 
istuimelle. Heitä matkarasitusten ylenmäärin 
uuvuttamat evakot arkamielisinä katselivat. 

— Kahdeksan henkeä Peltolahteen. Tulkaahan 

tätä perhettä 'katsomaan! huusi kyläpäällikkö luo¬ 
kassa. 

Isäntä saapui hitain askelin ja alkoi kyselyn: 

— Ovatko nämä työkykyisiä? 

— Eivät nuo vanhukset enää ole. Tuolla äidillä 
on taas noin pieniä lapsia, mutta tämä miniä on 
terveen näköinen, nuori ihminen. 

— Onko heillä eläimiä? 

— Hevonen ja neljä lehmää kuuluu olevan ja 
saapuvan huomenna. 

Peltolahti harkitsi ensin perusteellisesti, mut¬ 
ta teki sitten nopeasti laskelman: 

— Hevonen talon ajoihin. Miniä karjaa hoita¬ 
maan, vaimo tupa-askareihin. Meneväthän nuo 
lapsetkin siinä samassa. Maksakoon valtio niistä 
päivärahan ruoan edestä. 

Valinta oli loppuun suoritettu. Siirtoväki sul¬ 
lottiin isoihin talvirekiin ja tavaroita tuotiin toi¬ 
silla hevosilla perässä. 

— Jumalan rauha taloon. Joka teistä korjaa 
yhden tällaisen minun nimeeni, hän korjaa mi¬ 
nun, on Vapahtajamme lausunut, sanoi siirtolais- 
äiti Peltolahden tupaan astuessaan ja päästelles- 
sään päällysvaatteita lastensa yltä. 

— Saamamiehiäkö meille nyt saapuikin? Ei 
tässä saarnoja tarvita, työhön vaan ja kiireesti, 
kun kuusi poikaa meiltäkin on pitänyt sinne lait¬ 
taa kuin suoraan suden suuhun teidän tähtenne, 
murahti isäntä tämän kuullessaan.' 

Ei evakkoäiti voinut jalkaa sen enempää, mut- 

ta kovasti hänen sydämeensä koski tuo syyttävä 
sana teidän tähtenne. Hän ei sitä voinut 
ymmärtää, mutta mitään selitystäkään siihen ei 
hän uskaltanut ruveta kyselemään. Raskas huo¬ 
kaus pääsi rinnasta ja silmän täytti kuuma kyy- 
nelvesi, kun hän alkoi sijoitella tavaroitaan heille 
osoitettuun tuvan nurkkaukseen. 

Elämä piti aloittaa näissä vallan oudoissa olois¬ 
sa. Siirtoväki kävi ahkerasti käsiksi heille mää¬ 
rättyihin tehtäviin ja koettivat kaikille haastaa 
iloisesti, vaikka sydämessä vallitsikin riuduttava 
kodin ja kotiseudun ikävä. 

Ankaria taisteluja kaikilla lohkoilla. Vihollisen 
hyökkäykset torjuttu. Suuri vihollisjoukko saar¬ 
rettuna S:n suunnalla. 

Tällaisia olivat tiedot joulun edellä ja toivovin 
mielin valmistuttiin kaikesta huolimatta talviso¬ 
dan aikanakin suurta rauhan juhlaa vastaanotta¬ 
maan. Enkelkuoron laulussa sanat: „maassa rau¬ 
ha” ja „hyvä tahto”, saivat nyt tänä jouluna eri¬ 
koista huomiota osakseen. 

Evakkoäiti sai mieheltänsä rohkaisevia kirjeitä: 

— Älä murehdi! Jumala on meidän puolellam¬ 
me. Me taistelemme täällä Jumalan nimen ja 
kunnian puolesta, mutta myöskin kotiseutumme 
ja koko isänmaan tähden. Te kärsitte siellä siirto- 
laisvaivoja samasta syystä. Kunhan siellä vaan ne 
muut Suomen asukkaat ymmärtäisivät, että te 
pakolaisraukat kärsitte koko kansan täh¬ 
den, ettei koko kansa hukkuisi. Tämä muistut- 

taa meille ilmielävästi Vapahtajamme suurta so- 
vintotyötä. Hän yksin kärsi ja kuoli kerran. Sen 
vuoksi tuli kaikille pelastus iäisen turmion val¬ 
lasta. Muistele tätä ja vietä sielläkin vieraissa 
oloissa autuaallinen joulu Jeesuslapsen seimen 
ääressä. 

Näin rohkaisten vaimoansa karjalainen ker¬ 
santti kirjoitti ja taisteli urhoollisesti oman kotin¬ 
sa kynnyksellä maahan rynnistävää vihollista 
vastaan. 

Mutta siinä vierellä taisteli tuhansia toisiakin. 
Siinä taistelivat myöskin Peltolahden Matti ja 
Eero. Kiinteä aseveljeys oli yhdistänyt heti taiste¬ 
lujen alusta alkaen jäyhän Pohjanmaan miehet 
vilkkaiden karjalaisveljien kanssa. He eivät siellä 
katsoneet karsaasti toisiinsa. He eivät sanoneet: 
„teidän tä , htenne. ,, Kaikki he tiesivät koko maan 
yhteisen onnen olevan vaarassa ja siksi he mitään 
säästämättä yhdessä kaikkensa uhrasivat. 

Peltolahden isäntä ja emäntä eivät vaan .hevil¬ 
lä tahtoneet päästä ahtaasta yksityisetujensa ja 
oman minänsä näköpiiristä. Evakot olivat' tiellä 
ja kuin syyllisiä joka tapauksessa. Heitä ei voinut 
pitää samanarvoisina paikkakunnan muun väes¬ 
tön rinnalla. Tylyä (mieltä ja käytöstä heitä koh¬ 
taan eivät Peltolahden haltijat tunteneet rikok¬ 
seksi, ennenkuin heidän silmänsä avautuivat 
ihmeellisellä tavalla. 

Tammikuun puolivälissä sairastui Peltolahden 
emäntä ankaraan keuhkokuumeeseen. Evakkoäiti 

oli nyt erinomaisen tarpeellinen 'kodin hoitajana. 
Sinä aikana saivat kaikki nähdä, millainen siu¬ 
naus ja menestys seurasi tämän uskovan äidin 
askeleita, Peltolahden Matti haavoittui samaan 
aikaan rintamalla ja isäntää kutsuttiin kiireesti 
sairaalaan katsomaan poikaansa. Vanha evakko- 
paapa sai sinä aikana talon miehisen johdon kä¬ 
siinsä ja hoiti huolella tehtävänsä isännän viipy¬ 
essä matkallaan kauan. Halveksitun evakkoper- 
heen haltuun oli siten joutunut koko Peltolahden 
elämä ja talous. 

Sitä ei nyt kuitenkaan Peltolahden isäntä jou¬ 
tanut suremaan tällä matkallaan, sillä hänellä oli 
nyt muuta ajateltavaa. Hänen vanhin poikansa 
Matti häilyi elämän ja kuoleman rajalla useita 
päiviä. Haavoittuma vatsaan oli hengenvaaralli¬ 
nen ja se päättikin tämän urhoollisen sankarin 
elämän. Isä odotti ja valvoi vuoteen vierellä vii¬ 
meiseen hetkeen saakka, ja kun Matti jaksoi pu¬ 
hella, oli siinä monenlaista asian selvittelyä. 

Viimeisinä ajatuksinaan ilmaisi Matti: — En 
ehtinyt vielä sinne kotiin kirjoittaa erästä par¬ 
hainta uutista rintamatapahtumista. Minä ja Eero 
jouduimme asumaan jonkin aikaa Kannaksella 
sen evakkoperheen kodissa, jotka asuvat meillä. 
Ette osaa aavistaa, kuinka ystävällisesti isäntä, jo¬ 
ka on taistelutoverimme, otti meidät siellä vas¬ 
taan. Olimme aseveljiä vaivoissa ja kärsimyksissä 
koko kansan tähden. Ja nyt isä, minä olen hänen 
opastamanaan oppinut tuntemaan ja uskomaan 

siihen Vapahtajaan, joka on haavoitettu meidän 
syntiemme tähden. Nyt tiedän ja uskon, että Jee¬ 
sus on uhrannut itsensä meidän edestämme, jot¬ 
ta me saisimme elää iankaikkisesti. Minä muutan 
pian Jeesuksen veren kautta avattuun taivaalli¬ 
seen isänmaahan. Rakas isä! Viimeinen toivoni on, 
että Tekin oppisitte käsittämään, että . . . että Jee¬ 
sus on kärsinyt ja kuollut myöskin Teidän täh¬ 
tenne. 

Teidän tähtenne — toisti Matti vielä kerran hei¬ 
kosti ja sitten ojentaen kätensä isällensä jäähyväi- 
siksi hän pian nukkui uskovan sankarin autuaal¬ 
liseen kuolonuneen. 

Peltolahden isäntä palasi sairaalasta kotiinsa 
valkea arkku mukanaan. Kotona oh ollut sillä vä¬ 
lin myöskin ankaraa taistelua elämästä ja kuole¬ 
masta. Lääkäri oli käynyt usean kerran ja kovasti 
heikontuneen sydämen tähden pitänyt sairaan 
emännän tilaa vallan arveluttavana. Karjalaisäiti 
oh parhaimman taitonsa mukaan hoitaessaan sai¬ 
rasta ruumiillisesti myöskin huolehtinut emännän 
sielun asioista ja Jumalan sallimana ihmeenä 
nähnyt, miten paatunut omatunto oh vähitellen 
herännyt ja toivottu armontarve alkoi. Syntien 
paljous oli jo ollut eräänä aikana hukuttaa sairaan 
epäuskon synkkään pimeyteen. Mutta kun tällä 
sairaan sielun hoitajalla oli selvillä parhain lääke, 
oppi jumalattoman vanhurskauttamisesta Jee¬ 
suksen veressä, niin se auttoi tälläkin kerralla. 
Sairas pääsi ihmeelliseen vakuutukseen Jumalan 

armosta ja alkoi odottaa hartaasti miestänsä ko¬ 
tiin kertoakseen hänelle tämän suuren tapahtu¬ 
man. 

Isäntä tuli ja — Matti. Mutta ei aluksi uskallet¬ 
tu emännälle sanoa totuutta Matista. „Hyvin ovat 
hänen asiansa”, sanottiin ensin ja emäntä kiirehti 
kertomaan elämäntoverilleen sairausvaiheensa 
aikana saamiaan kokemuksia. Miten lienee, niin¬ 
kuin olisi ollut sopimus, päättyi emännän puhelu 
samalla tavoin kuin Matin sairaalassa. Paljon hän 
jaksoi keskustella ja saatuaan kuulla Matin kuo¬ 
leman hän hiljaa kuiskasi: 

— Jos en nyt enää tätä kestä, niin muista koh¬ 
della näitä tänne saapuneita vieraitamme hyvin, 
sillä emmehän me ole kärsineet mitään heidän 
tähtensä, vaan he kärsivät parhaillaan meidän ja 
koko maan tähden. He muistuttavat meille Va¬ 
pahtajaamme Jeesusta, joka on kuollut . . . kuol¬ 
lut ... 

Ankara sydänkohtaus katkaisi emännän pu¬ 
heen ja kun kouristus oli ohi, huokui sairaan rin¬ 
ta vain hetkisen hiljalleen. Sitten oli kaikki lopus¬ 
sa. Äiti oli seurannut sankaripoikaansa kuole¬ 
masta elämään, ajan taisteluista iankaikkisuuden 
rauhaan. Tämä tapahtui vain sen vuoksi, että 
yksi oli kerran kärsinyt ja kuollut koko kan¬ 
san tähden. 



Uudenvuoden aattoiltana 
kotona ja rintamalla. 

Kirj. Esteri Ojala. 

Pieni koti juhla-asussansa. 

Äiti ilahduttain lapsiansa 
kaiken viihtyisäksi valmistaa. 
Vuoden viime ilta on ja vielä 
viettävät kuin joulua he siellä; 
joululaulut kauniit kajahtaa. 

Kuusen luona juhlaisaa on heillä, 
mutta muistain isää sodan teillä 
kaipuu täyttää kätköt sydänten. 
Vuoteisiin kun äiti lapset peittää, 
kädet pienet ristikin he liittää 
Isää taivaallista rukoillen. 

Isälleen he pyytää siunausta, 
voimaa, terveyttä, varjelusta 
ja että isä pian tulla sais’ 
kotiin jälleen^ omiensa luoksi, 
että suuren laupeutensa vuoksi 
kaiken hyväksi taas johdattaisi 



Unonen jo pienten silmät sulkee. 
Äiti valvoo, aatoksensa kulkee 
vuoden kulun,ehen vaiheisiin. 

Niin raskasta on ollut useasti, 
vaan auttanut on Herra tähän asti, 
auttaa armossansa vastakin. 

Muistaa kaivaten ja kiitosmieliä 
rakkaintaan ja toisiakin siellä, 
missä vaara vaanii, piirittää. 
Pyytää: „Isä taivaan, yhä heitä 
varjele ja enkeVsiivin peitä, 
vuonna uutenakin turvaks’ jää! 

Taasen kaikuu meille rauhansana: 

’Maassa rauha\ Vuonna alkavana 
täyttyä sen, Isä rakas, suo! 
Rangaistusta tosin ansaitsemme, 
mutta anteeksiantain rikoksemme 
uusi vuosi kirkkaammaksi luo! 

Kansamme sä käännä puolehesi, 
anna meidän^, sinun omiesi, 
valoasi heijastaa ja myös 
auta, että lapset ominasi 
varttuisivat Sinun hoidossasi, 
tuntisivat suuret armotyös. 

Jeesuksemme veren tähden kanna 
meidät taivaan kotiin, siellä anna 
ikirauha”, äiti rukoilee. — 




— Kello seinällä lyö kaksitoista ■— 
Sammuu valo. — Tähti kirkas loistaa. 
Alkaa vuosi oudoin vaiheineen. 

Etulinjan kuulovartiossa 
valvoo isä, ettei pimennossa 
vihollinen saisi yllättää. 

Pimeää ja synkkää kaikkialla. — 
Joskus tuolla „ei kenenkään maalla” 
valo pistoolin vain välkähtää. 

Huolella hän täyttää tehtävänsä, 
mutta kesken kaiken syömessänsä 
aatos lentää rakkaittensa luo, 
muistaa omat armaat kullanmurut, 
aavistaa kuin kaipaus ja surut 
vaimon silmiin kyyneleitä tuo. 

Muistaa pienen kodin, onnenmajan, 
menneen, paljon suoneen rauhanajan, 
jolloin hänkin siellä olla sai. 

Muistaa äitinsäkin taivähassa, 
omiaan hän on jo oottamassa 
siellä asunnossa autuain. 

Isä rukouksin Jumalalle, 
ainoalle tosi auttajalle 
jättää huolet rakkaistansa nyt. 
Kiitoksensa kantaa entisistä, 
paljon hällä onkin kiittämistä. 

Avuks 9 Herra ain’ on ehtinyt. — 



— Ihmeellistä. — On kuin käsi kädessä 
koko perhe oisi yhdyttäessä 

luona Isän armoistuimen. — 

— Onnekasta yhteen käydä kerran 
taivahassa, kirkkaudessa Herran. 
Siellä sitten rauha iäinen. 




Muistelmia saarnamatkoilta ja 
vähän muutakin. 

Kirj. M. V. Tenkanen. 

Yllä olevasta otsikosta tulee mieliimme pidetty 
saarnaaja ja taitava kynän käyttäjä J. E. Helkiö. 
Hänen muistelmakirjoituksensa ,,Kotimatkalla”- 
vuosijulkaisussa olivat niin eläviä, kuvarikkaita, 
hienotunteisia ja herkkiä, ettei niitä väsynyt kos¬ 
kaan lukemasta. Niissä oli lapsille viatonta leik¬ 
kiä, nuorisolle hauskasti kuvattuja opettavia ta¬ 
pauksia, vanhuksille elämän illan hämärään tai¬ 
vaallista valoa. Niin miehinen mies kuin nuori 
poikanen Helkiön muistelmia luki ja ilostui. 

Setä Helkiö oli kuitenkin saman katoavaisuu¬ 
den lain alainen kuin me muutkin. Hänen ruu¬ 
miinsa voimat heikkenivät kuten toistenkin. Sen 
ainoan kerran, jonka setä Helkiötä tapasin, tapa- 
sin hänet tautivuoteeltaan, josta tuli hänelle muu¬ 
taman ajan kuluttua muutto kotiin. 

Kun kuolinsanoma tuli, niin kohta tuli mie¬ 
leeni: 

— Menetimme paljon — kuka kirjoittaa enää 
niin taitavasti „Muistelmia saarnamatkoilta ja vä¬ 
hän muutakin”? Samoin varmasti ajattelivat mo¬ 
net muutkin. Oli kuin „Kotimatkalla”-julkaisum¬ 
me olisi jäänyt keskeneräiseksi, kuin laiva ilman 
peräsintä, vene purjetta, joka antaa nauttia vauh¬ 
din hurmasta. 

Asia on kyllä niin lohdullisesta, että yhdistyk- 
sellämme on vielä, ainakin tällä kertaa, monia 
maallikkosaarnaajia, joilla kaikilla on kerrotta¬ 
vana „muistelmia saarnamatkoilta ja vähän muu¬ 
takin”. On aivan varmasti yhtä mielenkiintoisia 
ja opettavia tapauksia kuin edeltäjilläkin. Vai¬ 
keus on vain siinä, etteivät kaikki osaa muistel¬ 
miaan yhtä herkästi ja hauskasti panna paperille. 

„Kotimatkalla”-lukijat eivät kuitenkaan pahas¬ 
tune, jos me, jotka jäykemmin kirjoitamme, jat¬ 
kamme siitä, mihin setä Helkiö on jättänyt. Eihän 
raivattua peltoa ja tasoitettua polkua ole sopivaa 
jättää metsistymään. Vaikka pojan tarttuessa au¬ 
ran kurkeen isänsä kuoltua vako ei tulekaan 
yhtä suora ja viillos käänny yhtä kauniisti, niin 
onhan pelto ja kyntö välineet sama. Tämä lohdu¬ 
tus on meilläkin. 

Meillä on kynnettävänä ja kylvettävänä sama 
pelto, Jumalan armoon juurtunut ja yhä juurtuva 
evankelinen kansa. Mutta meillä on myöskin sa¬ 
ma siemen, elävä ja itämiskykyinen evankeliu- 

min sana, Jumalan pelastava sana. Sen arvo ja 
voima on muuttumaton. Se on vieläkin itse kulle¬ 
kin uskovalle autuudeksi. Niin kuin Paavalin, 
Lutherin ja Hedbergin päivinä se kirvoitti lain 
raskaat taakat, virvoitti kuivat, tuskaa tunteneet 
sielut, nosti alaspainetut päät, saman se tekee 
vieläkin. Kylväjät muuttuvat ja kylvötavatkin, 
mutta armon evankeliumi on aina yhtä uusi, yhtä 
tuore ja voimallinen kuin ennenkin. Se on sama 
halki aikojen ja vuosituhansien. Voimme sanoa 
aina, kuten piispa Sormunen astuessaan Kuopion 
hiippakunnan piispan virkaan: 

„Risti seisoo, armo riittää, usko kestää.” 

Kiitos Jumalalle, että näin on ollut ja edelleen 
on. Kiitos siitä, että tämän armon varassa ja voi¬ 
massa ovat tässä maassa ennen meitä toiset tai¬ 
valta tehneet ja perille päässeet. Kiitos siitä, että 
me saamme kulkea heidän perässään tuttua tietä, 
koeteltua tietä, muistella heidän lausumiaan ja 
elämänsä opettavia vaiheita Jumalan lähettä¬ 
mänä viestin viejänä. 

Jumalan lähettämänä 
viestinviejänä. 

Vuonna 1936 ilmoitti Evankeliumiyhdistyksen 
johtaja minulle, että yhd. johtokunnan toivomus 
on suhteeni, että nuorena ja karjalaisena miehenä 
ottaisin työmaakseni Pohjois-Karjalan ja Kai¬ 
nuun laajat seurakunnat. Siellä minun tulisi sa- 

mota kylästä kylään, pitää hartaushetkiä ja myy¬ 
dä hengellistä kirjallisuutta. 

Yhdistyksen toivomus oli minulle jonkinverran, 
ehkä paljonkin, yllättävä. Etelä-Karjalassa synty¬ 
neenä ja kasvaneena tunsin olevani paremmin ko¬ 
tonani Etelä-Karjalassa, siellä olisin mieluummin 
toiminut. Katsoin kuitenkin yhdistyksemme joh¬ 
tokunnan ehdotusta Jumalalta tulleena ja alistuin 
siihen. — Ehkä siellä tarvitaan minua ja minä sitä 
työtä — niin ajattelin. 

Työn alkamisessa oli monia vaikeuksia. Ensim¬ 
mäinen oli varojen puute, joka ei ollut kovin vä¬ 
häinen. Kun palkkani oli 30 mk. päivältä, niin hel¬ 
posti ymmärtää, ettei siinä perheelliselle miehelle, 
jolla on vaimo ja kaksi lasta, ole liiaksi tuloja. 

Vaimoni tyytyi kaikessa hurskaudessaan elä¬ 
mään niin taitavasti, tarkasti ja vaatimattomasti, 
ettei leipä koskaan loppunut, jos ei se leveäkään 
ollut. Taloudellisesti katsoen olisimme palkan 
suhteen tehneet viisaimmin, jos olisimme ryhty¬ 
neet johonkin muuhun ammattiin. Kadunlakaisi¬ 
janakin olisi varmasti saman hankkinut. 

Sisäinen elämäni veti kuitenkin niin voimak¬ 
kaasti toisaalle, että luotin yksinkertaisesti siihen, 
että jos Jumala on minut työhönsä kutsunut, hän 
on myöskin antava itselleni ja perheelleni vaat¬ 
teet ja ruoan. 

Toisin ajoin olin aivan varma, ettei kukaan muu 
ole minua epäuskoisesta elämästäni uskoon saat¬ 
tanut, saarnaajan tehtävään kutsunut ja johtanut 

kuin itse Herra. Mutta tuli aikoja, tuli hyvin 
usein, silloin kun vaikeudet näyttivät nousevan 
vuoren korkuisina eteeni, jolloin ajattelin: 

— Liekö Jumalan tahto että saamaan? Lieneekö 
saarnani Jumalan sanaa, ihmisiä uskoon ja Kris¬ 
tuksen tuntemiseen johtavaa? Ja niin vaikeita oli¬ 
vat nuo epäilyksen hetket sielulleni, ettei niitä 
tarvitse yrittääkään kuvata. Mutta Jumala, joka 
panee kuorman päällemme, hän myöskin auttaa 
meitä. Hän, joka antaa ahdistuksen ja pimeyden, 
johtaa siitä ulos valkeuteen. 

Niin kävi minullekin evankeliumin työssä Poh- 
jois-Karjalassa. Sain rohkaisua ja vahvistusta, 
sain monasti ja moniltakin, mutta tässä kerron 
vain merkittävimmän, joka on hyvin jäänyt mie¬ 
leeni. 

Oli hyvin kaunis ja kirkas kesäinen päivä, kun 
matkustin laajan Pielisjärven metsäisiä ja vaarai- 
sia korpimaita, matkustin Kuorajärven kylään, 
jossa piti olla ev.nuorisoliitto ja uskon ystäviä. 
Tuo matka oli hyvin mieltäni virkistävä ja ilos- 
tava. Jo ne maisemat, jotka sinne mennessäni 
avautuivat eteeni, olivat .lumoavat. 

En ollut eläessäni nähnyt niin korkealle kohou- 
tuvia vaaroja, jotka kesän vehreydessä olivat 
kauniita kuin hunnutettu morsian. Ja kun kiipesi 
kapeaa salotietä korkeimpien vaarojen laelle, niin 
sieltäpä vasta ihanuudet aukenivat. Näkyi tyy¬ 
nenä lepäävää, loputtomalta näyttävää vihreää 
metsää, näkyi hiljaisia, päilyviä lampia, näkyi 

iloisesti virtailevia puroja vihreän sammalen ja 
niittyjen keskitse. 

Olipa joitakin niin korkeita vaaroja lähellä pit¬ 
kää Pielistä, että yli maisten maisemien ja virtaa- 
vien vesien näkyivät itse Ukko-Kolin jylhät, yle¬ 
vät hartiat. 

Ei siis ihme, että ihastuin näkemästäni, katsoin 
kauan silmieni eteen auenneita maisemia — Kar¬ 
jalan kesäistä, herkkää heleyttä. Tulin tuosta nä¬ 
kemästäni niin lumoihin, niin täyteen luonnon 
lämpöä ja hehkuvaa henkeä, että otin kynäni ja 
paperia, kirjoitin pienen runon pätkän, runon 
Karjalan kauneudesta. Olisi mielenkiintoista pis¬ 
tää siitä joku säe tähän, mutta monien muut¬ 
tojen ja evakkomatkojen johdosta se on jonnekin 
kadonnut. Olen lisäksi niin hataramuistinen, 
etten ulkoa siitä muista kuin runokuvan, jossa 
vertasin Karjalan kauneutta puhtaaseen neitoon, 
sen lampia hänen sinisiin, syviin silmiinsä, vaaro¬ 
ja morsiushuntuun, virtaavia vesiä käsiin, hentoi¬ 
hin, siroihin, norjiin. Olipa siinä vielä säe lintujen 
liverrystä lehtivaarojen rinteiltä, jotka huoleton- 
na Luojansa kiitosta laulavat. 

Jo tämän näkeminen virkisti mieltäni. Olin 
päässyt kalevalaiseen maailmaan, jossa vielä ko¬ 
dan savu nousi viirenä kohti kesäistä taivasta, 
luonto nukkui, ja Tapio kulki ylevänä luonnon- 
linnassaan. Tunsin olevani herkkä, ehkä liiankin 
herkkä Karjalan lapsi, karjalainen Karjalassa, 
jolla ei ole rikkautta, vaan laulun runsautta ja 

luonnon lämmintä. Tunsin tuosta näkemästäni 
kiitollista mieltä Jumalaani kohtaan. 

Mutta Pielisjärvellä ei yksin luonto mieltäni 
virkistänyt ja köyhää, kuivaksi käpertynyttä ja 
nälkään ja ikävään nääntynyttä sieluani ravinnut, 
se tapahtui pääasiallisesti toista tietä. 

Saavuin Kelvän pysäkin kautta Uuronvaaran 
Salliselle, tuohon taloon, jossa nuori, melkein 
ikäiseni isäntä otti minut ystävällisesti vastaan, 
jossa talon vanha, hiljainen emäntä tervehti sydä¬ 
mellisellä nöyryydellä ja jonka nuoremmat, nuo¬ 
risoliittoon kuuluvat neitoset palvelivat sopivalla 
kainoudella tullutta vierasta. Muistan tuon kodin 
kiitollisuudella, jonka ainoa mies sai antaa hen¬ 
kensä kodin, uskonnon ja isänmaan vapauden 
puolesta, ja jonka vanha emäntä nukkui hurs¬ 
kasten lepoon evakkomatkan rasitusten johdosta, 

Uuronvaarasta on vain muutama kilometri 
Kuorajärven Heiskaselle, taloon, joka on kulma- 
kunnan isoimpia, jonka ovet olivat minulle aina 
auki, asukkaat vieraanvaraisia ja ystävällisiä, tu¬ 
pa 'kirkkona. 

Muistan hyvin kun ensikerran Heiskasella pu¬ 
huin. Avara tupa oli täynnä kuulijoita, runsaasti 
nuoria miehiä ja neitosiakin. Virsi virisi karjalai¬ 
sella heleydellä, Siionin kanteleen laulu lainehti 
leveänä ja lämpimänä. Sanan kuulijoitten jou¬ 
kossa, kasvoista päättäen, oli useita, jotka kuun- 
telivat puhettani tarkaten, sanasta kuin itselleen 
jotain saaden. 

Kuulijoistani 'herätti eniten huomiota talon 
vanha emäntä, joka istui uunin vierellä olevassa 
sängyssään, istui ja katsoi vanhan ihmisen kurt¬ 
tuisin kasvoin, mutta kirkkain, sielukkain silmin 
minuun, katsoi, kuin yksin olisin hänelle puhu¬ 
nut. 

Minun oli helppo puhua, helppo puhua ihmisil¬ 
le, jotka kuuntelivat myötätunnon herkkä ilme 
kasvoillaan. Puhuin tietysti niin hyvin kuin tai¬ 
sin, niin palavasti kuin voin. Kirkastin Kristuk¬ 
sen meille tuomaa armoa, hänen voittavaa rak¬ 
kauttaan, hänen verensä voimaa ja sovituksen 
ihanuutta. Puhuin tyhmistä ja viisaista neitsyis¬ 
tä, Pyhän Hengen sytyttävästä öljystä, jota vielä 
on saatavana pahojen päivien varalle. 

Kun hartaushetki oli loppunut, kanteleen lau¬ 
lut karjalaisittain kajahtaneet, heleinä helkkyneet 
herkistä mielistä, kun osa kuulijakuntaa oli läh¬ 
tenyt kesäillan kirkasta tietä kotiansa, alkoi talon 
vanha mummo minulle ja toisillekin puhua. 

— Minä jo täällä itsekseni, raskaassa murhees¬ 
sa huokailin: Joko Jumala meidät on tyystin 
unohtanut, joko meihin niin vihastunut, että on 
hyljännyt kokonaan? Ei enää pitkiin aikoihin 
käynyt sanan saarnaajia — niin olimme ja elimme 
luonnon huostassa. Ja niin minunkin heikosti 
tuikkiva uskon lamppuni alkoi sammua. Mutta 
Jumalan kiitos, hän ei hylkää ... ei hylkää meitä 
kurjiansa. Jopas lähetti teidät, nuoren miehen, 

meille tuota Pyhän Hengen sytyttävää öljyä tuo¬ 
maan. 

Mummon sanat herättivät varmasti eniten mi¬ 
nun huomiotani. Sillä kukapa niille paikkakun¬ 
talaisista olisi sellaista arvoa antanut: Ehkä he 
ovat jo unohtaneet, mutta minä en. En siksi, että 
tuo mummo vahvisti minua, vahvisti siinä uskos¬ 
sa, että olen Pohjois-Karjalassa Jumalan lähet¬ 
tinä, hänen armosanansa viejänä. 

Käännyin enemmän uuninvierellä istuvaa 
mummoa päin ja kysyin: 

— Kun te olette vanha, elämää kokenut, paljon 
sanaa käyttänyt ja kuullut, niin mitä sanotte 
meidän nykyajan evankelistojen saarnoista, mi¬ 
nunkin puheestani? Onko tämä sitä vanhaa evan¬ 
keliumia, joka sielun virvoittaa ja tekee eläväksi, 
vai onko tämä jotakin muuta? 

Mummon sielukkaat kasvot yhä vain kirkastui¬ 
vat. Herttaisen vanhuksen nöyryydellä ja var¬ 
muudella hän vastasi: 

— Kyllä se oli sitä samaa evankeliumia kuin 
ennenkin. Mihinkäs se evankeliumi muuttuu . . . ? 
Kuka vain sitä saarnaa, niin aina se virvoittaa ja 
sielun haavat parantaa. 

Sanotaan kyllä, ettei puhuja tarvitse ihmiskii- 
tosta, ja tottahan se on. Mutta minä tarvitsin aina¬ 
kin tuon vanhuksen rohkaisua ja tunnustusta, 
että hän rukoillen odotti kyläänsä puhujaa, ja kun 
se tuli, sai hänen saarnastaan öljyä lamppuunsa. 

Samoin Kuorankylässä asuva setä Penttinen, 
pitkä, vakaa uskova vanhus, hänkin rohkaisi mi¬ 
nua työssäni ja toivotti ilomielin tervetulleeksi, 
samoin kuin monet muutkin kylän uskovat nuo¬ 
ret ja vanhemmat. 

Monasti sainkin käydä tuossa kylässä, saarnata 
sanaa, laulaa ja soitella Jumalan 'kiitosta. Nykyi¬ 
sin sieltä ovat vanhemmat uskovat muuttaneet 
kotiin, monet nuoret hajaantuneet sinne tänne. 
Mutta uskon, että siinä kylässä muistetaan kauan 
Heiskasen sielukasta je elävähenkistä mummoa, 
joka eli Jumalassa kuin kala vedessä. Muistetaan 
setä Penttisen jäyhät, koruttomat, mutta syvästi 
luterilaiset saarnat, joissa synnin ja lain, armon 
ja evankeliumin erotusta ja vaikutusta syvälli¬ 
sesti tulkittiin. 

Kun rov. Korpitien pappilassa kerroin Kuoran 
matkastani, niin ruustinna sanoi: 

— Se Heiskasen vanha emäntä, hän on niin sie¬ 
lukas ja herttainen vanhus, että aivan tulee ikä¬ 
vä .. . 

Ikävä täyttää varmasti monien muittenkin mie¬ 
let ajatellessaan niitä hurskaita vanhuksia, jotka 
kautta Suomen niemen ovat täällä uskossa elä¬ 
neet, taivaan tietä taivaltaneet, toisille tietä neu¬ 
voneet. He ovat olleet eläviä ihmisiä, joitten si¬ 
simmästä on kummunnut elävän veden virrat. Ja 
siksi me heitä kiittäen kaipauksella muistamme. 

Jumala ämmässä”. 


Kun kirjoitukseni on kääntynyt mummoihin, 
niin kannattaa kertoa toisesta Pielisjärven mum¬ 
mosta. — Oli kolea syksy, tuuli puhalleli vinhasti 
pitkin Pielisen rantoja, kohisutteli sen lähellä ole¬ 
via metsiä vaarojen huipuilta. Menin pitämään 
hartaushetkeä Pielisjärven. Varpasen kylään. 

Pieni, vaatimaton harmaa mökki tuli jokseen¬ 
kin täyteen naiskuulijoita, niitten joukossa eräs, 
ehkä jo yli kuusikymmentä viisi vanha, tomerate- 
koinen, pyöreäkasvoinen mummo. 

Tällä kertaa puhuin Joh. evankeliumin 14. lu¬ 
vusta, jossa Jeesus lupaa opetuslapsilleen Pyhän 
Hengen, joka tulee heidän opettajakseen, lohdut¬ 
tajalleen ja puolustajakseen, eikä vain heille, 
vaan tulee itse jokaisen uskovan sydämeen asu¬ 
maan. Tämän puheeni aikana näytti mainitsemani 
mummon silmät erikoisesti kirkastuvan ja väl- 
kehtivän. Hän nyökkäili päätään aameneksi ja 
äännähteli hiljakseen: 

— Niin — ihan totta — Jumalan kiitos jne. 

Mutta kun hartaushetki oli loppunut, tuli mum¬ 
mo ja. puristi kättäni sanoen: 

— Niin se on, juuri niin kuin saamasitte. Mutta 
ei täällä uskota, ei uskota. Minuakin höpsänä pi¬ 
tävät. Mutta eivät mitään mahda, kun lepsautan 
heidän eteensä levälleen Lutherin kirkkopostillan 
ja sanon: katsokaa itse, eikö se ole niin! Eivät 
viitsi itse lukea, sanovat vain minua höpsäksi. 

Kysyin, minkä vuoksi ne sanovat höpsäksi ja 
mikä se on ... ? 

—■ Ka mikä? sanoi mummo. Se juuri, että Ju¬ 
mala on tällaisessa ämmässä . . . sitä ne eivät jak¬ 
sa uskoa, vaikka se on ihan totta. 

— Kyllä se suuri ihme on, vastasin, mutta totta 
se on. Uskoessamme Kristuksen omaksi vapahta¬ 
jaksemme, tulee hän Pyhässä Hengessä meidän 
luoksemme ja meihin. 

— Niin tulee, niin tulee ja meissä elää ja meitä 
johtaa ja meissä ja meidän puolestamme rukoilee, 
sanoi mummo ilman haparoimisia. 

Kerroin tästäkin mummosta rovasti Korpitielle. 
Hän sanoi Pielisjärvellä siellä täällä vielä elävän 
uskovia, joilla on vanhoilta herännäisyyden ajoil¬ 
ta ihmeen syvä ja kirkas Jumalan ja Kristuksen 
tuntemus. — Ei tämä mummo tietänyt evankeli¬ 
suudesta eikä Evankeliumiyhdistyksestä mitään, 
mutta kun Lutherin postillaa luki, niin aamenen 
saarnaani sanoi ja siitä elämää sai. Tämäkin vah¬ 
visti minua, että levitän Karjalan kansalle ian¬ 
kaikkista evankeliumia. 


Jeesuksen kanssa karpalossa . 

Kerrottakoon vielä kolmannesta, Kaukaisen 
Kainuun mummosta, joka Sotkamon syvillä sa¬ 
loilla on omaa hiljaista, mutta rikasta elämää Her¬ 
rassaan Jeesuksessa elänyt. 

On muuten mielenkiintoista todeta, että mitä 
kauemmaksi pohjoiseen menee, sitä mystillisem- 
mäksi ihmisten elämä käy. Sortavalan seuduilla 
jo tapaa mystillisyyttä, sitten Ilomantsissa ja Pie- 
lisjärvellä, mutta kun menee Nurmekseen, Kuh¬ 
moon ja Sotkamoon, siellä mystillisyys on niin 
herkkää, että näyt ja ilmestykset ovat hyvin ta¬ 
vallisia. 

Niinpä Sotkamon mummo kuunnellessaan saar¬ 
naani Jeesuksesta, joka on aina meidän kanssam¬ 
me, niin hyvinä kuin pahoina päivinämme, niin 
lankeemuksen katkerassa katumuksessa kuin ar¬ 
mon tunnon suloisessa ihanuudessa, niin nuoruu¬ 
den reippaudessa kuin vanhuuden heikkoudessa 
— puhkesi puhumaan saamani loputtua, miten 
hyvä turva hänellekin Jeesus on ollut. 

Hän kertoi eräästä hämärästä syksypäivästä, 
jolloin hänen mielensä teki nuolle karpaloita poi¬ 
mimaan, mutta vanhuus js synkkä metsä ja suu¬ 
ret suot peloittivat. Jospa sinne eksyy ja nään¬ 
tyy . . . ? Mutta sitten hän rohkaistui ja pyysi 
Jeesusta mukaansa. Hän otti marjakorinsa käsi¬ 
varrelleen ja lähti matkaan. Mutta mitä hän nälkä¬ 
kään? Kun hän asteli suota kohden, niin aivan 
siinä hänen edessään menee Jeesus, astuu mä1>- 
täältä mättäälle. Ja silloinkos huoleni haihtuivat, 
sanoi mummo. 

— Mikäs minun on marjaan mennessä, kun 
Jeesus hyngertää edessä! 

Jeesuksen kanssa oli v mummo kulkenut marja- 

matkatkin, hänen kanssaan lähti edelleen kulke¬ 
maan. Nähtävästi hän nyt jo on perillä — tai¬ 
vaassa. 

Nämä muutamat tapaukset lohduttakoot niitä 
ma allikko-veljiä, jotka kultaa tai kunniaa saa¬ 
matta levittävät lunastetuille sieluille Jumalan 
iankaikkista evankeliumia. 

Ne virkistäkööt myöskin uskovan armolapsen 
sydäntä hänen erämaamatkallaan. Kaanaaniin 
käydään ja iäisestä evankeliumista eletään, sen 
suomaa riemumieltä jo täällä parempina päivinä 
nautitaan. 

Olkoot nämä rivit myöskin rohkaisuna nouse¬ 
valle nuorisolle, että hekin uskaltautuisivat sa¬ 
noutua irti maailmasta ja liittyä Jeesukseen usko¬ 
vien pieneen laumaan, joka kerran kokoontuu 
suurena, lukemattomana joukkona Karitsan istui¬ 
men edessä, iäistä autuutta nauttien taivaan sulo- 
tarhassa. Sinne pääsemme iankaikkista evankeliu¬ 
mia Heiskasen mummon hartaudella kuunnelles- 
samme, Varpusen mummon tavalla Jumalassa 
eläessämme ja Sotkamon mummon kanssa Jee¬ 
suksen askeleissa kulki essamme. 

Häneen, suureen Lunastajaamme kohotta¬ 
kaamme alaspainetut päämme. Hän on meidän 
oma Vapahtajamme. 




Yhteytemme Unkariin. 

Kirj. rov. K. V. Tamminen. 

Suomen Luterilaisen Evankeliumiyhdistyksen 
ja sen edustaman evankelisen liikkeen yhteys 
Unkarin luterilaiseen kirkkoon on näihin aikoihin 
asti ollut miltei olematon. Heränneitten taholta on 
tämä yhteys ollut vilkas, samoin osaksi laestadio- 
laisten. Nyt on kuitenkin saatu kosketus sinne¬ 
päin. Se ei ole tullut alkuun meidän taholtamme. 
Se on alkanut aivan tahtomattamme. Näyttää sil¬ 
tä, että Jumala itse on muistuttanut meitä laimin- 
lyömisestämme. 

Huhtikuun viimeisen päivän iltana v. 1940 
Evankelisten Ylioppilaiden Liiton viettäessä Nuo¬ 
risoliiton huoneistossa Malminkatu # 12 Vapun 
vastaanotto] uhlaa ilmestyi keskuuteemme profes¬ 
sori A. Voipio ja hänen mukanaan nuori, lyhyen¬ 
läntä, hyvin suomalaistyyppinen, vaaleaverinen, 
hymyilevä unkarilainen. Hänet esiteltiin. Saim¬ 
me tietää, että hän oli pappi ja että Rudolf 

M o 1 n ä r oli hänen nimensä. Hän osasi jonkun 
verran saksaa, suomenkieltä ei ollenkaan. Mielis¬ 
tyimme häneen, ja kun professori Voipio pyysi, 
että ottaisimme hänet ylioppilaskotiimme asu¬ 
maan, emme osanneet vastustaa hänen pyyn¬ 
töään. Näin hän putosi kuin pilvistä laskuvarjo- 
jääkäri suoraan keskellemme. Ja kuten oikea de- 
santti alkoi tämä nuori unkarilainen heti valloit¬ 
taa maata ympäriltään. Hän onnistuikin siinä. 
Hän, Unkarin lämpöisen auringon alla kasva¬ 
neena, oli varmaan imenyt olentoonsa jotain sa¬ 
masta auringosta. Se lämmitti ja sai meidät, jo¬ 
rot, kylmät ja hidasveriset suomalaiset sydämem¬ 
me sykkimään lämpimästi Unkarille ja varsinkin 
sen luterilaiselle kirkolle. 

Mutta mekin teimme valloituksen tai emme 
me, mutta meidän julistamamme evankeliumi. 
Täällä unkarilaiselle velj ellemme hänen oman 
tunnustuksensa mukaan kirkastui Jumalan armo, 
se Jeesuksen veressä kaikille tullut armo. Uskos¬ 
sa syntien anteeksiantamukseen hän sai omalle¬ 
tunnolleen levon. Veljenä Herrassa hän tuli meil¬ 
le kahdenkertaisesti rakkaaksi. Vielä lujemmaksi 
tuli tämä side hänen avioliittonsa ansiosta. Meil¬ 
le niin rakkaaksi tulleen saarnaajan J. E. Hel- 
kiön tyttären Elmin, E.Y.L:n naissihtee- 
rin, hän valloitti itselleen. 


dä suuria palveluksia sekä isänmaallemme että 
kirkollemme ja erityisesti Evankeliumiyhdistys 

selle. Kun kesällä v. 1941 alkoivat armeijamme 
ansiosta Moskovan rauhan rajat siirtyä ohi Vii¬ 
purin, ohi entisten rajojemmekin kauas Itä- 



Karjalaan saivat myös unkarilaiset veljemme sii¬ 
tä päivittäin tiedon. Yleisradiosta Helsingistä kai¬ 
kui Molnärin ääni Unkariin selostaen tätä voit¬ 
tokulkua. Hän myös käänsi Unkariksi tohtori P. 


Elmi ja Rudolf Molndr. 

Virkkusen ansiokkaan kirjan: Suomen tais¬ 
televan armeijan henki. Unkarin lute¬ 
rilaisen kirkon ja yleensä Unkarin uskonnollisiin 
oloihin hän on tutustuttanut meitä toimittamalla 
säännöllisesti ilmestynyttä koneellakirjoitettua 
tiedonaiutolehteä ja julkaisemalla kirjan: Unka¬ 
rin luterilainen kirkko. Erityisesti 
pastori Molnär on tehnyt Unkarissa tunnetuksi 
yhdistystämme ja sen toimintaa. Sieltä on saapu¬ 
nut meille Unkarin luterilaisen kirkon julkaise¬ 
mia lehtiä, joissa on kuvia yhdistyksemme ru¬ 
koushuoneista, vuosijuhlista, papeista ja saarnaa¬ 
jista. Hän on myös kääntänyt unkarin kielelle 
allekirjoittaneen aamuhartauspuhekokoelman: 
Uusi aamu, uusi armo, joka on ensimmäi¬ 
nen suomenkielestä unkarin kielelle käännetty 
hartauskirja. 

Opittuaan auttavasti puhumaan suomen kieltä 
hän, kuten ystävät tietävät, kulki ahkerasti ju¬ 
listamassa hyvää sanomaa täällä. Säteilevän iloi¬ 
sena, ystävällisenä ja vaatimattomana hän oli ter¬ 
vetullut ystävien koteihin. 

Nyt hän ja hänen puolisonsa ja heidän yhtei¬ 
nen aarteensa G a b o r Kalevi ovat Unkarissa. 
Elokuussa sen 24 p:nä he jättivät Suomen len¬ 
täen Tukholmasta pommitusten alaiseen Berlii¬ 
niin ja sieltä junalla Unkariin, joka juuri sinä 
hetkenä joutui sodan ehkä uhkaavimpaan vai¬ 
heeseen. Siinä vaatimattomassa, kodikkaassa jää- 
hyväisjuhlassa, joka poislähteville pidettiin Nuo- 

risoliiton huoneistossa Helsingissä elokuun 21 
p:nä tulkittiin monin tavoin ne kiitollisuuden ja 
haikean kaipauksen tunteet, jotka heidän lähties¬ 
sä täyttivät mielemme. 

Älkäämme unohtako heitä, älkäämme unohta¬ 
ko myös suurta sukulaiskansaamme ja sen 
rakasta, pientä luterilaista kirkkoa. 




Jumalan sana elämän ohje. 

Kirj . kirkkoherra Eeli J. Hakala. 

(1 Moos. 12: 1—4.) 

„Aabraham lähti niin kuin Herra oli hänelle 
puhunut.” Onnellinen on se ihminen, jonka elä¬ 
män otsikoksi voidaan asettaa nämä sanat. Juma¬ 
la tahtoo, että me kaikki vaellamme hänen sanan¬ 
sa mukaan. 

Aabrahamin matka oli ehkä merkityksellisin 
matka, minkä ihminen on tehnyt. Sillä oli suuri 
merkitys hänelle itselleen ja myös koko ihmis¬ 
kunnalle. 

Aabraham lähti liikkeelle Jumalan kutsusta. 
Jumala kutsuu meitä seuraamaan häntä. Joka 
seuraa Jumalaa, sen täytyy luopua jostakin. 
Aabrahamille sanottiin: „Lähde maastasi, suvus¬ 
tasi ja isäsi kodista.” Uhri, minkä Aabrahamin 
tuli antaa, ei ollut pieni. Sanat ”maastasi”, „su- 




135 


voistasi”, ”isäsi kodista” sisältävät enemmän kuin 
joukon kirjaimia. Jumala ei ole välinpitämätön 
näihin ajallisiinkaan lahjoihin, ihmisten keskenäi- 
siin suhteisiin ja tunteisiin nähden. Samalla kun 
me kuulumme Jumalalle, me kuulumme myös 
toisillemme. Isänmaa, suku ja isän koti ovat Ju¬ 
malan lahjoja meille. Meillä ei ole mitään, jota 
emme ole saaneet. Näinä vuosina, kun olemme 
joutuneet puolustamaan isänmaatamme je kote¬ 
jamme vereen ja henkeen asti, olemme huoman¬ 
neet-niiden arvon entistä selvemmin. 

Mutta on jotakin, mikä on vielä kallisarvoi¬ 
sempaa kuin nämä mainitut lahjat. Jeesus sanoo: 
„Joka rakastaa isäänsä taikka äitiänsä enemmän 
kuin minua, se ei ole minulle sovelias.” Matt. 
10: 37. Kristus ja Jumalan valtakunnan asia voi¬ 
vat vaatia meitä luopumaan sellaisestakin, minkä 
olemme saaneet Jumalalta ja mikä on meille tääl¬ 
lä arvokkainta. Aabraham ei olisi voinut täyttää 
Jumalan antamaa tehtävää lapsuutensa pakanalli¬ 
sessa kodissa. Hänen isänsä Terah palveli epäju¬ 
malia. Onnellisia ovat ne, jotka ovat saaneet kas¬ 
vaa hurskaassa kodissa. Jumalan suunnitelmien 
toteuttaminen ja hänen tahtonsa täyttäminen vaa¬ 
tii meitä väliin lähtemään, väliin jäämään paikal¬ 
lemme. Tärkeintä on, että olemme Jumalan joh¬ 
datuksen alaisina ja hänen määräämällään paikal¬ 
la. Uhri koettelee meidän kuuliaisuuttamme. Se 
on huonoa kuuliaisuutta, joka sallii meidän pitää 
kaikki tarvitsematta menettää mitään Herran 

tähden-. Ei mikään ole liian arvokasta annettavak¬ 
si Jumalan tahdosta ja hänen asiansa hyväksi. 

Jumalan kutsuun sisältyy lupaus, niin kuin 
kieli kelloon. Aabrahamille annettiin suuri lupaus. 
„Minä teen sinusta suuren kansan, siimaan sinut 
ja teen sinun niinesi suureksi ja sinä olet oleva 
siunaukseksi.” Ihmisen oikea suuruus on siinä, 
mitä Jumala tekee ja antaa hänelle, ei siinä, mitä 
ihminen itse tekee ja hankkii. Jos me menestym¬ 
me tässä elämässä, niin se on Jumalan siunausta, 
joka voi olla vastaus poisnukkuneitten hurskaita 
ten vanhempiemme esirukouksiin. On huomatta¬ 
va, että kaikki tässä mainitut lupaukset ja toi¬ 
menpiteet on sidottu Jumalaan. Herra sanoo: 
„Minä osoitan sinulle”, „minä siunaan”, „minä 
teen nimesi suureksi.” Tästä havaitsemme, että 
uskova on se, mikä hän on, Jumalan armosta. 
Sen Paavalikin tunnusti kirjoittaen: „Jumalan 
armosta minä olen se, mikä olen.” 1 Kor. 15: 10. 

Aabrahamille annetussa lupauksessa on jota¬ 
kin ainoastaan häntä koskevaa — sen täyttymi¬ 
sen hän sai kokea omassa elämässään — mutta 
siinä on myös jotakin, mikä koskee koko ihmis¬ 
kuntaa. Herra sanoo: „Sinussa tulevat siunatuik¬ 
si kaikki sukukunnat maan päällä.” Tässä ilme¬ 
nee ihmiskunnan yhteys. Kaikki ihmiset on sul¬ 
jettu -tähän lupaukseen. Aabraham ei vain itse 
saanut paljon, hänestä tuli Jumalan kädessä myös 
välikappale, joka välitti Jumalan siunauksen toi¬ 
sillekin. 

Lupaus viittaa Aabrahamin jälkeläisistä synty¬ 
vään maailman Vapahtajaan, Jeesukseen Kris¬ 
tukseen. Koko ihmiskunnan osaksi tulleen siu¬ 
nauksen lähde on Jumalassa. Jeesus Kristus on 
siunauksen virta, joka on tulvehtinut koko ihmis¬ 
kunnan ylitse. Kaikki ovat joutuneet tähän tul- 
vavirtaan. Paavali kirjoittaa: „Ylistetty olkoon 
meidän Herramme Jeesuksen Kristuksen Jumala 
ja Isä, joka on siunannut meitä taivaallisissa kai¬ 
kella hengellisellä siunauksella Kristuksessa.” 
Ef. 1: 3. Sitten hän luettelee rikkauksia, jotka 
sisältyvät tähän siunaukseen. „Jumala on meidät 
valinnut olemaan pyhät ja nuhteettomat määrä¬ 
ten meidät lapseuteen hänen yhteyteensä Jee¬ 
suksen Kristuksen kautta, jossa meillä on lunas¬ 
tus hänen verensä kautta, rikkomusten anteeksi¬ 
saaminen, 'hänen armonsa rikkauden mukaan.” 
Tämä koskee kaikkia ihmisiä. On lukuisia Raa¬ 
matun kohtia, jotka todistavat sen. Mainittakoon 
niistä joitakin. „Yksi on Jumala, yksi myös väli¬ 
mies Jumalan ja ihmisten välillä, ihminen Kristus 
Jeesus, joka antoi itsensä lunnaiksi kaikkien 
edestä.” 1 Tim. 2: 5, 6. „Niin kuin yhden ihmisen 
tottelemattomuuden kautta monet ovat joutuneet 
syntisiksi, niin myös yhden kuuliaisuuden kaut¬ 
ta monet tulevat vanhurskaiksi.” Room. 5: 19. 
„Hän on meidän syntiemme sovitus, ei ainoastaan 
meidän, vaan myös koko maailman syntien.” 
1 Joh. 2: 2. Kristus on Jumalan Karitsa, joka pois- 
otti koko maan synnin yhtenä päivänä. Hänen ve- 

rensä on vuodatettu syntien anteeksisaamiseksi 
ja se on vuodatettu kaikkien edestä. Sen tähden 
Johannes voi kirjoittaa: „Hänen täyteydestään 
me kaikki olemme saaneet ja armon armon' pääl¬ 
le.” Joh. 1: 16. Ja Paavali todistaa: „Meille kai¬ 
kille on armo annettu.” Kuolema ja evankeliumi 
eivät tee erotusta ihmisen ja ihmisen välillä, ne 
ovat yhteisiä kaikille. 

Tästä koko ihmiskunnan osaksi tulleesta siu¬ 
nauksesta me olemme tulleet osallisiksi kastees¬ 
sa. Siitä on kirjoitettu: „Kaikki te, jotka olette 
Kristukseen kastetut, olette Kristuksen päällen¬ 
ne pukeneet.” Gal. 3: 27. Mitä tarkoitetaan Kris¬ 
tuksen päälleen pukemisella? Luther selittää sen 
seuraavasti: „Kristukseen pukeutuminen evan¬ 
keliumin kannalta katsoen on pukeutumista, ei 
lakiin eikä tekoihin, vaan senomattomaan lah¬ 
jaan, nimittäin syntien anteeksiantamukseen, 
vanhurskauteen, rauhaan, lohdutukseen, iloon 
Pyhässä Hengessä, autuuteen, elämään, niin itse 
Kristukseen.” (Gal. kirj. sei.). Me olemme lunas¬ 
tuksen perusteella ja kasteessa lahjoitetun armon 
tähden Kristuksen omia ja Jumalan lapsia. „Jos 
te olette Kristuksen omat, niin te siis olette 
Aabrahamin siementä, perillisiä lupauksen mu¬ 
kaan.” Gal. 3: 29. Näin kaste siirtää Aabrahamin 
siemenen, Kristuksen, hankkiman siunauksen 
meille uskolla omistettavaksi. Kaikki ovat Kris¬ 
tuksessa siunatut, mutta ainoastaan uskova elää 
siitä. „Joka uskoo ja kastetaan, se pelastuu.” 

Usko on enemmän kuin mielipiteitä tai tunteita. 
Se on sydämen, tila ja suhde johonkin meitä ulko¬ 
puolella olevaan. Usko on sydämen oikea suhde 
Jumalaan. Sen kohde on näkymätön. Näkymättö¬ 
mistä tiedämme vain sen, mitä Jumala on sanas¬ 
saan ilmoittanut. Sen tähden usko tuleekin kuu¬ 
lemisesta ja kuuleminen Kristuksen sanan kaut¬ 
ta. Usko on sielun silmä, joka katsoo näkymättö¬ 
miä sanan valossa. Se on sielun korva, joka kuu¬ 
lee, mitä Jumala puhuu. 

Uskon ensimmäinen teko on kuuliaisuus Juma¬ 
lan sanalle. Aabrahamista on kirjoitettu: „Uskon 
kautta oli Aabraham kuuliainen, kun hänet kut¬ 
suttiin lähtemään siihen maahan, jonka hän oli 
saava perinnöksi, ja hän lähti tietämättä, minne 
oli saapuva.” Hebr. 11:8. Meidän velvollisuutem¬ 
me ei ole arvostella Jumalan sanaa ja hänen käs¬ 
kyjänsä, vaan totella. Usko tekee juuri niin kuin 
Jumala käskee. Ei se tingi totuudesta eikä väitä, 
että Jumalan lahja on liian suuri näin huonojen 
omistettavaksi. Se ei katso ihmisen sydämeen, 
vaan Jumalaan. 

Kuuliaisuus vie tekoihin. Aabraham lähti liik¬ 
keelle uskon voimassa tietämättä, minne hän oli 
saapuva. Hän oli saanut suuret ja ihanat lupauk¬ 
set matkaevääksensä. Niiden turvissa ja valossa 
oli hyvä vaeltaa tuntematonta päämäärää koh¬ 
den. Jumala odottaa, että mekin vaellamme hä¬ 
nen sanansa mukaan. Usko ei jätä ketään entiseen 



Lopun merkkejä, 


Tulleet ovat kovat ajat, 
vihan tuulet puhaltavat. 

Sodan julmat torvet soittaa. 
Anna, Jeesus, rauhan koittaa. 

Järkkyy voimat maan ja taivaan, 
kansat vaipuu pelkoon, vaivaan. 
Mitä aika uusi antaa, 
mitä helmassaan se kantaa? 

Vaikka mailman yö on musta, 
uuden aamun sarastusta 
uskon silmillä jo näämme. 

Ylös nostakaamme päämme. 

Viittaa merkit kaikki aivan, 
kohta saapuu Herra taivaan. 
Monet här^tä odottavat, 
tulevaksi toivottavat. 



Silloin taivaan torvet soittaa: 
Nyt sun pääsinpäiväs koittaa. 
Pääset täältä tuskain maasta 
sinne, miss’ ei pommit raasta. 

Elon retken päättyessä, 
pyhäin kaikkein yhtyessä, 
ompi poissa sotain pauhu, 
soi vain lunastettuin laulu. 


K. W. Hietala. 

